jurisdiction: EU

text:
 |
 52014PC0258
 Proposta għal REGOLAMENT TAL-PARLAMENT EWROPEW U TAL-KUNSILL rigward tagħmir li juża l-gass /* COM/2014/0258 final - 2014/0136 (COD) */
 MEMORANDUM TA’ SPJEGAZZJONI
 1. KUNTEST TAL-PROPOSTA
 Kuntest ġenerali, raġunijiet
 għal u għanijiet ta’ din il-proposta
 Id-Direttiva 2009/142/KE rigward
 tagħmir li juża l-gass[1]
 hija l-kodifikazzjoni tad-Direttiva 90/396/KEE[2] li ġiet adottata
 fid-29 ta’ Ġunju 1990 u li saret applikabbli mill-1 ta’ Jannar 1992.
 Id-Direttiva 2009/142/KE hija
 eżempju tal-leġiżlazzjoni ta’ armonizzazzjoni tal-Unjoni, li
 tiżgura l-moviment liberu tal-apparati li jaħarqu fjuwils
 gassużi. Ikkontribwixxiet b’mod konsiderevoli
 għall-ikkompletar u t-tħaddim tas-Suq Uniku fir-rigward tal-apparati
 li jaħarqu fjuwils gassużi. Tarmonizza l-kundizzjonijiet
 għat-tqegħid fis-suq u/jew it-tidħil f’servizz ta’ apparat li
 jaħaraq fjuwils gassużi kopert fi ħdan il-kamp ta’ applikazzjoni
 tagħha fir-rigward tar-riskji għas-sikurezza tal-gass u l-użu
 razzjonali tal-enerġija.
 Id-Direttiva 2009/142/KE
 tistabbilixxi rekwiżiti essenzjali li magħhom iridu jikkonformaw
 l-apparati li jaħarqu fjuwils gassużi sabiex jitqiegħdu
 għad-dispożizzjoni fis-suq tal-UE.
 Id-Direttiva 2009/142/KE
 hija bbażata fuq l-Artikolu 114 tat-Trattat dwar il-Funzjonament
 tal-Unjoni Ewropea (minn hawn ‘il quddiem "it-Trattat") u hija
 waħda mill-ewwel Direttivi ta’ armonizzazzjoni msejsin fuq
 il-prinċipji ta’ "Approċċ Ġdid", li skontu
 l-manifatturi jridu jiżguraw konformità tal-prodotti tagħhom
 mar-rekwiżiti obbligatorji dwar il-prestazzjoni u s-sikurezza stipulati
 fl-istrument leġiżlattiv, madankollu bla ma jimponu soluzzjonijiet
 jew speċifikazzjonijiet tekniċi speċifiċi.
 Din il-proposta
 beħsiebha tibdel id-Direttiva 2009/142/KE rigward tagħmir li
 juża l-gass ma’ Regolament, b’konformità mal-objettivi ta’
 simplifikazzjoni tal-Kummissjoni.
 L-esperjenza
 mill-implimentazzjoni tad-Direttiva 2009/142/KE għamlitha
 neċessarja li jiġu aġġornati u ċċarati uħud
 mid-dispożizzjonijiet tagħha, iżda bla ma jiġi modifikat
 il-kamp ta’ applikazzjoni tagħha. Dawk id-dispożizzjonijiet
 jikkonċernaw l-iktar ċerti definizzjonijiet speċifiċi
 għas-setturi, il-kontenut u l-forma tal-komunikazzjonijiet tal-Istati
 Membri dwar il-kundizzjonijiet tal-provvista tal-gass tagħhom,
 ir-relazzjoni ma’ leġiżlazzjoni oħra tal-Unjoni ta’
 armonizzazzjoni li tapplika għal apparati tal-gass (għal aspetti
 oħrajn) u ċerti rekwiżiti essenzjali sabiex ikunu kompluti u b’hekk
 jonqos il-bżonn ta’ interpretazzjoni.
 Ir-Regolament propost ma
 jibdilx il-kamp ta’ applikazzjoni kurrenti tad-Direttiva 2009/142/KE,
 madankollu, jimmodifika uħud mid-dispożizzjonijiet tagħha biex
 jiċċara u jaġġorna l-kontenut. Ir-Regolament propost huwa
 allinjat ukoll mad-dispożizzjonijiet tad-Deċiżjoni Nru 768/2008/KE
 dwar qafas komuni għall-kummerċjalizzazzjoni ta’ prodotti
 (Deċiżjoni tal-NLF).
 Ir-Regolament propost jiċċara wkoll
 ir-relazzjoni bejn id-dispożizzjonijiet tiegħu u
 leġiżlazzjoni ta’ armonizzazzjoni oħra iktar speċifika
 tal-UE. Jiċċara wkoll li r-rekwiżit essenzjali dwar l-użu
 razzjonali tal-enerġija fil-punt 3.5 tal-Anness I ta' dan ir-Regolament mhuwiex
 ser japplika fir-rigward tal-aspetti tal-effiċjenza enerġetika dwar
 apparati li jaħarqu fjuwils gassużi u li jaqgħu fi ħdan
 miżura ta’ implimentazzjoni tad-Direttiva 2009/125/KE li
 tistabbilixxi qafas għall-iffissar ta’ rekwiżiti għall-ekodisinn
 għal prodotti relatati mal-enerġija[3].
 Sal-lum, il-miżuri ta’ implimentazzjoni tad-Direttiva 2009/125/KE
 huma d-Direttiva 92/42/KEE dwar il-ħtiġiet ta’ effiċjenza
 għal kaldaruni tal-misħun ġodda li jaħdmu b’karburanti
 likwidi jew gassużi[4],
 ir-Regolament tal-Kummissjoni (UE) Nru 813/2013 li jimplimenta d-Direttiva 2009/125/KE
 tal-Parlament Ewropew u tal-Kunsill f’dak li għandu x’jaqsam
 mar-rekwiżiti tal-ekodisinn għall-ħiters tal-post u
 għall-ħiters ikkombinati[5],
 ir-Regolament tal-Kummissjoni (UE) Nru 814/2013 li jimplimenta d-Direttiva 2009/125/KE
 tal-Parlament Ewropew u tal-Kunsill f’dak li għandu x’jaqsam mar-rekwiżiti
 tal-ekodisinn għall-ħiters tal-ilma u għat-tankijiet
 tal-misħun[6]
 u r-Regolament tal-Kummissjoni (UE) Nru 932/2012 li jimplimenta d-Direttiva 2009/125/KE
 tal-Parlament Ewropew u tal-Kunsill f’dak li għandu x’jaqsam
 mar-rekwiżiti tal-ekodisinn għall-magni domestiċi tat-tnixxif
 tal-ħwejjeġ[7].
 Ir-rekwiżit dwar l-użu razzjonali tal-enerġija ta' dan
 ir-Regolament mhux se japplika għal apparat li jaħraq il-fjuwils
 gassużi li se jkun kopert mill-miżuri implimentattivi futuuri dwar
 l-Ekodisinn skont id-Direttiva 2009/125/KE. Fin-nuqqas tal-miżuri
 implimentattivi dwar l-Ekodisinn, ikompli japplika r-rekwiżit dwar
 l-użu razzjonali tal-enerġija. Madankollu, dan ma jaffettwax
 l-obbligi li l-Istati Membri jadottaw miżuri nazzjonali fir-rigward
 tal-promozzjoni tal-użu tal-enerġija minn sorsi rinnovabbli u
 l-effiċjenza enerġetika tal-binjiet skont id-Direttiva 2009/28/KE
 dwar il-promozzjoni tal-użu tal-enerġija minn sorsi rinnovabbli[8], id-Direttiva 2010/31/UE
 dwar ir-rendiment tal-bini fl-użu tal-enerġija[9] u d-Direttiva 2012/27/UE
 dwar l-effiċjenza fl-enerġija[10].
 It-tali miżuri, li f'ċerti ċirkustanzi jafu jillimitaw
 l-istallazzjoni ta' apparat tal-gass li jkun konformi malr-rekwiżit dwar
 l-użu razzjonali tal-enerġija ta' dan ir-Regolament, iridu jkunu
 kompatibbli mat-Trattat u jieħdu f’kunsiderazzjoni l-bżonn li tiġi
 żgurata l-implimentazzjoni koerenti tal-aspetti kollha tal-liġi
 tal-Unjoni.
 Il-proposta beħsiebha
 tallinja wkoll id-Direttiva 2009/142/KE mal- “pakkett tal-prodotti” adottat fl-2008 u b’mod
 partikolari mad-Deċiżjoni tal-NLF.
 Id-Deċiżjoni
 tal-NLF tistabbilixxi qafas komuni għal-leġiżlazzjoni tal-UE
 dwar l-armonizzazzjoni tal-prodotti. Dan il-qafas jikkonsisti
 fid-dispożizzjonijiet li huma użati spiss fil-leġiżlazzjoni
 tal-UE dwar il-prodotti (eż. definizzjonijiet, obbligi tal-operaturi
 ekonomiċi, korpi notifikati, mekkaniżmi ta’ salvagwardja,
 eċċ.). Dawn id-dispożizzjonijiet komuni ssaħħew biex
 jiġi żgurat li l-leġiżlazzjoni tista’ tiġi applikata u
 infurzata b’mod iktar effettiv fil-prattika. Iddaħħlu elementi
 ġodda, bħal obbligi fuq l-importaturi, li huma kruċjali biex
 titjieb is-sikurezza tal-prodotti fis-suq.
 Il-Kummissjoni diġà
 pproponiet l-allinjament ta’ disa’ Direttivi mad-Deċiżjoni tal-NLF fi
 ħdan pakkett ta’ implimentazzjoni tal-NLF adottat fil-21 ta’ Novembru 2011.
 Fid-dawl tal-iżgurar tal-konsistenza
 fil-leġiżlazzjoni ta’ armonizzazzjoni tal-Unjoni għal prodotti
 industrijali, skont l-impenn politiku li jirriżulta mill-adozzjoni
 tad-Deċiżjoni tal-NLF u l-obbligu legali stipulat fl-Artikolu 2
 tad-Deċiżjoni tal-NLF, hemm bżonn li din il-proposta tkun
 konformi mad-dispożizzjonijiet tad-Deċiżjoni tal-NLF.
 Il-proposta tieħu f’kunsiderazzjoni
 r-Regolament (UE) Nru 1025/2012 tal-Parlament Ewropew u tal-Kunsill dwar
 l-Istandardizzazzjoni Ewropea[11].
 Il-proposta tieħu f’kunsiderazzjoni anki
 l-proposta tal-Kumissjoni tat-13 ta’ Frar 2013 għal Regolament dwar
 is-sorvejlanza tas-suq tal-prodotti[12],
 li għandu l-għan li jistabbilixxi strument legali wieħed fuq
 l-attivitajiet ta’ sorveljanza tas-suq fil-qasam ta’ prodotti mhux tal-ikel,
 prodotti tal-konsumatur jew mhux tal-konsumatur u prodotti koperti jew le
 mil-leġiżlazzjoni ta’ armonizzazzjoni tal-Unjoni. Din il-proposta
 tgħaqqad ir-regoli dwar is-sorveljanza tas-suq tad-Direttiva 2001/95/KE
 dwar is-sigurtà ġenerali tal-prodotti[13],
 ir-Regolament (KE) Nru 765/2008 tal-Parlament Ewropew u tal-Kunsill li
 jistabbilixxi r-rekwiżiti għall-akkreditament u għas-sorveljanza
 tas-suq relatati mal-kummerċjalizzazzjoni ta’ prodotti[14] u ta’
 leġiżlazzjoni ta’ armonizzazzjoni speċifika għas-setturi
 sabiex tiżdied l-effettività tal-attivitajiet ta’ sorveljanza tas-suq fi
 ġewwa l-Unjoni. Ir-Regolament propost dwar
 is-sorveljanza tas-suq ta’ prodotti fih ukoll id-dispożizzjonijiet
 relevanti dwar is-sorveljanza tas-suq u l-klawżoli ta’ salvagwardja.
 Għalhekk, id-dispożizzjonijiet fil-leġiżlazzjoni
 eżistenti ta’ armonizzazzjoni speċifika għas-setturi li huma
 relatati mas-sorveljanza tas-suq u l-klawżoli ta’ salvagwardja
 għandhom jitneħħew minn dik il-leġiżlazzjoni ta’
 armonizzazzjoni. L-għan prijoritarju tar-Regolament propost huwa li
 jissimplifika l-qafas ta’ sorveljanza tas-suq tal-Unjoni b’mod fundamentali
 sabiex jaħdem aħjar għall-utenti ewlenin tiegħu:
 l-awtoritajiet ta’ sorveljanza tas-suq u l-operaturi ekonomiċi. Id-Direttiva 2009/142/KE
 tipprovdi għal proċedura ta’ klawżola ta’ salvagwardja
 għall-apparati tal-gass. Skont il-qafas fil-mira li jiġi stabbilit
 mir-Regolament propost dwar is-sorveljanza tas-suq ta’ prodotti, din
 il-proposta ma tinkludix id-dispożizzjonijiet dwar is-sorveljanza tas-suq
 u l-proċeduri ta’ klawżola ta’ salvagwardja stipulati
 fid-Deċiżjoni tal-NLF. Madankollu, biex tkun żgurata
 ċarezza legali, tagħmel referenza għar-Regolament propost dwar
 is-sorveljanza tas-suq ta’ prodotti.
 Konsistenza ma’ politiki u għanijiet
 oħrajn tal-Unjoni
 Din l-inizjattiva hija
 konformi mal-Att dwar is-Suq Uniku[15],
 li saħaq fuq il-bżonn li tiġi żgurata il-kunfidenza
 tal-konsumaturi fil-kwalità tal-prodotti fis-suq u l-importanza
 tat-tisħiħ tas-sorveljanza tas-suq. Dan huwa konsistenti mal-politika
 tal-Unjoni dwar l-enerġija billi ma jolqotx l-applikazzjoni u
 l-implimentazzjoni tal-leġiżlazzjoni tal-Unjoni fl-oqsma
 tal-effiċjenza enerġetika u l-enerġija rinovabbli.
 Dan jikkumplimenta u huwa
 koerenti mal-politika tal-Unjoni dwar il-forniment tal-enerġija u
 l-effiċjenza tal-enerġija billi ma japplikax fejn japplikaw atti
 tal-Unjoni aktar speċifiċi.
 Barra minn hekk, issostni
 l-politika tal-Kummissjoni dwar Regolamentazzjoni Aħjar u simplifikazzjoni
 tal-ambjent regolatorju.
 2. RIŻULTATI TAL-KONSULTAZZJONIJIET
 MAL-PARTIJIET INTERESSATI U VALUTAZZJONIJIET TAL-IMPATT
 Konsultazzjoni ta’ partijiet interessati
 Ir-reviżjoni tad-Direttiva 2009/142/KE
 ġiet diskussa mal-esperti nazzjonali responsabbli mill-implimentazzjoni
 tad-Direttiva, il-forum tal-korpi ta’ valutazzjoni tal-konformità, il-grupp ta’
 kooperazzjoni amministrattiva dwar is-sorveljanza tas-suq kif ukoll f’kuntatti
 bilaterali ma’ assoċjazzjonijiet tal-industrija.
 Il-konsultazzjoni inkludiet laqgħat
 mal-Grupp ta’ Ħidma tal-Istati Membri dwar l-Apparati tal-Gass (WG-GA),
 il-Grupp ta’ Ħidma ta’ Reviżjoni tal-GAD (WG GAD REV) u l-Kumitat
 Konsultattiv tad-Direttiva dwar l-Apparati tal-Gass (GAD-AC).
 Fl-2010-2011 sar Studju ta’ Evalwazzjoni Ex-post,
 li kellu l-għan li jevalwa r-riżultati tal-implimentazzjoni tad-Direttiva 2009/142/KE[16]. L-istudju vvaluta
 l-effettività tad-Direttiva 2009/142/KE, l-impatt tagħha fuq
 il-kumpaniji u l-utenti, l-ixkiel possibbli għall-kummerċ li
 jillimita l-moviment liberu tal-apparati, l-innovazzjoni u jekk
 id-dispożizzjonijiet tad-Direttiva humiex biżżejjed biex
 jiġi żgurat li l-apparati li jaħarqu fjuwils gassużi u
 fittings imqegħdin fis-suq u/jew li jintużaw skontha, huma ddisinjati
 u manifatturati b’tali mod li joperaw b’mod sikur u ma jippreżentaw ebda
 riskju relatat mal-gass.
 Għad li l-Istudju ta’ evalwazzjoni ex-post
 ikkonkluda li d-Direttiva 2009/142/KE kienet qed taħdem sew u
 kkontribwixxiet għat-titjib fis-sikurezza tal-apparati li jaħarqu
 fjuwils gassużi, xeħet ukoll dawl fuq xi oqsma għal titjib
 possibbli.
 Minn Diċembru 2011 sa Marzu 2012,
 ġiet organizzata konsultazzjoni pubblika bil-għan ewlieni li jinkisbu
 l-fehmiet u l-opinjonijiet ta’ awtoritajiet, manifatturi,
 assoċjazzjonijiet, organizzazzjonijiet ta’ standardizzazzjoni, korpi
 notifikati, organizzazzjonijiet tal-konsumaturi u ċittadini fuq bosta
 kwistjonijiet li jeħtieġu li jiġu indirizzati fit-tħejjija
 tal-opzjonijiet għar-reviżjonijiet tad-Direttiva 2009/142/KE.
 Il-parteċipazzjoni
 fil-konsultazzjoni pubblika kienet importanti u s-servizzi tal-Kummissjoni
 rċivew 90 tweġiba b’kontribuzzjonijiet minn awtoritajiet
 pubbliċi, assoċjazzjonijiet tal-industrija, korpi notifikati,
 organizzazzjonijiet ta’ standardizzazzjoni u tal-konsumaturi, kemm impriżi
 kbar kif ukoll SMEs u konsumaturi.
 Ir-riżultati
 tal-konsultazzjoni pubblika huma ppubblikati fuq:
 http://ec.europa.eu/enterprise/sectors/pressure-and-gas/files/gad/publ-cons-summary_en.pdf.
 Il-proċess ta’ konsultazzjoni fil-fora
 relatati kollha sab appoġġ mifrux għar-reviżjoni.
 Hemm unanimità fuq
 il-bżonn ta’ allinjament mal-NLF u b’hekk li jitjieb il-qafas regolatorju
 ġenerali eżistenti. L-awtoritajiet jappoġġjaw
 l-eżerċizzju bis-sħiħ għaliex ser
 isaħħaħ is-sistema eżistenti u jtejjeb il-kooperazzjoni
 fil-livell tal-UE. L-industrija tistenna kondizzjonijiet ekwivalenti ta’
 kompetizzjoni aħjar li jirriżultaw minn azzjonijiet iktar effettivi
 kontra prodotti li ma jikkonformawx mal-leġiżlazzjoni, kif ukoll
 effett ta’ simplifikazzjoni mill-allinjament tal-leġiżlazzjoni.
 Tqajjem ċertu tħassib fuq uħud mill-obbligi li, madankollu, huma
 indispensabbli sabiex tiżdied l-effiċjenza tas-sorveljanza tas-suq.
 Dawn il-miżuri mhumiex ser jinvolvu kostijiet importanti
 għall-industrija u l-benefiċċji li jirriżultaw
 mis-sorveljanza mtejba tas-suq għandhom jgħelbu sew il-kostijiet.
 Ġbir u użu tal-kompetenza -
 Valutazzjoni tal-impatt
 Saret valutazzjoni
 tal-impatt fuq ir-reviżjoni tad-Direttiva 2009/142/KE.
 Il-valutazzjoni tal-impatt tistabbilixxi b’mod estensiv l-opzjonijiet
 differenti tar-reviżjoni tal-aspetti relatati mas-settur tad-Direttiva 2009/142/KE.
 Fir-rigward tal-aspetti ta’
 allinjament tal-NLF, ir-rapport ta’ valutazzjoni tal-impatt
 għar-reviżjonijiet tad-Direttiva 2009/142/KE jirreferi
 għall-valutazzjoni tal-impatt ġenerali li saret fil-qafas tal-Pakkett
 ta’ implimentazzjoni tal-NLF tal-21 ta’ Novembru 2011[17].
 B’mod partikolari, il-modifiki dovuti
 għall-allinjament mad-Deċiżjoni tal-NLF u l-impatti tagħhom
 huma mistennija jkunu l-istess għad-disa’ Direttivi ta’ armonizzazzjoni
 tal-prodotti inklużi fil-Pakkett ta’ Allinjament.
 Ir-Rapport ta’ Valutazzjoni tal-Impatt dwar
 dan il-Pakkett ta’ Allinjament diġà eżamina f’dettall l-opzjonijiet
 differenti, li huma eżattament l-istess fir-rigward tad-Direttiva 2009/142/KE.
 Ir-Rapport kien fih anki analiżi tal-impatti li tirriżulta
 mill-allinjament leġiżlattiv għad-dispożizzjonijiet
 tad-Deċiżjonijiet tal-NLF.
 Għaldaqstant, ir-Rapport ta’ Valutazzjoni
 tal-Impatt dwar ir-reviżjoni tad-Direttiva 2009/142/KE ma
 eżaminax dawk l-aspetti u ffoka fuq kwistjonijiet speċifiċi
 relatati mad-Direttiva 2009/142/KE kif ukoll fuq il-modi biex
 jindirizzahom.
 Fuq il-bażi tat-tagħrif miġbur,
 il-valutazzjoni tal-impatt mwettqa mill-Kummissjoni analizzat u qabblet tliet
 opzjonijiet fir-rigward tal-problemi u kwistjonijiet relatati mad-Direttiva 2009/142/KE.
 Opzjoni 1 – “Tagħmel xejn” - Ebda
 bidla fis-sitwazzjoni eżistenti
 Din l-opzjoni ma tipproponi ebda bidla fid-Direttiva 2009/142/KE.
 Opzjoni 2 – Intervent permezz ta’
 miżuri mhux leġiżlattivi
 L-Opzjoni 2 tqis il-possibilità ta’
 tħeġġiġ ta’ interventi volontarji biex jiġu solvuti
 l-kwistjonijiet identifikati, eż. dokumenti ta’ gwida li fihom
 interpretazzjoni maqbula b’mod komuni tad-Direttiva 2009/142/KE.
 Opzjoni 3 – Intervent permezz ta’
 miżuri leġiżlattivi
 Din l-opzjoni tikkonsisti
 fil-modifika tad-Direttiva 2009/142/KE.
 L-Opzjoni 3
 nstabet li hija l-opzjoni preferuta għaliex:
 –
 tqieset iktar effettiva mill-opzjoni 2:
 minħabba n-nuqqas ta’ infurzabbiltà tal-opzjoni 2 hemm dubji dwar kemm
 l-impatti pożittivi jimmaterjalizzaw b’dik l-opzjoni;
 –
 ma tinvolvix kostijiet sinifikanti
 għall-operaturi ekonomiċi u l-korpi notifikati; għal dawk li
 diġà qed jaġixxu b’mod responsabbli, ma huwa mistenni ebda kost
 żejjed jew inkella kostijiet negliġibbli biss, peress li fis-susanza
 l-kamp ta’ applikazzjoni u d-dispożizzjonijiet jibqgħu l-istess u
 jiddaħħlu biss ċarezzi legali;
 –
 ma seta’ jiġi identifikat ebda impatt
 ekonomiku jew soċjali sinifikanti;
 –
 l-opzjonijiet 1 u 2 ma jipprovdux tweġibiet
 għall-inkonsistenzi jew l-ambigwitajiet legali u għalhekk ma jwasslux
 għal implimentazzjoni aħjar tad-Direttiva 2009/142/KE.
 Il-proposta tinkludi:
 ·
 It-tneħħija tal-limitu tat-temperatura
 skadut ta 105°C mid-definizzjoni tal-kamp ta’ applikazzjoni;
 ·
 L-introduzzjoni tad-definizzjonijiet li
 bħalissa huma niqsin għat-terminoloġija speċifika
 għas-setturi skont id-Direttiva 2009/142/KE;
 ·
 L-introduzzjoni ta’ kontenut u forma armonizzati
 tal-komunikazzjonijiet tal-Istati Membri skont l-Artikolu 2(2) tad-Direttiva 2009/142/KE,
 tat-tipi ta’ gass u pressjonijiet tal-provvista korrispondenti użati
 fit-territorju tagħhom;
 ·
 Il-kjarifika tar-relazzjoni bejn id-Direttiva 2009/142/KE
 u leġiżlazzjoni ta’ armonizzazzjoni oħra tal-UE, inkluż
 il-miżuri implimentattivi dwar l-Ekodisinn skont id-Direttiva 2009/125/KE
 u strumenti politiċi oħrajn tal-Unjoni dwar il-politika
 tal-enerġija;
 ·
 It-titjib tal-leġibbiltà ta’ uħud
 mid-dispożizzjonijiet tad-Direttiva 2009/142/KE.
 L-impatt tal-proposta ser iwassal għal
 tisħiħ tal-kompetittività tal-impriżi Ewropej bħala
 riżultat tal-garanzija ta’ kondizzjonijiet ekwivalenti ta’ kompetizzjoni
 għall-operaturi ekonomiċi u sabiex tissaħħaħ
 il-protezzjoni tas-sikurezza għall-konsumaturi u utenti finali
 oħrajn.
 3. ELEMENTI LEGALI TAL-PROPOSTA
 3.1. Ambitu u
 definizzjonijiet
 Il-kamp ta’ applikazzjoni tar-Regolament
 propost jikkorrispondi għall-kamp ta’ applikazzjoni tad-Direttiva 2009/142/KE,
 u jkopri “apparati” u “fittings”.
 Il-proposta tintroduċi uħud
 mid-definizzjonijiet relatati ma’ kwistjonijiet speċifiċi
 għas-setturi, sabiex ittejjeb il-leġibbiltà tagħha.
 Barra minn hekk,
 iddaħħlu d-definizzjonijiet ġenerali li jirriżultaw
 mill-allinjament mad-Deċiżjoni tal-NLF.
 3.2. Il-komunikazzjonijiet
 tal-Istati Membri dwar il-kundizzjonijiet tal-provvista tal-gass fit-territorju
 tagħhom
 Ir-Regolament propost fih l-Artikolu 2(2)
 kurrenti tad-Direttiva 2009/142/KE, li skontu l-Istati Membri jridu
 jikkomunikaw it-tipi ta’ gass u pressjonijiet tal-provvista korrispondenti
 użati fit-territorji tagħhom u kwalunkwe bidla fil-kundizzjonijiet
 tal-provvista tal-gass tagħhom lil Stati Membri oħrajn u
 l-Kummissjoni Ewropea. Imbagħad, dan
 it-tagħrif jiġi ppubbikat fil-Ġurnal Uffiċjali
 tal-Unjoni Ewropea (ĠU)[18].
 Dan it-tagħrif huwa ferm importanti
 għall-manifatturi peress li l-kundizzjonijiet tal-provvista tal-gass
 fil-post fejn apparat li jaħarqu fjuwils gassużi jintuża huma
 ferm importanti għat-tħaddim sikur u korrett tiegħu. Għaldaqstant, dan l-aspett irid jittieħed f’kunsiderazzjoni
 mill-manifattur diġà fil-fażi ta’ disinn.
 Id-disponibilità ta’
 tagħrif adegwat hija wkoll il-prerekwiżit għad-determinazzjoni
 tal-marka jew marki tal-"kategorija tal-apparat" li jridu
 jkunu indikatu fuq l-apparat u huma definiti mill-Kumitat Ewropew
 għall-Istandardizzazzjoni (CEN). Bħalissa, dan it-tagħrif huwa
 pprovdut fi standard armonizzat hEN 437:2003+A1:2009 u fi standards armonizzati
 Ewropej speċifiċi għall-prodotti.
 Madankollu, peress li t-tagħrif
 ippubblikat bħalissa mhuwiex biżżejjed, hemm bżonn li
 jiġu determinati l-parametri li għandhom ikunu komunikati mill-Istati
 Membri sabiex ikunu żgurati l-adegwatezza u l-komparabbiltà ta’ dan
 it-tagħrif.
 Barra minn hekk,
 bħaissa qed jiġu żviluppati b’mod rapidu l-kundizzjonijiet
 tal-provvista tal-gass fl-Unjoni. Dan huwa dovut, fost l-oħrajn, għall-objettiv
 ġenerali tal-Unjoni li żżid is-sehem tal-enerġiji minn
 sorsi rinnovabli. Għalhekk, dejjem iktar gassijiet minn sorsi mhux
 konvenzjonali[19]
 ser ikunu forniti kemm permezz ta’ netwerks iżolati lokali kif ukoll billi
 jiġu injettati f’netwerks ta’ distribuzzjoni tal-gass naturali.
 Minkejja t-tentattivi li
 jintlaħaq grad ogħla ta’ armonizzazzjoni tal-kwalitajiet tal-gass
 madwar l-Ewropa[20],
 it-tnaqqis gradwali fis-soris ta’ gass estratt minn ċerti kampijiet
 tal-gass u s-sostituzzjoni tagħhom ma’ bijogass ser iwasslu għal
 diversità dejjem ikbar ta’ kwalitajiet ta’ gass.
 Peress li t-tipi ta’ gass
 u l-pressjonijiet tal-provvista tagħhom mhumiex soġġetti
 għal armonizzazzjoni fil-qafas tad-Direttiva 2009/142/KE u ma
 jistgħux ikunu soġġetti għat-tali armonizzazzjoni skont din
 il-proposta, il-kwistjoni tal-kwalità tal-gass trid tittieħed f’kunsiderazzjoni
 fil-proposta sabiex tiġi żgurata r-rabta mas-sikurezza u
 l-prestazzjoni tal-apparati.
 Għaldaqstant,
 importanti li din il-proposta tiżgura li l-manifatturi għandhom
 tagħrif adegwat dwar it-tipi ta’ gass u pressjonijiet tal-provvista
 disponibbli peress li l-apparati tal-gass huma ferm sensittivi
 għall-kompożizzjoni tal-fjuwil. Biċċijiet ta’ tagħrif
 inadegwati jew neqsin matul il-fażi ta’ disinjar jistgħu jwasslu għal
 apparati bi prestazzjoni mhux sikura u/jew mhux korretta (eż. livell ta’
 effiċjenza enerġetika mnaqqas b’mod sinifikanti) li jitqiegħdu
 fis-suq.
 Għaldaqstant, il-proposta tiddefinixxi
 l-parametri li għandhom ikunu inklużi fil-komunikazzjonijiet, sabiex
 tkun żgurata aħjar il-kompatibbiltà tal-apparati mal-kundizzjonijiet
 tal-provvista tal-gass u tipprovdi għal forma armonizzata għal dawk
 il-komunikazzjonijiet.
 3.3. Tqegħid
 għad-dispożizzjoni ta’ apparati u fittings tal-gass fis-suq, obbligi
 ta’ operaturi ekonomiċi, marki CE, moviment liberu
 Il-proposta fiha d-dispożizzjonijiet
 tipiċi għal-leġiżlazzjoni ta’ armonizzazzjoni tal-Unjoni
 relatata mal-prodotti u tistabbilixxi l-obbligi tal-operaturi ekonomiċi
 relevanti (manifatturi, rappreżentanti awtorizzati, importaturi u
 distributuri), skont id-Deċiżjoni tal-NLF.
 Skont id-Direttiva 2009/142/KE,
 fittings ma għandhomx il-marka CE fuqhom (peress li lanqas ma huma
 soġġetti għal proċedura ta’ klawżola ta’
 salvagwardja). Fittings mhumiex apparati li jaħarqu fjuwils gassużi,
 iżda prodotti intermedji magħmulin b’mod separat u disponibbli biss
 bejn professjonisti u intiżi li jiġu inkorporati f’apparat qabel ma
 jitqiegħed fis-suq. Skont id-Direttiva 2009/142/KE, il-fittings iridu
 jkunu akkumpanjati minn ċertifikat li jiddikjara l-konformità tagħhom
 mad-dispożizzjonijiet tad-Direttiva u li jiddikjara
 l-karatteristiċi tagħhom u kif għandhom ikunu inkorporati f’apparat
 jew immuntati biex jassistu fiż-żamma tal-konformità
 mar-rekwiżiti essenzjali applikabbli għall-apparati lesti. Peress li
 d-disinn xieraq ta’ fitting jikkontribwixxi għat-tħaddim korrett u
 sikur ta’ apparat lest u peress li r-riskji relatati mal-gass ta’ apparat
 jistgħu jkunu vvalutati biss wara inkorporazzjoni tal-fitting,
 ir-Regolament propost iżomm id-dispożizzjoni eżistenti skont
 liema fittings ma għandhomx il-marka CE fuqhom. Madankollu, sabiex titjieb
 iċ-ċarezza, iċ-ċertifikat li jakkumpanja l-fittings skont
 id-Direttiva 2009/142/KE ġie kkwalifikat bħala “Ċertifikat
 ta’ konformità tal-fitting”, sabiex jiġi definit aħjar il-kontenut
 tiegħu u tiġi ċċarata r-relazzjoni tiegħu
 mar-rekwiżit ta’ dikjarazzjoni ta’ konformità tal-UE skont
 leġiżlazzjoni ta’ armonizzazzjoni oħra tal-Unjoni li
 possibilment hija applikabbli.
 3.4. Standards
 armonizzati
 Il-konformità mal-istandards armonizzati
 tipprovdi għal presuppożizzjoni ta’ konformità mar-rekwiżiti
 essenzjali. Ir-Regolament (UE) Nru 1025/2012 jistabbilixxi qafas legali
 orizzontali għall-istandardizzazzjoni Ewropea. Ir-Regolament fih, fost
 l-oħrajn, dispożizzjonijiet dwar it-talbiet ta’ standardizzazzjoni
 mill-Kummissjoni lill-Organizzazzjoni Ewropea għall-Istandardizzazzjoni,
 dwar il-proċedura għal oġġezzjonijiet għal standards
 armonizzati u fuq il-parteċipazzjoni tal-partijiet interessati fil-proċess
 ta’ standardizzazzjoni. Konsegwentement, id-dispożizzjonijiet tad-Direttiva 2009/142/KE
 li jkopru l-istess aspetti ma reġgħux iddaħħlu f’din
 il-proposta għal raġunijiet ta’ ċertezza legali.
 3.5. Korpi
 notifikati
 Funzjonament xieraq tal-korpi notifikati huwa
 kruċjali biex jiġi żgurat livell għoli ta’ protezzjoni
 tas-saħħa u s-sikurezza u għall-kunfidenza tal-partijiet
 interessati kollha fis-sistema ta’ Approċċ Ġdid.
 Għalhekk, skont id-Deċiżjoni
 tal-NLF, il-proposta tirrinforza l-kriterji tan-notifika għall-entitajiet
 li jinnotifikaw u tintroduċi rekwiżiti speċifiċi għall-awtoritajiet
 li jinnotifikaw.
 3.6
 Valutazzjoni tal-konformità
 Il-proposta żżomm il-proċeduri
 ta’ valutazzjoni tal-konformità pprovduti fid-Direttiva 2009/142/KE.
 Madankollu, taġġorna l-moduli korrispondenti b’konformità
 mad-Deċiżjoni tal-NLF.
 B’mod partikolari, iżżomm
 ir-rekwiżit għal intervent ta’ korp notifikat fil-fażi ta’
 disinn u produzzjoni tal-apparati u l-fittings kollha.
 Barra minn hekk, iżżomm
 l-approċċ attwali għall-fażi ta’ disinn, li skontu l-eżami
 tat-tip tal-prodott mill-korp notifikat tieħu l-forma ta’ eżami
 tal-apparat jew il-fitting kompluti.
 Għalhekk, skont l-Artikolu 4(6)
 tad-Deċiżjoni tal-NLF, tipprovdi biss għall-eżami tat-tip
 tal-UE - tip ta’ produzzjoni, peress li l-eżami tad-dokumentazzjoni
 teknika flimkien mal-eżami tat-tip komplut huwa meqjus, bħal fid-Direttiva 2009/142/KE,
 li jikkorrispondi aħjar għar-riskji għoljin relatati
 mas-sikurezza tal-gass.
 3.7. Atti ta’
 implimentazzjoni u ddelegati
 Il-proposta tagħti s-setgħa
 lill-Kummissjoni sabiex tadotta, fejn xieraq, atti ta’ implimentazzjoni biex
 tiżgura l-applikazzjoni uniformi ta’ dan ir-Regolament fir-rigward ta’
 korpi notifikati li ma jissodisfawx jew li ma għadhomx jissodisfaw
 ir-rekwiżiti għan-notifika tagħhom. Dawk l-atti ta’ implimentazzjoni
 ser ikunu adottati skont id-dispożizzjonijiet dwar l-atti ta’
 implimentazzjoni stabbiliti fir-Regolament (UE) Nru 182/2011 tal-Parlament
 Ewropew u tal-Kunsill tas-16 ta’ Frar 2011 li jistabbilixxi r-regoli u
 l-prinċipji ġenerali dwar il-modalitajiet ta’ kontroll mill-Istati
 Membri tal-eżerċizzju mill-Kummissjoni tas-setgħat ta’
 implimentazzjoni.
 Il-proposta tagħti
 s-setgħa lill-Kummissjoni sabiex tadotta, fejn xieraq, atti ddelegati
 skont l-Artikolu 290 tat-Trattat fir-rigward tal-kontenut u l-forma
 tal-komunikazzjonijiet tal-Istati Membri relatati mal-kundizzjonijiet
 tal-provvista tal-gass fit-territorju tagħhom, sabiex jittieħdu f’kunsiderazzjoni
 l-iżviluppi tekniċi.
 3.8. Dispożizzjonijiet
 finali
 Ir-Regolament propost ser isir applikabbli sentejn
 wara li jidħol fis-seħħ biex jagħti biżżejjed
 żmien lil manifatturi, korpi notifikati, Stati membri u Korpi Ewropej ta’
 Standardizzazzjoni, ħalli jadattaw għar-rekwiżiti l-ġodda.
 Madankollu,
 id-deżinjazzjoni ta’ korpi notifikati skont il-proċess u r-rekwiżiti
 l-ġodda trid tibda ftit wara d-dħul fis-seħħ ta’ dan
 ir-Regolament. Dan ser jiżgura li sad-data ta’ applikazzjoni
 tar-Regolament propost, ser ikunu ġew deżinatj biżżejjed
 korpi notifikati skont ir-regoli l-ġodda sabiex ikunu evitati problemi fil-kontinwità
 tal-produzzjoni u l-provvista tas-suq.
 Hija prevista
 dispożizzjoni transitorja għaċ-ċertifikati
 maħruġin minn korpi notifikati skont id-Direttiva 2009/142/KE
 sabiex il-ħażniet ikunu jistgħu jiġu assorbiti u tiġi
 żgurata transizzjoni bla intoppi għar-rekwiżiti l-ġodda.
 Id-Direttiva 2009/142/KE
 ser tiġi revokata u sostitwita mir-Regolament propost.
 3.9. Kompetenza
 tal-Unjoni, bażi legali, prinċipju ta’ sussidjarjetà u forma legali
 Bażi legali
 Il-proposta hija msejsa fuq l-Artikolu 114
 tat-Trattat.
 Prinċipju ta’ sussidjarjetà
 Il-prinċipju ta’
 sussidjarjetà huwa pertinenti b’mod partikolari fir-rigward
 tad-dispożizzjonijiet miżjudin ġodda li għandhom
 l-għajn li jtejbu l-infurzar effettiv tad-Direttiva 2009/142/KE,
 jiġifieri l-obbligi tal-operaturi ekonomiċi,
 id-dispożizzjonijiet dwar it-traċċabilità,
 id-dispożizzjonijiet dwar il-valutazzjoni u n-notifika tal-korpi ta’
 valutazzjoni tal-konformità.
 L-esperjenza bl-infurzar
 tal-leġiżlazzjoni wriet li l-miżuri meħudin fil-livell
 nazzjonali wasslu għal approċċi diverġenti u għal
 trattament differenti tal-operaturi ekonomiċi fl-Unjoni, xi ħaġa
 li xxekkel l-objettivi tad-Direttiva 2009/142/KE. Jekk jittieħdu
 azzjonijiet fil-livell nazzjonali biex jindirizzaw il-problemi, dawn jirriskjaw
 li joħolqu xkiel għall-moviment liberu tal-prodotti. Barra minn hekk,
 azzjoni fil-livell nazzjonali hija limitata għall-kompetenza territorja ta’
 Stat Membru. Azzjoni koordinata fil-livell tal-Unjoni tista’ tilħaq
 aħjar l-għanijiet stabbiliti, u b’mod partikolari ser tagħmel is-sorveljanza
 as-suq iktar effettiva. B’hekk, huwa iktar xieraq li l-azzjoni tittieħed
 fil-livell tal-Unjoni.
 Proporzjonalità
 Skont il-prinċipju ta’
 proporzjonalità, il-modifiki proposti ma jmorrux lil hinn milli hemm bżonn
 biex jilħqu l-objettivi stabbiliti.
 L-obbligi l-ġodda jew
 modifikati ma jimponux piżijiet u kostijiet żejda fuq l-industrija -
 speċjament fuq impriżi żgħar u ta’ daqs medju - jew
 amministrazzjonijiet. Fejn ikun ġie identifikat li l-modifiki
 għandhom impatti negattivi, l-analiżi tal-impatti tal-opzjoni sservi
 sabiex tipprovdi l-iktar rispons xieraq għall-problemi identifikati. Numru
 ta’ modifiki jikkonċernaw it-titjib taċ-ċarezza tad-Direttiva eżistenti
 bla ma jiddaħħlu rekwiżiti ġodda li jinvolvu kost
 miżjud.
 Teknika
 leġiżlattiva użata
 Il-proposta tieħu
 l-forma ta’ Regolament.
 Il-bidla proposta minn Direttiva għal
 Regolament tieħu f’kunsiderazzjoni l-objettiv ġenerali
 tal-Kummissjoni li tħaffef l-ambjent regolatorju u l-bżonn li
 tiżgura implimentazzjoni uniformi fi ħdan l-Unjoni
 tal-leġiżazzjoni proposta.
 Ir-Regolament propost huwa
 msejjes fuq l-Artikolu 114 tat-Trattat u għandu l-għan li
 jiżgura l-funzjonament xieraq tas-suq intern għal apparati tal-gass.
 Jimponi regoli ċari u dettaljati li ser isiru applikabbli b’mod uniformi
 fl-istess ħin fi ħdan l-Unjoni.
 Skont il-prinċipji ta’
 armonizzazzjoni totali, l-Istati Membri mhumiex awtorizzati jimponu
 rekwiżiti iktar strinġenti jew addizzjonali
 fil-leġiżlazzjoni nazzjonali tagħhom għat-tqegħid
 fis-suq ta’ apparati tal-gass. B’mod partikolari, ir-rekwiżiti essenzjali
 obbligatorji u l-proċeduri ta’ valutazzjoni tal-konformità li
 għandhom jiġu segwiti mill-manifatturi jridu jkunu l-istess fl-Istati
 Membri kollha.
 L-istess japplika
 fir-rigward tad-dispożizzjonijiet li ddaħħlu bħala
 riżultat tal-allinjament mad-Deċiżjoni tal-NLF. Dawk
 id-dispożizzjonijiet huma ċari u preċiżi
 biżżejjed biex jiġu applikati direttament mill-operaturi
 kkonċernat.
 Xorta waħda,
 l-obbligi pprovduti għall-Istati Membri, bħall-obbligu ta’
 valutazzjoni, ħatra u notifika tal-korpi ta’ valutazzjoni tal-konformità
 mhumiex trasposti bħalatali fil-liġi nazzjonali iżda
 implimentati mill-Istati Membri permezz tal-arranġamenti regolatorji u
 amministrattivi neċessarji. Dan mhux ser jinbidel meta l-obbligi
 kkonċernati huma stabbiliti f’Regolament.
 Għaldaqstant,
 l-Istati Membri kważi ma għandhom ebda flessibilità
 fit-traspożizzjoni ta’ Direttiva fil-liġi nazzjonali
 tagħhom. Madankollu, l-għażla ta’ Regolament ser tippermettilhom
 jiffrankaw l-ispejjeż assoċjati mat-traspożizzjoni ta’ Direttiva.
 Barra minn hekk,
 Regolament jevita r-riskju ta’ traspożizzjonijiet diverġenti
 possibbli ta’ Direttivi mill-Istati Membri differenti, li jista’ jwassal
 għal livelli differenti ta’ protezzjoni tas-sikurezza u joħloq
 ostakli għas-suq intern, u b’hekk ixekkel l-implimentazzjoni effettiva
 tiegħu.
 Il-bidla minn Direttiva għal
 Regolament mhijiex ser twassal għal xi bidla fl-approċċ
 regolatorju.
 Il-karatteristiċi
 tal-Approċċ Ġdid ser jinżammu bis-sħiħ, b’mod
 partikolari l-flessibilità mogħtija lill-manifatturi fl-għaża
 tal-mezzi użati biex jikkonformaw mar-rekwiżiti essenzjali u
 fl-għażla tal-proċedura użata, fost il-proċeduri
 disponibbli ta’ valutazzjoni tal-konformità, biex tintwera l-konformità
 tal-apparati tal-gass. Il-mekkaniżmi eżistenti li jsostnu l-implimentazzjoni
 tal-leġiżlazzjoni (proċess ta’ standardizzazzjoni, gruppi ta’
 ħidma, kooperazzjoni amministrattiva, l-iżvilupp ta’ dokumenti ta’gwida,
 eċċ.) mhumiex ser ikunu affettwati mill-għamla tal-istrument
 legali.
 Apparti minn hekk,
 l-għażla ta’ Regolament ma tfissirx li l-proċess ta’ teħid
 ta’ deċiżjonijiet huwa ċentralizzat. L-Istati Membri jżommu
 l-kompetenza tagġħhom, eż. fir-rigward tad-deżinjazzjoni u
 l-akkreditazzjoni ta’ korpi notifikati, sorveljanza tas-suq u azzjoni ta’
 infurzar u ta’ definizzjoni tal-kundizzjonijiet tal-provvista tal-gass
 tagħhom sa fejn il-kwalitajiet tal-gass mhumiex armonizzati fil-livell
 tal-Unjoni.
 Fl-aħħar,
 l-użu ta’ Regolamenti fil-qasam tal-leġiżlazzjoni tas-suq intern
 jippermetti, anki b’konformità mal-preferenza ddikjarata mill-partijiet
 interessati, li jiġi evitat ir-riskju ta’ ‘gold plating’. Jippermetti
 lill-manifatturi sabiex jaħdmu direttament bit-test tar-Regolament minflok
 ma jkollhom bżonn joqogħdu jidentifikaw u jeżaminaw 28 liġi
 ta’ traspożizzjoni.
 Fuq din il-bażi, huwa
 meqjus li l-għażla ta’ Regolament hija l-iktar soluzzjoni xierqa
 għall-partijiet kollha involuti peress li tippermetti għal
 applikazzjoni iktar rapida u koerenti tal-leġiżlazzjoni proposta u
 ser tistabbilixxi ambjent regolatorju ċar għall-operaturi
 ekonomiċi.
 4. IMPLIKAZZJONI TAL-BAĠIT
 Din il-proposta ma għandha ebda
 implikazzjoni għall-baġit tal-Unjoni.
 5. INFORMAZZJONI ADDIZZJONALI
 Revoka tal-leġiżlazzjoni
 eżistenti
 L-adozzjoni tal-proposta ser twassal
 għar-revoka tad-Direttiva 2009/142/KE.
 Żona Ekonomika
 Ewropea
 Il-proposta
 tikkonċerna ż-ŻEE u għalhekk għandha tkun estiża
 għaż-Żona Ekonomika Ewropea.
 2014/0136 (COD)
 Proposta għal
 REGOLAMENT TAL-PARLAMENT EWROPEW U
 TAL-KUNSILL
 rigward tagħmir li juża l-gass
 (Test b’rilevanza għaż-ŻEE)
 IL-PARLAMENT EWROPEW U L-KUNSILL
 TAL-UNJONI EWROPEA,
 Wara li kkunsidraw it-Trattat dwar
 il-Funzjonament tal-Unjoni Ewropea, u b’mod partikolari l-Artikolu 114
 tiegħu,
 Wara li kkunsidraw
 il-proposta mill-Kummissjoni Europea,
 Wara t-trażmissjoni
 tal-abbozz tal-att leġiżlattiv lill-parlamenti nazzjonali,
 Wara li kkunsidraw
 l-opinjoni tal-Kumitat Ekonomiku u Soċjali Ewropew[21],
 Filwaqt li jaġixxu skont
 il-proċedura leġiżlattiva ordinarja,
 Billi:
 (1) Id-Direttiva 2009/142/KE
 tal-Parlament Ewropew u tal-Kunsill rigward tagħmir li juża l-gass
 tistabbilixxi[22]
 regoli għat-tqegħid fis-suq u l-użu ta’ apparati li jaħarqu
 fjuwils gassużi.
 (2) Id-Direttiva 2009/142/KE
 hija msejsa fuq il-prinċipji tal-Approċċ Ġdid, kif stipulat
 fir-Riżoluzzjoni tal-Kunsill tas-7 ta' Mejju 1985 dwar approċċ
 ġdid għall-armonizzazzjoni u l-istandards tekniċi[23]. B’hekk, tistabbilixxi
 biss ir-rekwiżiti essenzjli għal apparati li jaħarqu fjuwils
 gassużi, filwaqt lid-dettalji tekniċi huma adottati mill-Kumitat
 Ewropew għall-Istandardizzazzjoni (CEN) u l-Kumitat Ewropew
 għall-Istandardizzazzjoni Elettroteknika (Cenelec) skont ir-Regolament
 (UE) Nru 1025/2012 tal-Parlament Ewropew u tal-Kunsill dwar
 l-Istandardizzazzjoni Ewropea[24].
 Il-konformità mal-istandards armonizzati stabbiliti, li n-numri ta’ referenza
 tagħhom huma ppubblikati fil-Ġurnal Uffiċjali tal-Unjoni
 Ewropea, tipprovdi presuppożizzjoni ta’ konformità mar-rekwiżiti
 tad-Direttiva 2009/142/KE. L-esperjenza għallmet li dawk
 il-prinċipji bażiċi ħadmu sew f’dan is-settur u
 għandhom jinżammu u promossi iktar.
 (3) L-esperjenza
 mill-implimentazzjoni tad-Direttiva 2009/142/KE wriet il-bżonn ta’
 modifika ta’ uħud mid-dispożizzjonijiet tagħha sabiex jiġu
 ċċarati u aġġornati u b’hekk tiġi żgurata
 ċertezza legali fir-rigward tad-definizzjonijiet relatati mal-kamp ta’
 applikazzjoni tagħha, il-kontenut tal-komunikazzjonijiet tal-Istati Membri
 tat-tipi ta’ gass u l-pressjonijiet tal-provvista tagħhom u ċerti
 rekwiżiti essenzjali.
 (4) Peress li ċerti aspetti
 tad-Direttiva 2009/142/KE għandhom jiġu riveduti u jittejbu, fl-interessi
 taċ-ċarezza dik id-Direttiva għandha tiġi revokata. Peress li l-kamp ta’ applikazzjoni, ir-rekwiżiti
 essenzjali u l-proċeduri ta’ valutazzjoni tal-konformità jridu jkunu
 identiċi fl-Istati Membri kollha, kważi ma hemm ebda flessibilità
 fit-traspożizzjoni ta' Direttiva msejsa fuq il-prinċipji
 tal-Approċċ il-Ġdid fil-liġi nazzjonali. Biex jiġi
 simplifikat il-qafas regolatorju, id-Direttiva 2009/142/KE għandha
 tiġi sostitwita minn Regolament, li huwa l-istrument legali xieraq peress
 li jimponi regoli ċari u dettaljati li ma jagħtux lok għal
 traspożizzjoni diverġenti mill-Istati Membri u b’hekk tiġi
 żgurata implimentazzjoni uniformi fi ħdan l-Unjoni.
 (5) Id-Deċiżjoni
 Nru 768/2008/KE tal-Parlament Ewropew u tal-Kunsill dwar qafas komuni
 għall-kummerċjalizzazzjoni ta’ prodotti [25] tistabbilixxi qafas
 komuni ta’ prinċipji ġenerali u dispożizzjonijiet ta’ referenza
 maħsubin sabiex japplikaw fi ħdan il-leġiżlazzjoni li
 tarmonizza l-kundizzjonijiet għall-kummerċjalizzazzjoni ta’ prodotti
 sabiex tipprovdi bażi koerenti għar-reviżjoni jew
 ir-riformulazzjonijiet ta’ dik il-leġiżlazzjoni. Sabix tiġi żgurata konsistenza ma’
 leġiżlazzjoni ta’ prodotti settorjali oħrajn, id-Direttiva 2009/142/KE
 għandha tiġi adattata għal dik id-Deċiżjoni.
 (6) Ir-Regolament (KE) Nru 765/2008
 tal-Parlament Ewropew u tal-Kunsill li jistabbilixxi r-rekwiżiti
 għall-akkreditament u għas-sorveljanza tas-suq relatati
 mal-kummerċjalizzazzjoni ta’ prodotti [26]
 jistabbilixxi dispożizzjonijiet orizzontali dwar l-akkreditazzjoni
 tal-korpi ta’ valutazzjoni tal-konformità [,sorveljanza tas-suq ta’ prodotti u
 kontrolli fuq prodotti minn pajjiżi terzi,] u l-marka CE.
 (7) Ir-Regolament (UE)
 Nru [.../...] tal-Parlament Ewropew u tal-Kunsill[27] [dwar sorveljanza
 tas-suq ta’ prodotti] jipprovdi regoli dettaljati dwar is-sorveljanza tas-suq u
 fuq il-kotnrolli ta’ prodotti li jidħlu fl-Unjoni minn pajjiżi terzi,
 inklużi apparati li jaħarqu fjuwils gassużi. Jistabbilixxi wkoll
 proċedura ta’ klawżola ta’ salvagwardja. L-Istati Membri
 għandhom jorganizzaw u jagħmlu sorveljanza tas-suq, jaħtru
 awtoritajiet ta’ sorveljanza tas-suq u jispeċifikaw is-setgħat u
 d-dmirijiet tagħhom. Għandhom jistabbilixxu wkoll programmi ta’
 sorveljanza tas-suq speċifiċi għas-setturi u oħrajn
 ġenerali.
 (8) Il-kamp ta’ applikazzjoni
 tad-Direttiva 2009/142/KE għandu jinżamm. Dan ir-Regolament
 għandu japplika għal apparati li jaħarqu fjuwils gassużi
 u għal fittings inkorporati f’apparat li jaħaraq fjuwils
 gassużi. Apparati li jaħarqu fjuwils gassużi huma apparati
 domestiċi u mhux domestiċi maħsubin għal numru ta’
 applikazzjonijiet speċifiċi.
 (9) Dan ir-Regolament għandu
 jkollu l-għan li jiżgura l-funzjonament tas-suq intern ta’ apparati
 li jaħarqu fjuwils gassużi u ta’ fittings fir-rigward tar-riskji ta’
 sikurezza tal-gass u effiċjenza enerġetika.
 (10) Dan ir-Regolament ma
 għandux japplika meta leġiżlazzjoni ta’ armonizzazzjoni
 oħra tal-Unjoni tkun tkopri b’mod iktar speċifiku l-aspetti koperti
 minn dan ir-Regolament. Dan jinkludi l-miżuri
 maħruġin mid-Direttiva 2009/125/KE tal-Parlament Ewropew u
 tal-Kunsill[28]
 li tistabbilixxi qafas għar-rekwiżiti għall-ekodisinn.
 (11) L-Artikolu 6 ta' dan
 ir-Regolament iżomm lill-Istati Membri milli jimponi rekwiżiti aktar
 stretti dwar is-saħħa, is-sikurezza u l-konservazzjoni
 tal-enerġija li jwasslu għal projbizzjoni, restrizzjoni jew
 trażżin tad-disponibbiltà fis-suq u t-tqegħid fis-servizz ta' apparat
 li jkun konformi ma' dan ir-Regolament. Madankollu, din id-dispożizzjoni
 ma taffettwax il-possibbiltà li l-Istati Membri, meta jkunu qed jimplimentaw
 Direttiva oħra tal-UE, jimponu rekwiżiti li jolqtu l-effiċjenza
 enerġetika tal-prodotti, inkluż l-apparat tal-gass, sakemm dawn
 il-miżuri jkunu kompatibbli mat-Trattat.
 (12) Id-Direttiva 2009/28/KE
 tal-Parlament Ewropew u tal-Kunsill[29]
 dwar il-promozzjoni tal-użu tal-enerġija minn sorsi rinnovabbli
 tirrikjedi li l-Istati Membri jintroduċu fir-regolamenti u l-kodiċi
 tal-bini tagħhom miżuri xierqa li jżidu s-sehem tat-tipi kollha
 tal-enerġija minn għejjun rinovabbli fis-settur tal-bini. Id-Direttiva 2010/31/EU
 tal-Parlament Ewropew u tal-Kunsill dwar ir-rendiment tal-bini fl-użu
 tal-enerġija[30]
 tirrikjedi li l-Istati Membri jiffissaw rekwiżiti dwar ir-rendiment minimu
 tal-enerġija għall-bini u l-elementi tal-bini rekwiżiti
 sistemiċi fir-rigward tar-rendiment kumplessiv tal-enerġija
 tas-sistemi tekniċi tal-bini li jiġu stallati f'bini ezistenti. Id-Direttiva 2012/27/EU
 tal-Parlament Ewropew u tal-Kunsill dwar l-effiċjenza fl-enerġija[31] tirrikjedi li l-Istati
 Membri jieħdu miżuri suffiċjenti li progressivament inaqqsu
 l-konsum tal-enerġija f'oqsma differenti inkluż fil-bini.
 (13) Dan ir-Regolament ma
 jaffettwax l-obbligu li l-Istati Memrbi jadottaw miżuri nazzjonali
 fir-rigward tal-promozzjoni tal-użu tal-enerġija minn sorsi
 rinovabbli u fir-rigward tal-effiċjenza enerġetika tal-bini skont
 id-Direttivai 2009/28/KE, 2010/31/UE u 2012/27/UE. Huwa konsistenti
 mal-għanijiet ta' dawn id-Direttivi li l-miżuri nazzjonali jafu
 f'ċerti ċirkustanzi jillimitaw l-istallazzjoni ta' apparati tal-gass
 li jkunu konformi mal-użu razzjonali tar-rekwiżit tal-enerġija
 ta' dan ir-Regolament, sakemm it-tali rekwiżiti ma jikkostitwixxux ostaklu
 mhux ġustifikabbli għas-suq.
 (14) L-Istati Membri għandhom
 jieħdu l-passi neċessarji biex jiżguraw li l-apparati li
 jaħarqu fjuwils gassużi jitqiegħdu għad-dispożizzjoni
 fis-suq u jitħaddmu biss meta ma jkunux ta’ periklu għas-sikurezza ta’
 persuni, annimali domestiċi u proprjetà, meta użati b’mod normali.
 (15) Id-dispożizzjonijiet ta’
 dan ir-Regolament ma jaffettwawx l-intitolament tal-Istati membri sabiex
 jistabbilixxu regoli li jikkonċernaw kummissjonar jew spezzjonijiet
 perjodiċi ta’ apparati li jaħarqu fjuwils gassużi sabiex
 jiżguraw l-installazzjoni, l-użu u l-manutenzjoni korretti
 tagħhom.
 (16) Id-dispożizzjonijiet ta’
 dan ir-Regolament ma jaffettwawx l-intitolament tal-Istati membri sabiex
 jistabbilixxu rekwiżiti li jqisu neċessarji dwar aspetti ta’
 installazzjoni, kundizzjonijiet ta’ ventilazzjoni tal-ispazju u aspetti
 relatati mas-sikurezza tal-bini nnifsu u r-rendiment tiegħu fl-użu
 tal-enerġija, diment li dawk id-dispożizzjonijiet ma jimponux
 rekwiżiti ta’ disinjar fuq l-apparati li jaħarqu fjuwils
 gassużi.
 (17) Peress li dan ir-Regolament ma
 jkoprix it-tali riskji kkaġunati minn apparati li jaħarqu fjuwils
 gassużi fil-każ ta’ installazzjoni, manutenzjoni jew użu
 skorretti, l-Istati Membri huma mħeġġin jieħdu miżuri
 li jiżguraw li l-pubbliku jkun jaf bir-riskji marbutin mal-prodotti ta’
 kombustjoni u b’mod partikolari l-monossidu tal-karbonju.
 (18) Għad li dan ir-Regolament
 ma jirregolax il-kundizzjonijiet tal-provvista tal-gass fl-Istati Membri,
 għandu jieħu f’kunsiderazzjoni l-fatt li fl-Istati Membri hemm
 fis-seħħ kundizzjonijiet differenti fir-rigward ta’ tipi ta’ gass u
 pressjonijiet tal-provvista fin-nuqqas ta’ armonizzazzjoni
 tal-karatteristiċi tekniċi tal-fjuwil gassuż. Il-kompożizzjoni u l-ispeċifikazzjonijiet
 tat-tipi ta’ gass u l-pressjonijiet tal-provvista fil-post fejn jitħaddem
 apparat li jaħarqu fjuwils gassużi huma ferm importanti
 għall-funzjonament sikur u korrett tagħhom u għalhekk dan l-aspett
 għandu jittieħed f’kunsiderazzjoni sa mill-fażi ta’ disinn
 tal-apparati sabiex tiġi żgurata l-kompatibbiltà tagħhom
 mat-tip(i) ta’ gass u pressjoni(jiet) tal-provvista li huwa maħsub
 għalihom.
 (19) Sabiex jiġi evitat xkiel
 għall-kummerċ fir-rigward ta’ apparati li jaħarqu fjuwils
 gassużi għal raġunijiet relatati mal-fatt li l-kundizzjonijiet
 tal-provvista tal-gass għadhom mhumiex armonizzati u b’hekk ikun
 żgurat biżżejjed tagħrif tal-operaturi ekonomiċi,
 l-Istati Membri għandhom jikkomunikaw lill-Istati membri l-oħrajn u
 lill-Kummissjoni t-tipi ta’ gass u l-pressjonijiet tal-provvista użati
 fit-territorju tagħhom u kwalunkwe bidla fihom fil-ħin.
 (20) Il-komunikazzjoni tat-tipi ta’
 gass u pressjonijiet tal-provvista mill-Istati Membri għandu jkun fiha
 t-tagħrif relevanti għall-operaturi ekonomiċi. F’dan il-qafas, is-sors primarju tal-fjuwil
 gassuż fornit mhuwiex relevanti għall-karatteristiċi,
 il-prestazzjoni u l-kompatibbiltà tal-apparati li jaħarqu fjuwils
 gassużi mal-kundizzjonijiet tal-provvista tal-gass komunikati.
 (21) Meta jiddeterminaw il-familji
 ta’ gass u l-gruppi ta’ gass użati fit-territorju tagħhom, l-Istati
 Membri huma mħeġġin jieħdu f’kunsiderazzjoni l-ħidma
 kurrenti ta’ standardizzazzjoni li tikkonċerna kwalitajiet ta’ gass u b’hekk
 jiżguraw li madwar l-Unjoni jkun hemm approċċ koerenti u
 koordinat lejn armonizzazzjoni tal-fjwuils gassużi permezz ta’
 standardizzazzjoni.
 (22) Meta, b’konformità mad-Direttiva 2009/73/KE
 tal-Parlament Ewropew u tal-Kunsill dwar ir-regoli komuni għas-suq intern
 tal-gass naturali[32]
 u l-ħidma kurrenti ta’ standardizzazzjoni tas-CEN fuq
 l-ispeċifikazzjonijiet tal-kwalità ta’ gass, l-Istati Membri jieħdu
 miżuri konkreti għal użu iktar mifrux tal-bijogass billi
 jinjettaw it-tali gass fin-netwerk ta’ distribuzzjoni tal-gass jew billi
 jiddistribwixxu t-tali gass permezz ta’ sistemi iżolati, għandhom
 jaraw li jaġġornaw il-komunikazzjoni tagħhom fil-ħin dwar
 it-tipi f’każ li l-kwaità tal-gass fornit ma jibqax jaqa’ fi ħdan
 il-medda ta’ kwalità diġà komunikata.
 (23) Meta l-Istati Membri
 jistabbilixxu l-pjanijiet ta’ azzjoni nazzjonali tagħhom skont id-Direttiva 2009/28/KE
 sabiex jikkonformaw mal-obbligu tagħhom li jżidu l-perċentwal ta’
 enerġiji rinnovabbli u b’mod partikolari l-bijogass fil-konsum totali
 tal-enerġija, huma mħeġġin iqisu l-possibilitajiet ta’
 injezzjoni tat-tali gassijiet fin-netwerk ta’ distribuzzjoni tal-gass.
 (24) L-Istati Membri għandhom
 jieħdu l-miżuri neċessarji biex jiżguraw li
 l-kundizzjonijiet tal-provvista tal-gass ma jikkostitwixxux xkiel
 għall-kummerċ u li ma jillimitawx it-tħaddim ta’ apparati li
 jaħarqu fjuwils gassużi li huma kompatibbli mal-kundizzjonijiet
 lokali tal-provvista tal-gass.
 (25) Apparati li jaħarqu
 fjuwils gassużi koperti minn dan ir-Regolament u li jikkonformaw
 mad-dispożizzjonijiet tiegħu għandhom jibbenefikaw
 mill-prinċipju ta’ moviment liberu tal-prodotti. It-tali apparati
 għandhom ikunu awtorizzati jitħaddmu diment li huma kompatibbli
 mal-kundizzjonijiet lokali tal-provvista tal-gass.
 (26) Il-marka tal-kategorija ta’
 apparati indikata fuq il-pjanċa tad-dejta tal-apparat tistabbilixxi rabta
 diretta mal-familji ta’ gass u/jew gruppi ta’ gass li għalihom apparat li
 jaħraq fjuwils gassużi intgħażel bħala wieħed li
 jaħraq b’mod sikur fil-livell ta’ prestazzjoni meħtieġ u b’hekk
 jiżgura l-kompatibbiltà tal-apparat mal-kundizzjonijiet lokali
 tal-provvista tal-gass.
 (27) Ir-rekwiżiti essenzjali dwar
 is-sikurezza, is-saħħa u l-użu razzjonali tal-enerġija
 għandhom ikunu rrispettati sabiex jiġi żgurat li apparati li
 jaħarqu fjuwils gassużi huma sikuri meta jintużaw b’mod normali
 fil-livell ta’ prestazzjoni mixtieq.
 (28) Ir-rekwiżiti essenzjali
 dwar is-sikurezza, is-saħħa u l-użu razzjonali tal-enerġija
 għandhom ikunu rrispettati sabiex jiġi żgurat li apparati li
 jaħarqu fjuwils gassużi huma sikuri meta jintużaw b’mod normali
 fil-livell ta’ prestazzjoni mixtieq.
 (29) L-operaturi ekonomiċi
 għandhom ikunu responsabbli mill-konformità tal-apparati li jaħarqu
 fjuwils gassużi u tal-fittings mar-rekwiżiti ta’ dan ir-Regolament,
 fir-rigward tar-rwoli rispettivi tagħhom fil-katina tal-provvista, sabiex
 ikun żgurat livell għoli ta’ protezzjoni tal-interessi pubbliċi,
 bħas-saħħa, is-sikurezza, l-użu razzjonali
 tal-enerġija u l-protezzjoni tal-konsumaturi u utenti oħrajn,
 annimali domestiċi u proprjetà u biex tkun garantita kompetizzjoni leali
 fis-suq tal-Unjoni.
 (30) L-operaturi ekonomiċi
 kollha li jintervjenu fil-katina tal-provvista u distribuzzjoni għandhom
 jieħdu l-miżuri xierqa biex jiġi żgurat li jqiegħdu
 għad-dispożizzjoni fis-suq biss dawk l-apparati li jaħarqu
 fjuwils gassużi li huma konformi ma’ dan ir-Regolament. Jeħtieġ
 li tkun prevista distribuzzjoni ċara u proporzjonata tal-obbligi li
 jikkorrispondu mar-rwol ta’ kull operatur ekonomiku fil-proċess tal-katina
 tal-forniment u tad-distribuzzjoni.
 (31) Il-manifattur, li jkollu
 konoxxenza dettaljata tad-disinn u tal-proċess tal-produzzjoni, huwa
 fl-aħjar pożizzjoni li jesegwixxi l-proċedura ta’ valutazzjoni
 tal-konformità sħiħa. Il-valutazzjoni
 tal-konformità għalhekk għandha tibqa’ l-obbligu tal-manifattur biss.
 (32) Il-manifattur għandu
 jipprovdi tagħrif suffiċjenti u dettaljat dwar l-użu maħsub
 tal-apparat li jaħarqu fjuwils gassużi sabiex ikunu żgurati
 installazzjoni, tħaddim, użu u manutenzjoni korretti u sikuri tiegħu.
 It-tali tagħrif jaf ikollu bżonn jinkludi
 l-ispeċifikazzjonijiet tekniċi tal-interfaċċja bejn
 l-apparat u l-ambjent ta’ installazzjoni tiegħu.
 (33) Sabiex tkun iffaċilitata
 l-komunikazzjoni bejn l-operaturi ekonomiċi, l-awtoritajiet ta’
 sorveljanza tas-suq nazzjonali u l-konsumaturi, l-Istati Membri għandhom
 jinkoraġġixxu lill-operaturi ekonomiċi jinkludu indirizz
 tal-websajt minbarra l-indirizz postali.
 (34) Hemm bżonn li jiġi
 żgurat li l-apparati li jaħarqu fjuwils gassużi u l-fittings
 minn pajjiżi terzi li jidħlu fis-suq tal-Unjoni jikkonformaw
 mar-rekwiżiti ta’ dan ir-Regolament, u b’mod partikolari li l-manifatturi
 jkunu għamlu l-proċeduri xierqa ta’ valutazzjoni tal-konformità
 fir-rigward ta’ dawk l-apparati u l-fittings. Għaldaqstant
 għandha ssir dispożizzjoni għall-importaturi sabiex jaraw li
 l-apparati li jaħarqu fjuwils gassużi u l-fittings li jqiegħdu
 fis-suq jikkonformaw mar-rekwiżiti ta’ dan ir-Regolament u li ma
 jqegħdux fis-suq apparati u fittings li ma jikkonformawx mat-tali
 rekwiżiti jew jippreżentaw riskju. Għandha ssir
 dispożizzjoni wkoll għall-importaturi sabiex jaraw li saru
 l-proċeduri ta’ valutazzjoni tal-konformità u li l-marka tal-apparat u
 d-dokumentazzjoni tiegħu mfassla mill-manifatturi huma disponibbli
 għal spezzjoni mill-awtoritajiet superviżorji kompetenti.
 (35) Id-distributur jagħmel
 apparat li jaħaraq fjuwils gassużi jew fitting disponibbli fis-suq
 wara li jkun tqiegħed fis-suq mill-manifattur jew l-importatur u
 għandu jaġixxi bir-reqqa kollha sabiex jiżgura li t-tqandil tiegħu
 tal-apparat jew il-fitting ma jaffettwax b’mod avvers il-konformità
 tiegħu.
 (36) Meta jqiegħed fis-suq
 apparat li jaħaraq fjuwils gassużi jew fitting, kull importatur
 għandu jindika fuq l-apparat jew il-fitting ismu, l-isem kummerċjali
 rreġistrat jew il-marka kummerċjali rreġistrata u l-indirizz
 postali fejn jista’ jiġi kkuntattjat. Għandhom
 ikunu pprovduti eċċezzjonijiet f’każijiet fejn id-daqs u
 l-għamla tal-apparat jew il-fitting ma jippermettux li dan isir. Dan
 jinkludi każijiet li fihom l-importatur ikollu jiftaħ
 l-imballaġġ biex iqiegħed l-isem u l-indirizz tiegħu fuq
 il-prodott.
 (37) Kwalunkwe operatur ekonomiku
 li jew iqiegħed apparat li jaħaraq fjuwils gassużi jew fitting
 fis-suq taħt ismu jew il-marka kummerċjali tiegħu stess jew
 jimmodifika apparat li jaħraq fjuwils gassużi jew fitting b’tali mod
 li l-konformità mar-rekwiżiti ta’ dan ir-Regolament tista’ tkun affettwata
 għandu jitqies li huwa l-manifattur u għandu jassumi l-obbligi
 tal-manifattur.
 (38) Id-distributuri u
 l-importaturi, peress li huma qrib is-suq, għandhom ikunu involuti
 fil-kompiti ta’ sorveljanza tas-suq imwettqin mill-awtoritajiet nazzjonali
 kompetenti, u għandhom iħejju ruħhom biex jieħdu sehem b’mod
 attiv, billi jipprovdu lil dawk l-awtoritajiet bit-tagħrif kollu
 meħtieġ relatat mal-apparat li jaħraq fjuwils gassużi jew
 il-fitting ikkonċernat.
 (39) L-iżgurar ta’
 traċċabbiltà ta’ tagħmir li jaħraq fjuwils gassużi jew
 fitting fi ħdan il-katina sħiħa tal-provvista jgħin sabiex
 is-sorveljanza tas-suq issir eħfef u iktar effiċjenti. Sistema ta’ traċċabbiltà effiċjenti
 tħaffef il-kompitu tal-awtoritajiet ta’ sorveljanza tas-suq ta’
 traċċar tal-operaturi ekonomiċi li għamlu apparati li
 jaħarqu fjuwils gassużi jew fittings mhux konformi disponibbli
 fis-suq.
 (40) Dan ir-Regolament għandu
 jkun limitat għall-espressjoni tar-rekwiżiti essenzjali. Sabiex
 titħaffef il-valutazzjoni tal-konformità ma’ dawk ir-rekwiżiti, hemm
 bżonn li tkun tista’ ssir presuppożizzjoni ta’ konformità għal
 apparati li jaħarqu fjuwils gassużi jew fittings li huma konformi ma’
 standards armonizzati li huma adottati skont ir-Regolament (UE) Nru 1025/2012
 tal-Parlament Ewropew u tal-Kunsill dwar l-Istandardizzazzjoni Ewropea[33] sabiex jiġu
 espressi speċifikazzjonijiet tekniċi dettaljati ta’ dawk
 ir-rekwiżiti, speċjalment fir-rigward tad-disinn, il-manifattura,
 it-tħaddim, l-ittestjar tal-użu razzjonali tal-enerġija u
 l-installazzjoni ta’ apparati li jaħarqu fjuwils gassużi.
 (41) Ir-Regolament (UE) Nru 1025/2012
 jipprovdi għal proċedura għal oġġezzjonijiet kontra
 standards armonizzati fejn dawk l-istandards ma jissodisfawx kompletament
 ir-rekwiżiti ta’ dan ir-Regolament.
 (42) Sabiex l-operaturi
 ekonomiċi ikunu jistgħu juru u l-awatoritajiet kompetenti
 jiżguraw li l-apparati li jaħarqu fjuwils gassużi jew
 il-fittings imqegħdin għad-dispożizzjoni fis-suq jikkonfermaw
 mar-rekwiżiti essenzjali, hemm bżonn li jsir provvediment
 għall-proċeduri ta’ valutazzjoni tal-konformità. Id-Deċiżjoni Nru 768/2008/KE tistabbilixxi moduli
 għal proċeduri ta’ valutazzjoni tal-konformità li jinkludu
 proċeduri mill-anqas sal-aktar stretti, fi proporzjon mal-livell ta’
 riskju involut u l-livell ta’ sikurezza meħtieġa. Sabiex tkun
 żgurata l-koerenza intersettorjali u biex ikunu evitati varjanti ad hoc,
 il-proċeduri dwar il-valutazzjoni tal-konformità għandhom
 jintgħażlu minn fost dawk il-moduli.
 (43) Il-manifatturi ta’ apparati li
 jaħarqu fjuwils gassużi għandhom ifasslu dikjarazzjoni ta’
 konformità tal-UE biex jipprovdu t-tagħrif meħtieġ skont dan
 ir-Regolament dwar il-konformità ta’ apparat mar-rekwiżiti ta’ dan
 ir-Regolament u ta’ kwalunkwe leġiżlazzjoni ta’ armonizzazzjoni
 oħra relevanti tal-Unjoni.
 (44) Biex jiġi żgurat
 aċċess effettiv għat-tagħrif għal skopijiet ta’
 sorveljanza tas-suq, it-tagħrif meħtieġ biex jiġu
 identifikati l-Atti kollha applikabbli tal-Unjoni għal apparat li
 jaħraq fjuwils gassużi għandu jkun disponibbli f’dikjarazzjoni
 waħda ta’ konformità tal-UE.
 (45) Il-manifatturi ta’ fittings
 għandhom joħorġu Ċertifikat ta’ konformità tal-fitting biex
 jipprovdu tagħrif meħtieġ skont dan ir-Regolament fuq
 il-konformità tal-fitting mar-rekwiżiti ta’ dan ir-Regolament. F’każ li l-fitting huwa soġġett anki
 għal leġiżlazzjoni ta’ armonizzazzjoni oħra tal-Unjoni,
 il-manifatturi tal-fittings għandhom, fejn relevanti joħorġu
 dikjarazzjoni ta’ konformità tal-UE anki ma’ dik il-leġiżlazzjoni.
 (46) Il-marka CE, li tindika
 l-konformità ta’ apparat li jaħraq fjuwils gassużi hija l-konsegwenza
 viżibbli ta’ proċess sħiħ li jinvolvi valutazzjoni
 tal-konformità f’sens wiesa’. Il-prinċipji
 ġenerali li jirregolaw il-marka CE u r-relazzjoni tagħha ma’ marki
 oħrajn huma stipulati fir-Regolament (KE) Nru 765/2008. Regoli li
 jirregolaw it-twaħħil tal-marka CE għandhom jiġu stipulati
 f’dan ir-Regolament.
 (47) Il-fittings mhumiex apparati
 li jaħarqu fjuwils gassużi, iżda prodotti intermedji mqegħdin
 għad-dispożizzjoni bejn professjonisti u maħsubin sabiex
 jiġu inkorporati f’apparat. Peress li d-disinn
 xieraq ta’ fitting jikkontribwixxi għall-funzjonament korrett u sikur ta’
 apparat lest u peress li r-riskji relatati mal-gass ta’ apparat jistgħu jiġu
 valutati biss wara l-inkorporazzjoni tal-fitting, huwa xieraq li l-fittings ma
 jkollhomx il-marka CE fuqhom.
 (48) Kontroll tal-konformità ta’
 apparati li jaħarqu fjuwils gassużi u tal-fittings mar-rekwiżiti
 essenzjali pprovduti f’dan ir-Regolament huwa neċessarju sabiex tiġi
 pprovduta protezzjoni effettiva għal utenti u partijiet terzi.
 (49) Sabiex tkun żgurata
 konformità tal-apparati li jaħarqu fjuwils gassużi mar-rekwiżiti
 essenzjali, hemm bżonn li jiġu stabbiliti proċeduri xierqa ta’
 valutazzjoni tal-konformità li għandhom ikunu segwiti mill-manifattur. Dawk il-proċeduri għandhom jiġu stabbiliti
 mill-moduli ta’ valutazzjoni tal-konformità stabbiliti fid-Deċiżjoni
 Nru 768/2008/KE.
 (50) Il-proċeduri ta’
 valutazzjoni tal-konformità stabbiliti f’dan ir-Regolament jirrikjedu
 l-intervent tal-korpi ta’ valutazzjoni tal-konformità, li jiġu notifikati
 mill-Istati Membri lill-Kummissjoni.
 (51) L-esperjenza wriet li
 l-kriterji stabbiliti fid-Direttiva 2009/142/KE li korpi tal-valutazzjoni
 tal-konformità għandhom josservaw biex ikunu notifikati lill-Kummissjoni
 mhumiex suffiċjenti biex jiżguraw livell uniformi għoli ta’
 operat ta’ dawn il-korpi fl-Unjoni kollha. Iżda
 huwa essenzjali li l-korpi kollha ta’ valutazzjoni tal-konformità jwettqu
 l-funzjonijiet tagħhom fuq l-istess livell u skont kundizzjonijiet ta’
 kompetizzjoni ġusta. Dan jitlob li jkunu stabbiliti rekwiżiti
 obbligatorji għall-korpi ta’ valutazzjoni ta’ konformità li jixtiequ li
 jkunu notifikati sabiex jagħtu servizzi ta’ valutazzjoni ta’ konformità.
 (52) Sabiex ikun żgurat livell
 konsistenti tal-kwalità tal-valutazzjoni tal-konformità jeħtieġ ukoll
 li jkunu ffissati rekwiżiti għall-awtoritajiet li jinnotifikaw u
 korpi oħrajn involuti fil-valutazzjoni, fin-notifika u l-monitoraġġ
 tal-korpi notifikati.
 (53) Jekk korp tal-valutazzjoni
 tal-konformità juri konformità mal-kriterji stabbiliti fi standards
 armonizzati, għandu jkun presupponut li jikkonforma mar-rekwiżiti
 korrispondenti stabbiliti f’dan ir-Regolament.
 (54) Is-sistema stabbilita f’dan
 ir-Regolament għandha tkun ikkomplementata mis-sistema ta’ akkreditazzjoni
 kif prevista fir-Regolament (KE) Nru 765/2008. Billi
 l-akkreditazzjoni hija mezz essenzjali ta’ verifika tal-kompetenza ta’ korpi
 tal-valutazzjoni tal-konformità, għandha tintuża wkoll għal
 finijiet ta’ notifika.
 (55) L-akkreditazzjoni trasparenti
 kif prevista fir-Regolament (KE) Nru 765/2008, li tiżgura l-livell
 neċessarju ta’ fiduċja fiċ-ċertifikati ta’ konformità,
 għandha tkun ikkunsidrata mill-awtoritajiet pubbliċi nazzjonali
 fl-Unjoni kollha bħala l-mezz ippreferut li juri l-kompetenza teknika
 tal-korpi tal-valutazzjoni tal-konformità. Madankollu, l-awtoritajiet
 nazzjonali jistgħu jqisu li għandhom f’idejhom il-mezzi xierqa biex
 jagħmlu dik il-valutazzjoni huma stess. F’dawn
 il-każijiet, sabiex ikun żgurat livell xieraq ta’ kredibbiltà
 tal-valutazzjonijiet eżegwiti minn awtoritajiet nazzjonali oħra, huma
 għandhom jipprovdu lill-Kummissjoni u lill-Istati Membri l-oħra
 l-evidenza dokumentarja meħtieġa li turi l-konformità tal-korpi ta’
 valutazzjoni tal-konformità evalwati, mar-rekwiżiti regolatorji rilevanti.
 (56) Il-korpi ta’ valutazzjoni
 tal-konformità sikwit jagħtu b’subappalt partijiet mix-xogħol
 tagħhom konness mal-valutazzjoni tal-konformità jew jgħadduh lil
 sussidjarju. Biex ikun salvagwardjat livell għoli ta’ protezzjoni
 meħtieġ għall-apparat li jaħraq karburanti gassużi li
 jitqiegħdu fis-suq tal-Unjoni, huwa essenzjali li s-subappaltaturi
 tal-valutazzjoni tal-konformità u s-sussidjarji jissodisfaw l-istess
 rekwiżiti bħall-korpi notifikati fir-rigward tat-twettiq ta’ kompiti
 ta’ valutazzjoni tal-konformità. Għalhekk huwa
 importanti li l-valutazzjoni tal-kompetenza u l-prestazzjoni ta’ korpi li trid
 tiġi notifikata u l-monitoraġġ ta’ korpi diġà notifikati
 jkopru wkoll l-attivitajiet mwettqa minn subappaltaturi u sussidjarji.
 (57) Jeħtieġ li
 jiżdiedu l-effiċjenza u t-trasparenza tal-proċedura tan-notifika
 u b’mod partikolari, li tiġi adattata għal teknoloġiji
 ġodda biex tkun tista’ ssir notifika onlajn.
 (58) Ladarba korpi ta’ valutazzjoni
 tal-konformità jistgħu joffru s-servizzi tagħhom fit-territorju kollu
 tal-Unjoni, huwa xieraq li Stati Membri oħra u l-Kummissjoni
 jingħataw l-opportunità li jagħmlu oġġezzjonijiet
 fir-rigward tal-korp notifikat. Huwa, għalhekk
 importanti li jkun previst perjodu li matulu kull dubju jew tħassib dwar
 il-kompetenza tal-korpi ta’ valutazzjoni tal-konformità jkunu jistgħu
 jiġu kkjarifikati qabel ma jibdew jaħdmu bħala korpi notifikati.
 (59) Fl-interessi
 tal-kompetittività huwa kruċjali li l-korpi ta’ valutazzjoni tal-konformità
 japplikaw il-proċeduri ta’ valutazzjoni tal-konformità mingħajr ma
 joħolqu xi piż bla bżonn għall-operaturi ekonomiċi. Għall-istess raġuni u biex ikun żgurat
 trattament ugwali ta’ operaturi ekonomiċi, għandha tkun żgurata
 l-konsistenza fl-applikazzjoni teknika tal-moduli. Dak jista’ jsir l-aħjar
 permezz ta’ koordinazzzjoni u kooperazzjoni xierqa bejn korpi ta’ valutazzjoni
 tal-konformità.
 (60) Sabiex jiġu żgurati
 kundizzjonijiet uniformi għall-implimentazzjoni ta’ dan ir-Regolament,
 is-setgħat ta’ implimentazzjoni għandhom jiġu kkonferiti
 lill-Kummissjoni. Dawk is-setgħat għandhom
 ikunu eżerċitati skont ir-Regolament (UE) Nru 182/2011
 tal-Parlament Ewropew u tal-Kunsill li jistabbilixxi r-regoli
 għall-eżerċizzju mill-Kummissjoni tas-setgħat ta’ implimentazzjoni[34].
 (61) Il-proċedura
 konsultattiva għandha tintuża għall-adozzjoni ta’ atti ta’
 implimentazzjoni li jitolbu l-Istat Membru tan-notifika jieħu miżuri
 korrettivi fir-rigward ta’ korpi notifikati li ma jissodisfawx jew m’għadhomx
 jissodisfaw ir-rekwiżiti għan-notifikazzjoni tagħhom.
 (62) Sabiex jittieħdu f’kunsiderazzjoni
 l-iżviluppi tekniċi, is-setgħat ta’ adozzjoni skont l-Artikolu 290
 tat-Trattat għandhom jiġu delegati lill-Kummissjoni fir-rigward
 tal-emendi fil-kontenut u l-forma tal-komunikazzjonijiet tal-Istat Membru fuq
 il-kundizzjonijiet tal-provvista tal-gass fit-territorju tagħhom.
 (63) Il-Kummissjoni, meta tkun
 qiegħda tħejji u tfassal atti delegati, għandha tiżgura
 trasmissjoni simultanja, f’waqtha u xierqa tad-dokumenti rilevanti lill-Parlament
 Ewropew u lill-Kunsill.
 (64) Hemm bżonn li jiġi
 pprovdut għal arranġamenti transitorji li jippermettu t-tqegħid
 għad-dispożizzjoni fis-suq jew it-tħaddim ta’ apparati li
 jaħarqu fjuwils gassużi u fittings li diġà tqiegħdu fis-suq
 skont id-Direttiva 2009/142/KE.
 (65) L-Istati Membri għandhom
 jistabbilixxu regoli dwar il-penali applikabbli għal ksur ta’ dan
 ir-Regolament u jiżguraw li huma implimentati. Dawk
 il-penali għandhom ikunu effettivi, proporzjonati u dissważivi.
 (66) Peress li l-objettiv ta’ dan
 ir-Regolament, jiġifieri li jiżgura li l-apparati li jaħarqu
 fjuwils gassużi fis-suq jissodisfaw ir-rekwiżiti li jipprovdu
 għal livell għoli ta’ protezzjoni tas-saħħa u s-sikurezza
 tal-utenti u protezzjoni ta’ annimali domestiċi jew proprjetà u għal użu
 razzjonali tal-enerġija, filwaqt li jkun iggarantit il-finzjonament
 tas-suq intern ma jistax jinkiseb b’mod suffiċjenti mill-Istati Membri u
 għaldaqstant, minħabba l-iskala u l-effetti tiegħu, jista’
 jinkiseb aħjar fil-livell tal-Unjoni, l-Unjoni tista’ tadotta miżuri,
 skont il-prinċipju ta’ sussidjarjetà kif stipulat fl-Artikolu 5
 tat-Trattat dwar l-Unjoni Ewropea. F’konformità
 mal-prinċipju ta’ proporzjonalità, kif stabbilit f’dak Artikolu, dan
 ir-Regolament ma jmurx lil hinn minn dak li huwa meħtieġ sabiex
 jinkiseb dak l-għan.
 (67) Id-Direttiva 2009/142/KE
 għandha għalhekk tiġi revokata.
 ADOTTAT DAN IR-REGOLAMENT:
 KAPITOLU I
 DISPOŻIZZJONIJIET
 ĠENERALI
 Artikolu 1
 Kamp ta’
 applikazzjoni
 (1)
 Dan ir-Regolament għandu japplika għal
 apparati u fittings.
 (2)
 Għall-fini ta’ dan ir-Regolament, apparat
 għandu jitqies li huwa ‘użat b’mod normali’ meta jkunu ssodisfati
 l-kundizzjonijiet li ġejjin:
 (a)
 huwa installat b’mod korrett u servizzjat b’mod
 regolari skont l-istruzzjonijiet tal-manifattur.
 (b)
 jintuża b’varjazzjoni normali fil-kwalità
 tal-gass u bidla normali fil-pressjoni tal-provvista.
 (c)
 jintuża skont l-iskop maħsub tiegħu
 jew b’mod li jista’ jkun raġonevolment previst.
 (3)
 Dan ir-Regolament għandu japplika għal:
 (a)
 Apparati ddisinjati b’mod speċifiku sabiex
 jintużaw fil-proċessi industrijali mwettqin f’bini industrijali.
 (b)
 Apparati ddisinjati b’mod
 speċifiku sabiex jintużaw fuq inġenji tal-ajru u ferroviji.
 (c)
 Apparati ddisinjati b’mod speċifiku għal
 skopijiet ta’ riċerka għal użu temporanju fil-laboratorju.
 (4)
 Meta, għall-apparati jew il-fittings,
 l-aspetti koperti minn dan ir-Regolament huma koperti b’mod iktar
 speċifiku minn atti oħrajn tal-leġiżlazzjoni ta’
 armonizzazzjoni tal-Unjoni, dan ir-Regolament ma għandux japplika jew
 għandu jieqaf japplika għat-tali apparati jew fittings fir-rigward ta’
 dawk l-aspetti.
 (5)
 Ir-rekwiżit essenzjali dwar l-użu
 razzjonali tal-enerġija fil-punt 3.5 tal-Anness I ta' dan ir-Regolament ma
 għandux japplika għall-apparati koperti minn miżura
 maħruġa skont l-Artikolu 15 tad-Direttiva 2009/125/KE.
 Artikolu 2
 Definizzjonijiet
 Għall-finijiet
 ta’ dan ir-Regolament, għandhom japplikaw id-definizzjonijiet li
 ġejjin:
 (1)
 ‘apparati’ tfisser apparati li jaħarqu fjuwils
 gassużi użati għat-tisjir, it-tħessih, il-kundizzjonament
 tal-arja, it-tisħin tal-post, il-produzzjoni ta’ ilma sħun, it-tidwil
 u l-ħasil, peress li anki forced draught burners u korpi ta’ tisħin
 għandhom ikunu mgħammrin bit-tali burners;
 (2)
 ‘fittings’ tfisser strumenti ta’ sikurezza,
 strumenti ta’ kontroll jew strumenti ta’ regolamentazzjoni u
 sottoassemblaġġi tagħhom, imqegħdin fis-suq b’mod separat
 għal użu kummerċjali u mfasslin sabiex jiġu inkorporati f’apparat
 li jaħraq fjuwils gassużi jew li għandhom jiġu mmuntati
 biex jikkostitwixxu t-tali apparat;
 (3)
 ‘ħruq’ tfisser proċess
 li fih fjuwil gassuż jirreaġixxi ma’ ossiġenu li jipproduċi
 sħana jew dawl;
 (4)
 ‘ħasil’ tfisser
 il-proċess sħiħ ta’ ħasil, inkluż it-tnixxif u
 l-mogħdija;
 (5)
 ‘fjuwil gassuż’
 tfisser kwalunkwe fjuwil li huwa fi stat gassuż b’temperatura ta’ 15 °C
 taħt pressjoni ta’ 1 bar;
 (6)
 ‘proċess industrijali’ tfisser l-estrazzjoni,
 it-tkabbir, l-irfinar, l-ipproċessar, il-produzzjoni, il-manifattura jew
 it-tħejjija ta’ materjali, pjanti, annimali tal-irziezet, prodotti
 tal-annimali, ikel jew prodotti oħrajn għall-użu kummerċjali
 tagħhom;
 (7)
 ‘‘disinn speċifiku’ tfisser disinn għal
 apparat meta dak id-disinn ikun maħsub biss sabiex jindirizza bżonn
 speċifiku għal proċess speċifiku;
 (8)
 ‘bini industrijali’ tfisser
 kwalunkwe mezz li bih l-attività ewlenija mwettqa hija proċess industrijali
 li tkun soġġetta għal regolamenti nazzjonali speċifiċi
 dwar is-saħħa u s-sikurezza;
 (9)
 ‘familja ta’ gass’ tfisser grupp ta’ fjuwils
 gassużi b’imġiba ta’ ħruq simili marbutin flimkien minn medda ta’
 indiċijiet Wobbe;
 (10)
 ‘grupp ta’ gass’ tfisser medda speċifikata ta’
 indiċi Wobbe fi ħdan dik il-familja kkonċernata;
 (11)
 ‘indiċi Wobbe’ tfisser indikatur
 tal-interkambjabbiltà ta’ gassijiet karburanti użati biex titqabbel
 il-produzzjoni ta’ enerġija ta’ kombustjoni ta’ gassijiet karburanti b’kompożizzjoni
 differenti f’apparat;
 (12)
 ‘kategorija ta’ apparat’ tfisser l-identifikazzjoni
 ta’ familji ta’ gass u/jew gruppi ta’ gass li apparat huwa mfassal biex
 jaħraq b’mod sikur u bil-livell ta’ prestazzjoni mixtieq, kif indikat
 mill-marka ta’ kategorija tal-apparat, iddeterminata mis-CEN;
 (13)
 ‘tqegħid għad-dispożizzjoni ta’
 apparati fis-suq’ tfisser kwalunkwe provvista ta’ apparati
 għad-distribuzzjoni jew l-użu fis-suq tal-Unjoni matul attività
 kummerċjali, kemm jekk bi ħlas jew b’xejn;
 (14)
 ‘tqegħid
 għad-dispożizzjoni ta’ fittings fis-suq’ tfisser kwalunkwe provvista
 għal użu kummerċjali ta’ fittings għad-distribuzzjoni
 fis-suq tal-Unjoni fid-dawl tal-inkorporazzjoni f’apparat jew immuntat sabiex
 jikkostitwixxi t-tali apparat, kemm jekk bi ħlas jew b’xejn;
 (15)
 ‘effiċjenza
 enerġetika’ tfisser il-proporzjon ta’ produzzjoni ta’ prestazzjoni ta’
 apparat mal-input ta’ enerġija;
 (16)
 ‘tqegħid fis-suq’ tfisser l-ewwel darba li
 apparat jew fitting jitqiegħed fis-suq tal-Unjoni;
 (17)
 ‘tħaddim’ tfisser l-ewwel użu ta’ apparat
 jew l-ewwel użu tiegħu għall-iskopijiet tal-manifattur stess;
 (18)
 ‘manifattur’ tfisser kwalunkwe persuna fiżika
 jew ġuridika li timmanifattura apparat jew fitting jew li tiddisinja jew
 timmanifattura t-tali apparat jew fitting, u tqiegħed fis-suq dak
 il-prodott bl-isem jew il-marka kummerċjali tiegħu;
 (19)
 ‘rappreżentant awtorizzat’ tfisser kwalunkwe
 persuna fiżika jew ġuridika stabbilita fi ħdan l-Unjoni li
 rċiviet mandat bil-miktub minn manifattur sabiex taġixxi f’ismu
 fir-rigward ta’ kompiti speċifikati;
 (20)
 ‘importatur’ tfisser kwalunkwe persuna fiżika
 jew ġuridika stabbilita fi ħdan l-Unjoni li tqiegħed fis-suq
 tal-Unjoni apparat jew fitting minn pajjiż terz;
 (21)
 ‘distributur’ tfisser kwalunkwe persuna fiżika
 jew ġuridika fil-katina tal-provvista, minbarra l-manifattur jew
 l-importatur, li jqiegħed apparat jew fitting għad-dispożizzjoni
 fis-suq;
 (22)
 ‘operaturi ekonomiċi’ tfisser il-manifattur,
 ir-rappreżentant awtorizzat, l-importatur u d-distributur;
 (23)
 ‘speċifikazzjoni teknika’ tfisser dokument li
 jippreskrivi rekwiżiti tekniċi li għandhom ikunu ssodisfati minn
 apparat jew fitting;
 (24)
 ‘standard armonizzat’ tfisser standard armonizzat
 kif definit fl-Artikolu 2(1)(c) tar-Regolament (UE) Nru 1025/2012;
 (25)
 ‘akkreditazzjoni’ tfisser akkreditazzjoni kif
 definita fl-Artikolu 2(10) tar-Regolament (KE) Nru 765/2008;
 (26)
 ‘korp nazzjonali ta’ akkreditazzjoni’ tfisser korp
 nazzjonali ta’ akkreditazzjoni kif definit fl-Artikolu 2(11)
 tar-Regolament (KE) Nru 765/2008;
 (27)
 ‘valutazzjoni tal-konformità’ tfisser
 il-proċess li juri jekk ġewx issodisfati r-rekwiżiti essenzjali
 ta’ dan ir-Regolament relatati ma’ apparat jew fitting;
 (28)
 ‘korp tal-valutazzjoni tal-konformità’ tfisser korp
 li jwettaq attivitajiet ta’ valutazzjoni tal-konformità inklużi
 l-kalibrazzjoni, l-ittestjar, iċ-ċertifikazzjoni u l-ispezzjoni;
 (29)
 ‘‘sejħa lura’ tfisser kwalunkwe miżura
 mmirata sabiex tikseb ir-ritorn ta’ apparat li diġà tqiegħed
 għad-dispożizzjoni għall-utent finali;
 (30)
 irtirar’ tfisser kwalunkwe miżura mmirata
 sabiex tipprevjeni apparat jew fitting fil-katina tal-provvista milli
 titqiegħed għad-dispożizzjoni fis-suq;
 (31)
 ‘‘marka CE’ tfisser marka li permezz tagħha
 l-manifattur jindika li l-apparat huwa konformi mar-rekwiżiti applikabbli
 stabbiliti fil-leġiżlazzjoni ta’ armonizzazzjoni tal-Unjoni li
 tipprovdi għat-twaħħil tagħha.
 (32)
 ‘leġiżlazzjoni tal-Unjoni dwar
 l-armonizzazzjoni’ tfisser kull leġiżlazzjoni tal-Unjoni li
 tarmonizza l-kundizzjonijiet għall-kummerċjalizzazzjoni ta’ prodotti;
 Artikolu 3
 Tqegħid
 għad-dispożizzjoni fis-suq u tħaddim
 (1)
 L-Istati Membri għandhom jieħdu
 l-miżuri xierqa kollha biex jiżguraw li l-apparati jistgħu
 jitqiegħdu għad-dispożizzjoni fis-suq u mħaddmin biss jekk
 jissodisfaw ir-rekwiżiti ta’ dan ir-Regolament.
 (2)
 L-Istati Membri għandhom jieħdu
 l-miżuri xierqa kollha sabiex jiżguraw li l-fittings jistgħu
 jsiru disponibbli fis-suq biss jekk jissodisfaw ir-rekwiżiti imposti minn
 dan ir-Regolament.
 (3)
 Dan ir-Regolament ma għandux jaffettwa
 l-intitolament tal-Istati Membri sabiex jistabbilixxu r-rekwiżiti li
 jistgħu jqisuhom neċessarji biex jiżguraw li persuni, annimali
 domestiċi u proprjetà huma protetti matul l-użu normali tal-apparati,
 diment li dan ma jfissirx modifiki fit-tali apparati.
 Artikolu 4
 Kundizzjonijiet
 tal-provvista tal-gass
 (1)
 L-Istati Membri għandhom jikkomunikaw
 lill-Kummissjoni u l-Istati Membri l-oħrajn, it-tipi ta’ gass u
 pressjonijiet tal-provvista korrispondenti ta’ fjuwils gassużi użati
 fit-territorju tagħhom u fil-ħin kwalunkwe bidla fihom, skont
 ir-rekwiżiti stipulati fl-Anness II.
 (2)
 Il-Kummissjoni għandha tiżgura li dan
 it-tagħrif huwa ppubblikat fil-Ġurnal Uffiċjali tal-Unjoni
 Ewropea.
 Artikolu 5
 Rekwiżiti
 essenzjali
 Apparati u fittings għandhom jikkonformaw
 mar-rekwiżiti essenzjali li japplikaw għalihom stipulati fl-Anness I.
 Article 6
 Moviment
 liberu
 (1)
 L-Istati Membri ma għandhomx, għal
 raġunijiet relatati mal-aspetti koperti minn dan ir-Regolament,
 jipprojbixxu, jirrestrinġu jew jimpedixxu t-tqegħid
 għad-dispożizzjoni fis-suq u t-tħaddim ta’ apparati li
 jikkonformaw ma’ dan ir-Regolament.
 (2)
 L-Istati Membri ma għandhomx, għal
 raġunijiet relatati mar-riskji koperti minn din ir-Regolament, jipprojbixxu,
 jirrestrinġu jew jimpedixxu t-tqegħid għad-dispożizzjoni
 fis-suq ta’ fittings li jikkonformaw ma’ dan ir-Regolament.
 (3)
 Dan ir-Regolament ma għandux jaffettwa
 l-possibilità li l-Istati Membri jipprovdu għal miżuri fir-rigward
 tal-promozzjoni tal-użu tal-enerġija minn sorsi rinnovabbli u
 għall-effiċjenza enerġetika tal-bini, skont id-Direttivi 2009/28/KE,
 2010/31/UE u 2012/27/UE. Tali miżuri
 għandhom ikunu kompatibbli mat-Trattat.
 KAPITOLU II
 OBBLIGI
 TAL-OPERATURI EKONOMIĊI
 Artikolu 7 [Artikolu R2 tad-Deċiżjoni
 Nru 768/2008/KE]
 Obbligi
 tal-manifatturi
 (1)
 Meta jqiegħdu l-apparat jew il-fittings
 tagħhom fis-suq, il-manifatturi għandhom jiżguraw li dawn
 ġew iddisinjati u mmanifatturati skont ir-rekwiżiti essenzjali
 stabbiliti fl-Anness I.
 (2)
 Il-manifatturi tal-apparati jew il-fittings
 għandhom ifasslu d-dokumenti tekniċi msemmijin fl-Anness III u
 jwettqu l-proċedura ta’ valutazzjoni tal-konformità relevanti msemmija fl-Artikolu 14
 jew jaraw li titwettaq.
 Meta l-konformità ta’ apparat ma’ rekwiżiti
 applikabbli tkun intweriet permezz tal-proċedura msemmija fl-ewwel
 sottoparagrafu, il-manifatturi għandhom ifasslu dikjarazzjoni ta’
 konformità tal-UE u jwaħħlu l-marka CE.
 Meta l-konformità ta’ fitting
 mar-rekwiżiti applikabbli tkun intweriet permezz tal-proċedura msemmija
 fl-ewwel sottoparagrafu, il-manifatturi għandhom ifasslu Ċertifikat
 ta’ konformità tal-fitting.
 (3)
 Il-manifatturi għandhom iżommu
 d-dokumentazzjoni teknika u d-dikjarazzjoni ta’ konformità tal-UE għal 10
 snin wara li l-apparat ikun tqiegħed fis-suq.
 Il-manifatturi għandhom iżommu
 d-dokumenti tekniċi u ċ-Ċertifikat ta’ konformità tal-fitting
 għal 10 snin wara li l-fitting jitqiegħed fis-suq.
 (4)
 Il-manifatturi għandhom jaraw li jkollhom
 fis-seħħ proċeduri biex il-produzzjoni ta’ serje tibqa’
 konformi. Bidliet fid-disinn jew il-karatteristiċi tal-apparat jew
 il-fitting u bidliet fl-istandards armonizzati jew fi speċifikazzjonijiet
 tekniċi oħrajn li b’referenza għalihom hija ddikjarata
 l-konformità tal-apparat jew il-fitting għandhom jittieħdu f’kunsiderazzjoni
 b’mod adegwat.
 Meta jitqies xieraq fir-rigward tar-riskju
 ppreżentat minn apparat jew fitting, il-manifatturi għandhom, biex
 iħarsu s-saħħa u s-sikurezza tal-konsumaturi u utenti finali
 oħrajn, iwettqu testijiet tal-kampjun tal-apparat imqiegħed
 għad-dispożizzjoni fis-suq, jinvestigaw, u, jekk ikun hemm
 bżonn, iżommu reġistru ta’ lmenti ta’ apparati u fittings mhux
 konformi, u jsejħu lura t-tali apparati, u għandhom iżommu
 d-distributuri mgħarrfin bi kwalunkwe monitoraġġ bħal dan.
 (5)
 Il-manifatturi għandhom jiżguraw li
 l-apparati jew il-fittings tagħhom għandhom numru tat-tip, tal-lott
 jew tas-serje jew element ieħor li bih ikunu jistgħu jiġu
 identifikati.
 Meta d-daqs jew l-għamla tal-apparat jew
 il-fitting ma jippermettux li jsir hekk, il-manifatturi għandhom jiżguraw
 li fl-imballaġġ hemm ipprovdut it-tagħrif meħtieġ.
 (6)
 Il-manifatturi għandhom jindikaw isimhom,
 l-isem kummerċjali rreġistrat jew il-marka kummerċjali
 rreġistrata, l-indirizz postali li fuqu jistgħu jiġu
 kkuntattjati fuq l-apparat jew, meta dan ma jkunx possibbli, fuq
 l-imballaġġ u fl-istruzzjonijiet li jakkumpanjaw l-apparat. L-indirizz irid jindika punt uniku fejn jista’ jiġi
 kkuntattjat il-manifattur. Id-dettalji ta’ kuntatt għandhom ikunu b'lingwa
 li tinftiehem faċilment mill-konsumaturi u utenti oħrajn u
 l-awtoritajiet ta’ sorveljanza tas-suq kif determinat mill-Istat Membru
 kkonċernat.
 Il-manifatturi għandhom jindikaw isimhom,
 l-isem kummerċjali rreġistrat jew il-marka kummerċjali
 rreġistrata, l-indirizz postali li fuqu jistgħu jiġu
 kkuntattjati fuq il-fitting jew, meta dan ma jkunx possibbli, fuq
 l-imballaġġ u fl-istruzzjonijiet li jakkumpanjaw il-fitting. L-indirizz irid jindika punt uniku fejn jista’ jiġi
 kkuntattjat il-manifattur.
 (7)
 Il-manifatturi għandhom jiżguraw li
 l-apparat huwa akkumpanjat minn struzzjonijiet u tagħrif dwar is-sikurezza
 skont il-punt 1.5 tal-Anness I, f’lingwa li faċilment tista’ tinftiehem
 mill-konsumaturi u utenti finali oħrajn, kif iddeterminat mill-Istat
 Membru kkonċernat. Dawn l-istruzzjonijiet u
 informazzjoni ta’ sikurezza għandhom ikunu ċari, jistgħu
 jinftiehmu u jintgħarfu.
 Il-manifatturi għandhom jiżguraw li
 l-fitting huwa akkumpanjat miċ-Ċertifikat ta’ konformità tal-fitting
 li, fost l-oħrajn, ikun fih struzzjonijiet għall-inkorporazzjoni jew
 l-assemblaġġ, l-aġġustament, it-tħaddim u
 l-manutenzjoni skont il-punt 1.7 tal-Anness I, f’lingwa li faċilment tista’
 tinftiehem mill-manifatturi tal-apparati. L-istruzzjonijiet
 għandhom ikunu ċari, jinftiehmu u intelliġibbli.
 (8)
 Manifatturi li jqisu jew li għandhom
 raġuni għaliex jemmnu li apparat jew fitting li qiegħdu fis-suq
 mhuwiex konformi ma’ dan ir-Regolament għandhom jieħdu l-miżuri
 korrettivi neċessarji minnufih sabiex l-apparat jew il-fitting isir
 konformi, jirtirawh jew isejħulu lura, kif xieraq. Barra minn hekk, fejn l-apparat jew il-fitting jippreżenta riskju,
 il-manifatturi għandhom jinfurmaw minnufih lill-awtoritajiet nazzjonali
 kompetenti tal-Istati Membri fejn huma jkunu għamlu l-apparat jew
 il-fitting disponibbli fis-suq għal dan il-għan, billi jagħtu
 d-dettalji, b’mod partikolari, dwar in-nuqqas tal-konformità u dwar kull
 miżura korrettiva meħuda.
 (9)
 Il-manifatturi għandhom, wara talba
 raġunata minn awtorità kompetenti nazzjonali, jipprovduha bl-informazzjoni
 u d-dokumentazzjoni kollha neċessarja biex juru l-konformità tal-apparat
 jew tal-fitting ma’ dan ir-Regolament, b’lingwa li tkun tista’ tinftiehem
 faċilment minn dik l-awtorità. Dik l-informazzjoni u dokumentazzjoni tista’
 tiġi pprovduta f’forma stampata jew f’forma elettronika. Għandhom
 jikkooperaw ma’ dik l-awtorità, fuq talba tagħha, dwar kwalunkwe azzjoni
 meħuda biex jiġu eliminati r-riskji imposti mill-apparati jew
 il-fittings li qiegħdu fis-suq.
 Artikolu 8 [Artikolu R3
 tad-Deċiżjoni Nru 768/2008/KE]
 Rappreżentanti
 awtorizzati
 (1)
 Permezz ta’ mandat bil-miktub, manifattur jista’
 jaħtar rappreżentant awtorizzat.
 L-obbligi stabbiliti fl-Artikolu 7(1) u
 t-tfassil ta’ dokumentazzjoni teknika ma għandhomx ikunu parti mill-mandat
 tar-rappreżentant awtorizzat.
 (2)
 Rappreżentant awtorizzat għandu jwettaq
 il-kompiti speċifikati fil-mandat riċevuti mill-manifattur. Il-mandat
 għandu jippermetti lir-rappreżentant awtorizzat sabiex tal-inqas
 jagħmel dan li ġej:
 (a)
 iżomm id-dikjarazzjoni ta’ konformità tal-UE u
 d-dokumentazzjoni teknika għad-dispożizzjoni tal-awtoritajiet
 nazzjonali ta’ sorveljanza għal 10 snin wara li l-apparat ikun
 tqiegħed fis-suq;
 (b)
 iżomm iċ-Ċertifikat ta’ konformità
 tal-fitting u d-dokumentazzjoni teknika għad-dispożizzjoni
 tal-awtoritajiet nazzjonali ta’ sorveljanza għal 10 snin wara li l-fitting
 ikun tqiegħed fis-suq;
 (c)
 wara talba motivata minn
 awatorità nazzjonali kompetenti, jipprovdi lil dik l-awtorità bit-tagħrif
 u d-dokumentazzjoni kollha meħtieġa biex juri l-konformità
 tal-apparat jew il-fitting;
 (d)
 jikkoopera mal-awtoritajiet
 nazzjonali kompetenti, fuq talba tagħhom, fuq kwalunkwe azzjoni
 meħuda biex jiġu eliminati r-riskji imposti mill-apparati jew
 il-fittings koperti mill-mandat tar-rappreżentant awtorizzat.
 Artikolu 9 [Artikolu R4
 tad-Deċiżjoni Nru 768/2008/KE]
 Obbligi
 tal-importaturi
 (1)
 L-importaturi għandhom iqiegħdu fis-suq
 biss dawk l-apparati jew il-fittings li huma konformi.
 (2)
 Qabel iqiegħdu apparat fis-suq, l-importaturi
 għandhom jiżguraw li l-manifattur għamel il-proċedura
 xierqa ta’ valutazzjoni tal-konformità skont l-Artikolu 14. Għandhom jiżguraw li l-manifattur fassal
 id-dokumentazzjoni teknika, li l-apparat għandu fuqu l-marka CE u huwa
 akkumpanjat minn struzzjonijiet u tagħrif dwar is-sikurezza skont il-punt 1.5
 tal-Anness I, u li l-manifattur ikkonforma mar-rekwiżiti stabbiliti fl-Artikolu 7(5)
 u (6) rispettivament.
 Qabel ma jqiegħdu fitting fis-suq,
 l-importaturi għandhom jiżguraw li l-manifattur għamel
 il-proċedura xierqa ta’ valutazzjoni tal-konformità skont l-Artikolu 14.
 Għandhom jiżguraw li l-manifattur fassal
 id-dokumentazzjoni teknika, li l-fitting huwa akkumpanjat
 miċ-Ċertifikat ta’ konformità tal-fitting li, fost l-oħrajn, fih
 l-istruzzjonijiet għall-inkorporazzjoni jew l-assemblaġġ,
 l-aġġustament, it-tħaddim u l-manutenzjoni skont il-punt 1.7
 tal-Anness I, u li l-manifattur ikkonforma mar-rekwiżiti stabbiliti fl-Artikolu 7(5)
 u (6) rispettivament.
 Meta importatur iqis jew
 ikollu raġuni għaliex jemmen li apparat jew fitting mhuwiex konformi
 mar-rekwiżiti essenzjali stabbiliti fl-Anness I, ma għandux
 iqiegħed l-apparat jew il-fitting fis-suq sakemm isir konformi. Barra minn
 hekk, fejn l-apparat jew il-fitting jippreżenta riskju, l-importatur
 għandu jinforma lill-manifattur u lill-awtoritajiet tas-sorveljanza
 tas-suq dwar dan.
 (3)
 L-importaturi għandhom jindikaw isimhom,
 l-isem kummerċjali rreġistrat jew il-marka kummerċjali
 rreġistrata u l-indirizz postali li fuqu jistgħu jiġu
 kkuntattjati dwar l-apparat jew meta dan ma jkunx possibbli, fuq
 l-imballaġġ tiegħu u fl-istruzzjonijiet li jakkumpanjaw
 l-apparat. Id-dettalji ta’ kuntatt għandhom
 ikunu f’lingwa li tinftiehem faċilment mill-konsumaturi u utenti finali
 oħrajn u l-awtoritajiet ta’ sorveljanza tas-suq kif determinat mill-Istat
 Membru kkonċernat.
 L-importaturi għandhom jindikaw isimhom,
 l-isem kummerċjali rreġistrat jew il-marka kummerċjali
 rreġistrata u l-indirizz postali li fuqu jistgħu jiġu
 kkuntattjati dwar il-fitting jew meta dan ma jkunx possibbli, fuq
 l-imballaġġ tiegħu. Id-dettalji ta’
 kuntatt għandhom ikunu f’lingwa li tinftiehem faċilment
 mill-manifatturi tal-apparat u l-awtoritajiet ta’ sorveljanza tas-suq kif
 determinat mill-Istat Membru kkonċernat.
 (4)
 L-importaturi għandhom jiżguraw li
 l-apparat ikun akkumpanjat minn struzzjonijiet u informazzjoni ta’ sikurezza
 skont il-punt 1.5 tal-Anness I, ipprovduti b’lingwa li tkun tista’
 tinftiehem faċilment mill-konsumaturi u minn utenti finali oħra,
 skont kif jiġi stabbilit mill-Istat Membru konċernat.
 L-importaturi għandhom jiżguraw li
 l-fitting huwa akkumpanjat miċ-Ċertifikat ta’ konformità tal-fitting
 li, fost l-oħrajn, ikun fih struzzjonijiet għall-inkorporazzjoni jew
 l-assemblaġġ, l-aġġustament, it-tħaddim u
 l-manutenzjoni skont il-punt 1.7 tal-Anness I, f’lingwa li faċilment tista’
 tinftiehem mill-manifatturi tal-apparat, kif determinat mill-Istat Membru
 kkonċernat.
 (5)
 L-importaturi għandhom jiżguraw li, filwaqt
 li apparat jew fitting huwa taħt ir-responsabilità tagħhom,
 il-kundizzjonijiet ta’ ħżin jew trasport ma jirriskjawx il-konformità
 tagħhom mar-rekwiżiti stabbiliti fl-Anness I.
 (6)
 Meta jqisu li dan huwa xieraq fir-rigward
 tar-riskji ppreżentati minn apparat jew fitting, l-importaturi, sabiex
 iħarsu s-saħħa u s-sikurezza tal-utenti, u wara talba
 ġġustifikata kif xieraq mill-awtoritajiet kompetenti, għandhom
 iwettqu test kampjun tal-apparati jew il-fittings imqegħdin fis-suq,
 jinvestigaw, u, jekk ikun hemm bżonn, iżommu reġistru ta’ lmenti
 fuq apparati jew fittins mhux konformi u jsejħu lura t-tali apparati, u
 għandhom iżommu lid-distributuri mgħarrfin bi kwalunkwe
 monitoraġġ bħal dan.
 (7)
 L-importaturi li jqisu jew li għandhom
 raġuni għaliex jemmnu li apparat jew fitting li qiegħdu fis-suq
 mhuwiex konformi ma’ dan ir-Regolament għandhom jieħdu l-miżuri
 korrettivi neċessarji minnufih sabiex l-apparat jew il-fitting isir
 konformi, jirtirawh jew isejħulu lura, jekk xieraq. Barra minn hekk, meta
 l-apparat jew il-fitting jippreżenta riskji, l-importaturi dlonk
 għandhom jgħarrfu lill-awtoritajiet nazzjonali kompetenti tal-Istati
 Membri li fih qiegħdu l-apparat jew il-fitting
 għad-dispożizzjoni fis-suq dwar dan, billi jagħtu dettalji, b’mod
 partikolari, fuq in-nuqqas ta’ konformità u dwar kwalunkwe miżura
 korrettiva meħuda.
 (8)
 Importaturi, għal 10 snin wara li l-apparat
 ikun tqiegħed fis-suq, għandhom iżommu kopja tad-dikjarazzjoni
 tal-konformità għad-dispożizzjoni tal-awtoritajiet tas-sorveljanza
 tas-suq u għandhom jiżguraw li d-dokumentazzjoni teknika tkun
 disponibbli għal dawk l-awtoritajiet jekk jitolbuha.
 Importaturi, għal 10 snin wara li l-fitting
 ikun tqiegħed fis-suq, għandhom iżommu kopja tad-dikjarazzjoni
 tal-konformità tal-Fitting għad-dispożizzjoni tal-awtoritajiet
 tas-sorveljanza tas-suq u jiżguraw li d-dokumentazzjoni teknika tkun
 disponibbli għal dawk l-awtoritajiet jekk jitolbuha.
 (9)
 L-importaturi għandhom, wara talba
 raġunata minn awtorità kompetenti nazzjonali, jipprovduha bl-informazzjoni
 u d-dokumentazzjoni kollha neċessarja biex juru l-konformità tal-apparat
 jew il-fitting, b’lingwa li tkun tista’ tinftiehem faċilment minn dik
 l-awtorità. Dik l-informazzjoni u dokumentazzjoni
 tista’ tiġi pprovduta f’forma stampata jew f’forma elettronika. Huma
 għandhom jikkooperaw ma’ dik l-awtorità, wara talba mingħandha,
 fir-rigward ta’ kull azzjoni meħuda biex jiġu eliminati r-riskji
 preżentati mill-apparat jew fittings li huma jkunu qiegħdu fis-suq.
 Artikolu 10 [Artikolu R5
 tad-Deċiżjoni Nru 768/2008/KE]
 Obbligi
 tad-distributuri
 (1)
 Meta jqiegħdu apparat jew fitting disponibbli
 fis-suq, id-distributuri għandhom jaġixxu bir-reqqa fir-rigward
 tar-rekwiżiti ta’ dan ir-Regolament.
 (2)
 Qabel ma jqiegħdu apparat
 għad-dispożizzjoni fis-suq, id-distributuri għandhom
 jivverifikaw li l-apparat għandu fuqu l-marka CE u li huwa akkumpanjat
 minn struzzjonijiet u tagħrif dwar is-sikurezza skont il-punt 1.5
 tal-Anness I, f’lingwa li faċilment tista’ tinftiehem mill-konsumaturi u
 utenti finali oħrajn kif iddeterminat mill-Istat Membru li fih l-apparat
 għandu jitqiegħed għad-dispożizzjoni fis-suq, u li
 l-manifattur u l-importatur ikkonformaw ma-rekwiżiti stabbiliti fl-Artikolu 7(5)
 u (6) l-Artikolu 9(3) rispettivament.
 Qabel ma jqiegħdu fitting
 għad-dispożizzjoni fis-suq, id-distributuri għandhom jivverifikaw
 li l-fitting huwa akkumpanjat miċ-Ċertifikat ta’ konformità
 tal-fitting li, fost l-oħrajn, ikun fih l-istruzzjonijiet
 għall-inkorporazzjoni jew l-assemblaġġ, l-aġġustament,
 it-tħaddim u l-manutenzjoni skont il-punt 1.7 tal-Anness I, f’lingwa li
 faċilment tista’ tinftiehem mill-manifatturi tal-apparat, u li
 l-manifattur u l-importatur ikkonformaw mar-rekwiżiti stabbiliti fl-Artikolu 7(5)
 u (6) u l-Artikolu 9(3) rispettivament.
 Meta distributur iqis jew
 ikollu raġuni għaliex jemmen li apparat jew fitting mhuwiex konformi
 mar-rekwiżiti essenzjali stabbiliti fl-Anness I, ma għandux
 iqiegħed l-apparat jew il-fitting għad-dispożizzjoni fis-suq
 sakemm isir konformi. Barra minn hekk, fejn l-apparat jew il-fitting
 jippreżenta riskju, id-distributur għandu jinforma lill-manifattur
 jew lill-importatur kif ukoll lill-awtoritajiet ta’ sorveljanza tas-suq dwar
 dan.
 (3)
 Id-distributuri għandhom jiżguraw li,
 meta apparat jew fitting ikun taħt ir-responsabilità tagħhom that,
 il-kundizzjonijiet ta’ ħżin jew trasport ma jipperikolax
 il-konformità tiegħu mar-rekwiżiti essenzjali stabbiliti fl-Anness I.
 (4)
 Id-distributuri li jqisu jew li jkollhom
 raġuni għaliex jemmnu li apparat jew fitting li qiegħdu
 għad-dispożizzjoni fis-suq mhuwiex konformi ma’ dan ir-Regolament
 għandhom jiżguraw li jittieħdu l-miżuri korrettivi
 meħtieġa biex dak l-apparat isir konformi, jirtirawh jew
 isejħulu lura, jekk xieraq. Barra minn hekk, fejn l-apparat
 jippreżenta riskju, id-distributuri għandhom jinfurmaw minnufih
 lill-awtoritajiet nazzjonali kompetenti tal-Istati Membri fejn huma jkunu
 għamlu l-apparat disponibbli għal dan il-għan, billi jagħtu
 d-dettalji, b’mod partikolari, dwar in-nuqqas tal-konformità u dwar kull
 miżura korrettiva meħuda.
 (5)
 Id-distributuri għandhom, wara talba
 raġunata minn awtorità kompetenti nazzjonali, jipprovduha bl-informazzjoni
 u d-dokumentazzjoni kollha neċessarja biex juru l-konformità tal-apparat
 jew il-fitting. Dik l-informazzjoni u dokumentazzjoni tista’ tiġi
 pprovduta f’forma stampata jew f’forma elettronika. Dawn għandhom
 jikkooperaw ma’ dik l-awtorità, wara talba mingħandha, fir-rigward ta’
 kull azzjoni meħuda biex jiġu eliminati r-riskji ppreżentati
 mill-apparat jew fitting li huma jkunu għamlu disponibbli fis-suq.
 Artikolu 11 [Artikolu R6
 tad-Deċiżjoni Nru 768/2008/KE]
 Każijiet
 fejn l-obbligi tal-manifatturi japplikaw għall-importaturi u
 d-distributuri
 Importatur jew distributur għandu jitqies
 bħala manifattur għall-finijiet ta’ dan ir-Regolament u għandu
 jkun soġġett għall-obbligi tal-manifattur skont l-Artikolu 7,
 fejn ikun qiegħed apparat jew fitting fis-suq taħt ismu jew il-marka
 kummerċjali tiegħu, jew jimmodifika apparat jew fitting li diġà
 jkun tqiegħed fis-suq b’tali mod li jista’ jaffettwa l-konformità
 mar-rekwiżiti ta’ dan ir-Regolament.
 Artikolu 12 [Artikolu R7
 tad-Deċiżjoni Nru 768/2008/KE]
 Identifikazzjoni
 ta’ operaturi ekonomiċi
 L-operaturi ekonomiċi għandhom, wara
 li ssir talba, jidentifikaw dan li ġej lill-awtoritajiet ta’ sorveljanza
 tas-suq:
 (a)
 kull operatur ekonomiku li jkun ipprovdihom b’apparat
 jew fitting;
 (b)
 kull operatur ekonomiku li lilu
 jkunu pprovdew b’apparat jew fitting.
 L-operaturi ekonomiċi għandhom ikunu
 kapaċi jippreżentaw l-informazzjoni msemmija fl-ewwel paragrafu għal
 perjodu ta’ 10 snin wara li jkunu ġew ipprovduti bl-apparat jew bil-fitting
 u għal perjodu ta’ 10 snin wara li jkunu pprovdew l-apparat jew il-fitting.
 KAPITOLU III
 KONFORMITÀ
 TAL-APPARATI U L-FITTINGS
 Artikolu 13 [Artikolu R8
 tad-Deċiżjoni Nru 768/2008/KE]
 Preżunzjoni
 ta’ konformità tal-apparat jew fittings
 L-apparat jew fittings li jkunu konformi ma’ standards armonizzati jew partijiet
 minnhom, li
 r-referenzi tagħhom ikunu ġew ippubblikati f’Il-Ġurnal
 Uffiċjali tal-Unjoni Ewropea, għandhom ikunu preżunti konformi
 mar-rekwiżiti, stabbiliti fl-Anness I, koperti minn dawk l-istandards jew
 partijiet minnhom, li hemm referenza għalihom fl-Anness I.
 Artikolu 14
 Il-proċedura
 ta’ valutazzjoni tal-konformità għal apparat u fittings
 (1)
 Qabel ma apparat jew fitting jitqiegħed
 fis-suq, il-manifattur għandu jissottomettih għal proċedura ta’
 valutazzjoni tal-konformità skont il-paragrafi 2 jew 3.
 (2)
 Il-konformità tal-apparati u l-fittings
 manifatturati tas-serje mar-rekwiżiti ta’ dan ir-Regolament għandhom
 ikunu ċertifikati permezz tal-eżami tat-tip
 tal-UE (Modulu B – tip ta’ produzzjoni) imsemmi fil-punt 1 tal-Anness III,
 flimkien ma’ waħda mill-proċeduri ta’ valutazzjoni tal-konformità li
 ġejjin, skont liema jagħżel il-manifattur:
 (a)
 konformità mat-tip ibbażata fuq kontroll
 intern tal-produzzjoni flimkien ma’ verifiki ssorveljati tal-apparati jew il-fittings
 f’intervalli mhux regolari (Modulu C2), stabbiliti fil-punt 2 tal-Anness III;
 (b)
 konformità tat-tip
 ibbażata fuq l-assigurazzjoni tal-kwalità tal-proċess tal-produzzjoni
 (il-Modulu D), stipulata fil-punt 3 tal-Anness III;
 (c)
 konformità mat-tip ibbażata fuq garanzija
 tal-kwalità ta’ apparat jew fitting (Modulu E), stipulata fil-punt 4 tal-Anness
 III;
 (d)
 konformità mat-tip
 ibbażata fuq verifika ta’ appliance jew fitting (Modulu F), stipulata
 fil-punt 5 tal-Anness III.
 (3)
 Fil-każ ta’ produzzjoni ta’ apparat bħala
 unità waħda jew fi kwantitajiet żgħar, konformità bbażata
 fuq verifika tal-unità (Modulu G), stipulata fil-punt 6 tal-Anness III, tista’ tingħażel mill-manifattur.
 (4)
 Wara t-tlestija tal-proċeduri msemmijin
 fil-punti (a) sa (d) tal-paragrafu 2 jew fil-paragrafu 3,
 il-manifattur tal-apparat, skont l-Artikolu 18, għandu
 jwaħħal il-marka CE fuq l-apparat konformi u jfassal dikjarazzjoni ta’
 konformità tal-UE.
 Wara t-tlestija tal-proċeduri msemmijin
 fil-punti (a) sa (d) tal-paragrafu 2, il-manifattur tal-fitting għandu
 joħroġ Ċertifikat ta’ konformità tal-fitting.
 (5)
 Rekords u korrispondenza relatati mal-valutazzjoni
 tal-konformità ta’ apparat jew fitting, għandhom jitfasslu fil-lingwa/i
 uffiċjali tal-Istat Membru fejn hu stabbilit il-korp notifikat li jwettaq
 il-proċeduri msemmija fil-paragrafi 2 u 3 jew b’lingwa aċċettata
 minn dak il-korp.
 Artikolu 15
 Dikjarazzjoni
 ta’ konformità tal-UE [Artikolu R10
 tad-Deċiżjoni Nru 768/2008/KE]
 (1)
 Id-dikjarazzjoni ta’ konformità tal-UE għandha
 tiddikjara li l-konformità tar-rekwiżiti essenzjali speċifikati
 fl-Anness I intweriet.
 (2)
 Id-dikjarazzjoni ta’ konformità tal-UE għandu
 jkollha l-istruttura tal-mudell stabbilita fl-Anness V u għandu jkun fiha
 l-elementi speċifikati fil-proċeduri relevanti ta’ valutazzjoni
 tal-konformitài stipulati fl-Anness III u għandha tkun aġġornata
 b’mod kontinwu. Għandha tkun tradotta fil-lingwa
 je wlingwi meħtieġa mill-Istat Membru tas-suq li fih l-apparat
 jitqiegħed jew jitqiegħed għad-dispożizzjoni.
 (3)
 Meta apparat ikun soġġett għal iktar
 minn att wieħed tal-Unjoni li jeħtieġu dikjarazzjoni ta’
 konformità tal-UE, għandha titfassal dikjarazzjoni ta’ konformità
 waħda tal-UE fir-rigward tat-tali atti kollha tal-Unjoni. Id-dikjarazzjoni
 għandu jkun fiha l-identifikazzjoni tal-atti kkonċernati inklużi
 r-referenzi tal-pubblikazzjoni.
 (4)
 Meta jfassal id-dikjarazzjoni ta’ konformità
 tal-UE, il-manifattur ikun qed jassumi r-responsabbiltà għall-konformità
 tal-apparat mar-rekwiżiti stabbiliti f’dan ir-Regolament.
 Artikolu 16
 Ċertifikat
 ta’ konformità tal-fitting
 (1)
 Iċ-Ċertifikat ta’ konformità tal-fitting
 għandu jiddikjara li ntwera li ġew issodisfati r-rekwiżiti
 essenzjali applikabbli stabbiliti fl-Anness I
 (2)
 Iċ-Ċertifikat ta’ konformità tal-fitting
 għandu jkollu l-istruttura tal-mudell stabbilita fl-Anness VI. Sabiex
 jgħin fil-konformità mar-rekwiżiti essenzjali applikabbli
 għall-apparati lesti stipulati fl-Anness I, iċ-Ċertifikat ta’
 konformità tal-fitting għandu jiddikjara l-karatteristiċi tal-fitting
 u għandu jkun fih struzzjonijiet dwar kif għandu jkun inkorporat f’apparat
 jew immuntat sabiex jikkostitwixxi t-tali apparat. Għandu
 jkun fih ukoll l-elementi speċifikati fil-proċeduri relevanti ta’
 valutazzjoni tal-konformità stipulati fl-Anness III u għandu jkun
 aġġornat b’mod kontinwu. Għandu jkun f’lingwa li faċilment
 tista’ tinftiehem mill-manifatturi tal-apparat.
 (3)
 Iċ-Ċertifikat ta’ konformità tal-fitting
 għandu jkun fornit mal-fitting.
 (4)
 Meta fitting ikun kopert minn
 leġiżlazzjoni oħra tal-Unjoni li tkopri aspetti oħrajn li
 jeħtieġu l-marka CE, din tal-aħħar għandha tindika li
 l-fitting huwa presupponut li jikkonforma mad-dispożizzjonijiet ta’ dawk
 l-atti l-oħrajn. F’dan il-każ, ir-referenza ta’ pubblikazzjoni
 tat-tali atti f’Il-Ġurnal Uffiċjali tal-Unjoni Ewropea għandha
 tingħata fid-dokumenti, l-avviżi jew l-istruzzjonijiet meħtieġa
 minn dawk l-atti u li jakkumpanjaw il-fitting.
 (5)
 Meta jfassal iċ-Ċertifikat ta’ konformità
 tal-fitting, il-manifattur għandu jassumi r-responsabilità
 għall-konformità tal-fitting mar-rekwiżiti stabbiliti f’dan
 ir-Regolament.
 Artikolu 17 [Artikolu R11 tad-Deċiżjoni
 Nru 768/2008/KE]
 Prinċipji
 ġenerali tal-marka CE
 Il-marka CE għandha tkun
 soġġetta għall-prinċipji ġenerali stabbiliti
 fl-Artiklu 30 tar-Regolament (KE) Nru 765/2008.
 Artikolu 18 [Artikolu R12 tad-Deċiżjoni
 Nru 768/2008/KE]
 Regoli
 u kundizzjonijiet għat-twaħħil tal-marka CE u iskrizzjonijiet
 (1)
 Il-marka CE u l-iskrizzjonijiet li hemm referenza
 għalihom fl-Anness IV għandhom jitwaħħlu b’mod
 viżibbli, li jinqara u li ma jitħassarx fuq l-apparat jew fuq
 il-pjanċa tad-dejta tiegħu.
 (2)
 L-iskrizzjonijiet imsemmijin fil-punt 2
 tal-Anness IV għandhom jitwaħħlu b’mod viżibbli,
 leġibbli u li ma jitħassarx mal-fitting jew il-pjanċa tad-dejta
 tiegħu, sa fejn relevanti.
 (3)
 Il-marka CE u/jew l-iskrizzjonijiet imsemmijin
 fl-Anness IV għandhom jitwaħħlu qabel ma l-apparat jew
 il-fitting jitqiegħed fis-suq.
 (4)
 Il-marka CE għandha tkun segwita min-numru ta’
 identifikazzjoni tal-korp notifikat involut fil-fażi ta’ kontroll
 tal-produzzjoni tal-apparat.
 (5)
 In-numru ta’ identifikazzjoni tal-korp notifikat
 involut fil-fażi ta’ kontroll tal-produzzjoni għandu
 jitwaħħal fuq il-fitting.
 (6)
 Il-marka CE u/jew in-numru ta’ identifikazzjoni
 msemmi fil-paragrafi 4 u 5 jistgħu jkunu segwiti minn marka oħra li
 tindika riskju jew użu speċjali.
 KAPITOLU IV
 NOTIFIKA
 TA’ KORPI TA’ VALUTAZZJONI TAL-KONFORMITÀ
 Artikolu 19 [Artikolu R13 tad-Deċiżjoni
 Nru 768/2008/KE]
 Notifika
 L-Istati Membri għandhom jinnotifikaw
 lill-Kummissjoni u lill-Istati Membri l-oħra b’korpi awtorizzati sabiex
 iwettqu l-kompiti tal-valutazzjoni tal-konformità parti terza skont l-Artikolu 14.
 Article 20 [Article R14 of Decision No 768/2008/EC]
 Notifying
 authorities
 (1)
 Stati Membri għandhom jaħtru awtorità ta’
 notifika li tkun responsabbli biex tistabbilixxi u tesegwixxi l-proċeduri
 meħtieġa għall-valutazzjoni u n-notifika ta’ korpi tal-valutazzjoni
 tal-konformità u għall-monitoraġġ ta’ korpi notifikati,
 inklużi l-konformità tad-dispożizzjonijiet tal-Artikolu 24.
 (2)
 L-Istati Membri jistgħu jiddeċiedu li
 l-valutazzjoni u l-monitoraġġ imsemmija fil-paragrafu 1
 għandhom isiru minn korp nazzjonali ta’ akkreditazzjoni skont it-tifsira
 tar-Regolament (KE) Nru 765/2008 u b’konformità miegħu.
 (3)
 Meta l-awtorità tan-notifika tiddelega jew
 tinkariga b’xi mod ieħor il-valutazzjoni, in-notifika jew
 il-monitoraġġ imsemmijin fil-paragrafu 1 lil korp li mhuwiex
 entità governattiva, dak il-korp għandu jkun entità legali u għandu
 jikkonforma mutatis mutandis mar-rekwiżiti stabbiliti fl-Artikolu 21
 (1) sa (6). Barra minn hekk għandu jkollha
 arranġamenti sabiex ikopri obbligazzjonijiet li jirriżultaw
 mill-attivitajiet tagħha.
 (4)
 L-awtorità tan-notifika għandha tieħu
 responsabilità sħiħa għall-kompiti mwettqin mill-korp imsemmi
 fil-paragrafu 3.
 Artikolu 21 [Artikolu R15 tad-Deċiżjoni
 Nru 768/2008/KE]
 Rekwiżiti
 marbuta mal-awtoritajiet tan-notifika
 (1)
 L-awtorità tan-notifika għandha tiġi
 stabbilita b’mod li ma jkunx hemm kunflitti ta’ interess ma’ korpi ta’
 valutazzjoni tal-konformità.
 (2)
 L-awtorità tan-notifika għandha tkun
 organizzata u titmexxa b’mod li jkunu salvagwardjati l-oġġettività u
 l-imparzjalità tal-attivitajiet tagħha.
 (3)
 L-awtorità tan-notifika għandha tkun
 organizzata b’tali mod li kull deċiżjoni relatata man-notifika
 tal-korp ta’ valutazzjoni ta’ konformità tittieħed minn persuni kompetenti
 differenti minn dawk li jkunu għamlu l-valutazzjoni.
 (4)
 L-awtorità tan-notifika ma għandhiex toffri
 jew tipprovdi kwalunkwe attività li ssir minn korpi tal-valutazzjoni ta’
 konformità, jew servizzi ta’ konsulenza fuq bażi kummerċjali jew
 kompetittiva.
 (5)
 L-awtorità tan-notifika għandha
 tissalvagwardja l-kunfidenzjalità tal-informazzjoni miksuba
 (6)
 L-awtorità tan-notifika għandu jkollha numru
 suffiċjenti ta’ persunal kompetenti għad-dispożizzjoni
 tagħha biex jitwettqu korrettament il-kompiti tagħha.
 Artikolu 22 [Artikolu R16 tad-Deċiżjoni
 Nru 768/2008/KE]
 Obbligu
 ta’ tagħrif tal-awtoritajiet tan-notifika
 L-Istati Membri għandhom jinformaw
 lill-Kummissjoni dwar il-proċeduri tagħhom għall-valutazzjoni u
 n-notifika ta’ korpi tal-valutazzjoni tal-konformità u dwar
 il-monitoraġġ ta’ korpi tan-notifika, u dwar kull bdil li jkun hemm f’dan
 il-qasam.
 Il-Kummissjoni
 għandha tagħmel dik l-informazzjoni disponibbli għall-pubbliku.
 Artikolu 23 [Artikolu R17 tad-Deċiżjoni
 Nru 768/2008/KE]
 Rekwiżiti
 marbuta ma’ korpi notifikati
 (1)
 Għall-finijiet tan-notifika, kull korp
 notifikat għandu jissodisfa r-rekwiżiti stabbiliti fil-paragrafi minn
 2 sa 11.
 (2)
 Il-korp ta’ valutazzjoni ta’ konformità għandu
 jkun stabbilit skont il-liġi nazzjonali ta’ Stat Membru u għandu
 jkollu personalità ġuridika.
 (3)
 Korp tal-valutazzjoni tal-konformità għandu
 jkun korp terz indipendenti mill-organizzazzjoni jew mill-apparat jew
 il-fitting li huwa jevalwa.
 Korp li jappartjeni għal assoċjazzjoni
 kummerċjali jew federazzjoni professjonali li tirrappreżenta
 impriżi involuti fid-disinn, il-manifattura, il-forniment,
 l-assemblaġġ, l-użu jew il-manutenzjoni tal-apparati jew
 il-fittings li jivvaluta jista’, bil-kundizzjoni li juri l-indipendenza
 tiegħu u n-nuqqas ta’ kwalunkwe kunflitt ta’ interess, jista’ jitqies li
 huwa korp bħal dan.
 (4)
 Korp ta’ valutazzjoni tal-konformità, l-ogħla
 livell tal-ġestjoni tiegħu u l-persunal responsabbli biex iwettaq
 il-kompiti ta’ valutazzjoni tal-konformità ma għandhomx ikunu
 d-disinjaturi, il-manifatturi, il-fornituri, l-installaturi, ix-xerrejja,
 is-sidien, l-utenti jew dawk li jagħmlu l-manutenzjoni tal-apparat jew fittings
 li huma jevalwaw, ir-rappreżentant ta’ xi wieħed minn dawk
 il-partijiet. Dan ma għandux jeskludi l-użu
 ta’ apparat jew fittings evalwati li huma meħtieġa
 għall-operazzjonijiet tal-korp tal-valutazzjoni tal-konformità jew
 l-użu ta’ apparat jew fittings bħal dawn għal skopijiet
 personali.
 Il-korp tal-valutazzjoni tal-konformità,
 l-ogħla livell tal-ġestjoni tiegħu jew il-persunal responsabbli
 biex iwettaq il-kompiti ta’ valutazzjoni ta’ konformità ma għandhomx ikunu
 direttament involuti fid-disinn, manifattura jew kostruzzjoni,
 kummerċjalizzazzjoni, installazzjoni, użu jew manutenzjoni ta’ dak
 l-apparat jew fittings, lanqas ma għandhom jirrappreżentaw
 lill-partijiet li jwettqu dawk l-attivitajiet. Huma
 ma għandhom jieħdu sehem fl-ebda attività li tista’ toħloq
 kunflitt mal-indipendenza tal-ġudizzju jew l-integrità tagħhom b’rabta
 mal-attivitajiet tal-valutazzjoni tal-konformità li għalihom huma jkunu
 notifikati. Dan japplika b’mod partikolari għas-servizzi ta’ konsulenza.
 Il-korpi tal-valutazzjoni
 tal-konformità għandhom jiżguraw li l-attivitajiet tas-sussidjarji
 jew is-subkuntratturi tagħhom ma jaffettwawx il-kunfidenzjalità,
 l-oġġettività jew l-imparzjalità tal-attivitajiet tal-valutazzjoni
 tal-konformità tagħhom.
 (5)
 Il-korpi tal-valutazzjoni tal-konformità u
 l-persunal tagħhom għandhom iwettqu l-attivitajiet tal-valutazzjoni
 tal-konformità bl-ogħla livell ta’ integrità professjonali u l-kompetenza
 teknika meħtieġa fil-qasam speċifiku u għandhom ikunu
 ħielsa minn kull pressjoni u tentazzjoni, b’mod partikolari finanzjarji,
 li jistgħu jinfluwenzaw il-ġudizzju tagħhom jew
 ir-riżultati tal-attivitajiet tal-valutazzjoni tal-konformità
 tagħhom, speċjalment fir-rigward ta’ persuni jew gruppi ta’ persuni b’interess
 fir-riżultati ta’ dawk l-attivitajiet.
 (6)
 Il-korp ta’ valutazzjoni tal-konformità għandu
 jkun kapaċi jwettaq il-kompiti kollha ta’ valutazzjoni tal-konformità
 assenjati lilu permezz tal-Anness II u li fir-rigward tagħhom ikun
 ġie notifikat, kemm jekk dawk il-kompiti jsiru mill-korp stess ta’
 valutazzjoni tal-konformità kif ukoll jekk f’ismu u taħt ir-responsabbiltà
 tiegħu.
 F’kull żmien u għal kull proċedura
 ta’ valutazzjoni ta’ konformità u għal kull tip jew kategorija ta’ apparat
 jew fittings li fir-rigward tagħhom ikun notifikat, il-korp ta’
 valutazzjoni ta’ konformità għandu jkollu għad-dispożizzjoni
 tiegħu il-neċessitajiet li ġejjin:
 (a)
 persunal b’għarfien tekniku u esperjenza
 suffiċjenti u xierqa biex iwettaq il-kompiti ta’ valutazzjoni
 tal-konformità;
 (b)
 deskrizzjonijiet ta’ proċeduri li f’konformità
 magħhom titwettaq il-valutazzjoni tal-konformità, waqt li jiġu
 żgurati t-trasparenza u l-kapaċità ta’ riproduzzjoni ta’ dawk
 il-proċeduri. Huwa għandu jkollu l-politika u l-proċeduri xierqa
 fis-seħħ li jiddistingwu bejn il-kompiti li jwettaq bħala korp
 notifikat u attivitajiet oħra;
 (c)
 proċeduri għat-twettiq tal-attivitajiet
 li jqisu d-daqs tal-impriża, is-settur li fih jopera, l-istruttura
 tiegħu, il-grad ta’ kumplessità tat-teknoloġija tal-apparat jew
 fitting ikkonċernat u n-natura ta’ massa jew ta’ serje tal-proċess ta’
 produzzjoni.
 Il-korp tal-valutazzjoni tal-konformità
 għandu jkollu l-mezzi neċessarji biex iwettaq il-kompiti tekniċi
 u amministrattivi konnessi mal-attivitajiet tal-valutazzjoni tal-konformità b’mod
 xieraq u għandu jkollu aċċess għat-tagħmir u
 l-faċilitajiet kollha meħtieġa.
 (7)
 Il-persunal responsabbli biex iwettaq attivitajiet
 ta’ valutazzjoni tal-konformità għandu jkollu dawn li ġejjin:
 (a)
 taħriġ tekniku u vokazzjonali sod li
 jkopri l-attivitajiet kollha tal-valutazzjoni tal-konformità li għalih
 il-korp tal-valutazzjoni tal-konformità jkun ġie notifikat;
 (b)
 għarfien sodisfaċenti tar-rekwiżiti
 tal-valutazzjonijiet li jsiru minnu u awtorità adegwata biex jagħmel dawk
 il-valutazzjonijiet;
 (c)
 għarfien adegwat u apprezzament
 tar-rekwiżiti essenzjali tas-sigurtà, stabbiliti fl-Anness I,
 tal-istandards armonizzati applikabbli u tad-dispożizzjonijiet rilevanti
 tal-leġiżlazzjoni tal-Unjoni
 rilevanti ta’ armonizzazzjoni u tal-leġiżlazzjoni nazzjonali;
 (d)
 il-kapaċità meħtieġa biex ifassal
 ċertifikati, rekords u rapporti li juru li l-valutazzjonijiet ikunu saru.
 (8)
 Għandha tkun garantita l-imparzjalità
 tal-korpi tal-valutazzjoni tal-konformità, tal-ogħla livell
 tal-ġestjoni tagħhom u tal-persunal responsabbli biex iwettaq
 il-kompiti ta’ valutazzjoni ta’ konformità.
 Ir-rimunerazzjoni ta’ dawk fl-ogħla livell
 tal-ġestjoni u tal-persunal responsabbli biex iwettaq il-kompiti ta’
 valutazzjoni ta’ konformità ta’ korp ta’ valutazzjoni tal-konformità ma
 għandhiex tiddipendi fuq l-għadd ta’ valutazzjonijiet li jsiru jew
 fuq ir-riżultati ta’ dawk il-valutazzjonijiet.
 (9)
 Il-korp tal-valutazzjoni tal-konformità għandu
 jipprovdi għal polza ta’ assigurazzjoni ta’ responsabbiltà sakemm
 ir-responsabbiltà ma tkunx assunta mill-Istat skont il-liġi nazzjonali,
 jew sakemm l-Istat Membru nnifsu ma jkunx direttament responsabbli
 għall-valutazzjoni ta’ konformità.
 (10)
 Il-persunal ta’ korp tal-valutazzjoni
 tal-konformità għandu josserva s-segretezza professjonali fir-rigward
 tal-informazzjoni kollha miksuba meta jkunu qed iwettqu x-xogħlijiet
 tagħhom skont l-Anness III jew skont kwalunkwe dispożizzjoni
 tal-liġi nazzjonali li ddaħħalhom fis-seħħ, ħlief
 fir-rigward tal-awtoritajiet kompetenti tal-Istat Membru li fih l-attivitajiet
 ikunu qed isiru. Id-drittijiet proprjetarji
 għandhom jitħarsu.
 (11)
 Il-korpi tal-valutazzjoni tal-konformità
 għandhom jipparteċipaw fi, jew jiżguraw li l-persunal
 responsabbli tagħhom għat-twettiq tal-kompiti ta’ valutazzjoni ta’
 konformità jkun mgħarraf dwar, l-attivitajiet ta’ standardizzazzjoni
 rilevanti u l-attivitajiet tal-grupp ta’ koordinazzjoni tal-korp notifikat
 stabbilit skont il-leġizlazzjoni tal-Unjoni rilevanti ta’ armonizzazzjoni u għandhom japplikaw
 bħala gwida ġenerali d-deċiżjonijiet amministrattivi u
 d-dokumenti prodotti bħala riżultat tax-xogħol ta’ dak il-grupp.
 Artikolu 24 [Artikolu R18 tad-Deċiżjoni
 Nru 768/2008/KE]
 Preżunzjoni
 ta’ konformità ta’ korpi notifikati
 Fejn korp tal-valutazzjoni tal-konformità juri
 l-konformità tiegħu mal-kriterji stabbiliti fl-istandards armonizzati
 rilevanti jew partijiet minnhom, li r-referenzi tagħhom ikunu ġew
 ippubblikati f’Il-Ġurnal Uffiċjali tal-Unjoni Ewropea, dan
 għandu jkun preżunt konformi mar-rekwiżiti stabbiliti fl-Artikolu 23
 sakemm l-istandards armonizzati applikabbli jkopru dawk ir-rekwiżiti.
 Artikolu 25 [Artikolu R20 tad-Deċiżjoni
 Nru 768/2008/KE]
 Sussidjarji
 u subkuntrattar ta’ korpi notifikati
 (1)
 Meta korp notifikat jagħti b’subkuntratt
 xogħlijiet speċifiċi li jkollhom x’jaqsmu mal-valutazzjoni
 tal-konformità jew iqabbad sussidjarju, huwa għandu jiżgura li
 s-subkuntrattur jew is-sussidjarju jissodisfa r-rekwiżiti stabbiliti fl-Artikolu 23
 u għandu jinforma lill-awtorità tan-notifika dwar dan.
 (2)
 Il-korpi notifikati għandhom jerfgħu
 r-responsabbiltà kollha tal-kompiti li jkunu twettqu mis-subkuntratturi jew
 mis-sussidjarji kull fejn dawn ikunu stabbiliti.
 (3)
 L-attivitajiet jistgħu jingħataw b’subkuntratt
 jew imwettqa minn sussidjarju biss meta jkun hemm il-qbil tal-klijent.
 (4)
 Korpi nnotifikati għandhom iżommu
 għad-dispożizzjoni tal-awtorità tan-notifika d-dokumenti rilevanti
 dwar il-valutazzjoni tal-kwalifiki tas-subkuntratturi jew tas-sussidjarju u
 tax-xogħol li jkun sar minnhom skont l-Anness III.
 Artikolu 26 [Artikolu R22 tad-Deċiżjoni
 Nru 768/2008/KE]
 Applikazzjoni
 għal notifika
 (1)
 Il-korp tal-valutazzjoni tal-konformità għandu
 jippreżenta applikazzjoni għal notifika lill-awtorità tan-notifika
 tal-Istat Membru fejn ikun stabbilit.
 (2)
 L-applikazzjoni għal notifika għandha
 tkun akkumpanjata minn deskrizzjoni tal-attivitajiet ta’ valutazzjoni
 tal-konformità, tal-modulu jew moduli tal-valutazzjoni tal-konformità u
 tal-apparat/fitting jew apparat/fittings li għalihom il-korp jiddikjara
 lilu nnifsu kompetenti, kif ukoll minn ċertifikat ta’ akkreditazzjoni,
 jekk ikun hemm wieħed eżistenti, maħruġ minn korp
 nazzjonali ta’ akkreditazzjoni li jafferma li l-korp ta’ valutazzjoni
 tal-konformità jissodisfa r-rekwiżiti stabbiliti fl-Artikolu 23.
 (3)
 Jekk il-korp tal-valutazzjoni tal-konformità
 kkonċernat ma jistax jipprovdi ċertifikat ta’ akkreditazzjoni, dan
 għandu jipprovdi lill-awtorità tan-notifika bl-evidenza dokumentata kollha
 meħtieġa għall-verifika, ir-rikonoxximent u
 l-monitoraġġ regolari tal-konformità tiegħu mar-rekwiżiti
 stabbiliti fl-Artikolu 23.
 Artikolu 27 [Artikolu R23 tad-Deċiżjoni
 Nru 768/2008/KE]
 Proċedura
 tan-notifika
 (1)
 L-awtoritajiet tan-notifika jistgħu
 jinnotifikaw biss lill-korpi tal-valutazzjoni tal-konformità li jkunu ssodisfaw
 ir-rekwiżiti stabbiliti fl-Artikolu 23.
 (2)
 Huma għandhom jinnotifikaw lill-Kummissjoni u
 lill-Istati Membri l-oħrajn bl-użu tal-mezz elettroniku ta’ notifika
 żviluppat u ġestit mill-Kummissjoni.
 (3)
 In-notifika għandha tinkludi d-dettalji kollha
 dwar l-attivitajiet ta’ valutazzjoni ta’ konformità, tal-modulu jew moduli
 tal-valutazzjoni ta’ konformità u tal-apparat/fitting jew apparat/fittings
 kkonċernati u tal-affermazzjoni rilevanti tal-kompetenza.
 (4)
 Meta notifika ma tkunx ibbażata fuq
 ċertifikat ta’ akkreditazzjoni kif imsemmi fl-Artikolu 26(2),
 l-awtorità ta’ notifika għandha tipprovdi lill-Kummissjoni u lill-Istati
 Membri l-oħra b’evidenza dokumentata li tafferma l-kompetenza tal-korp
 tal-valutazzjoni tal-konformità kif ukoll l-arranġamenti li saru biex ikun
 żgurat li dak il-korp ikun eżaminat b’mod regolari u jkompli
 jissodisfa r-rekwiżiti stabbiliti fl-Artikolu 23.
 (5)
 Il-korp ikkonċernat jista’ jwettaq
 l-attivitajiet ta’ korp notifikat biss jekk ma jkunx hemm
 oġġezzjonijiet mill-Kummissjoni jew mill-Istati Membri l-oħra fi
 żmien ġimagħtejn minn notifika fejn ikun intuża
 ċertifikat ta’ akkreditazzjoni jew fi żmien xahrejn minn notifika
 meta ma tkunx intużat akkreditazzjoni.
 Korp bħal dan biss għandu jitqies
 bħala korp notifikat għall-finijiet ta’ dan ir-Regolament.
 (6)
 Il-Kummissjoni u l-Istati Membri l-oħra
 għandhom jiġu nnotifikati dwar kull tibdil rilevanti sussegwenti
 fin-notifika.
 Artikolu 28 [Artikolu R24 tad-Deċiżjoni
 Nru 768/2008/KE]
 Numri
 ta’ identifikazzjoni u listi ta’ korpi notifikati
 (1)
 Il-Kummissjoni għandha tassenja numru ta’
 identifikazzjoni lil korp notifikat.
 Hi għandha tassenja numru wieħed
 bħal dan, anki fil-każ fejn il-korp ikun notifikat skont diversi atti
 tal-Unjoni.
 (2)
 Il-Kummissjoni għandha tqiegħed
 għad-dispożizzjoni tal-pubbliku l-lista tal-korpi notifikati skont
 dan ir-Regolament, inklużi n-numri ta’ identifikazzjoni li kienu allokati
 lilhom u l-attivitajiet li għalihom ikunu ġew notifikati.
 Il-Kummissjoni għandha tiżgura li dik
 il-lista tinżamm aġġornata.
 Artikolu 29 [Artikolu R25 tad-Deċiżjoni
 Nru 768/2008/KE]
 Tibdil
 fin-notifiki
 (1)
 Fejn awtorità tan-notifika taċċerta
 ruħha jew tkun informata li korp notifikat ma jkunx għadu konformi
 mar-rekwiżiti stabbiliti fl-Artikolu 23, jew li jkun qed jonqos milli
 jaqdi l-obbligi tiegħu, l-awtorità tan-notifika għandha tillimita,
 tissospendi jew tirtira n-notifika kif xieraq, skont kemm ikun gravi n-nuqqas
 fir-rigward tar-rekwiżiti jew tal-obbligi li jridu jiġu sodisfatti. Huwa għandu jinforma minnufih lill-Kummissjoni u
 lill-Istati Membri l-oħra dwar dan.
 (2)
 Fil-każ li tiġi limitata, sospiża
 jew irtirata n-notifika, jew fejn il-korp notifikat ma jkunx għadu attiv,
 l-Istat Membru tan-notifika għandu jieħu l-passi meħtieġa
 biex jiżgura li l-fajls ta’ dak il-korp jiġu pproċessati minn
 korp notifikat ieħor jew jinżammu disponibbli għall-awtorità
 tan-notifika u għall-awtorità tas-sorveljanza tas-suq li jkunu
 responsabbli, suġġetti għat-talba tagħhom.
 Artikolu 30 [Artikolu R26 tad-Deċiżjoni
 Nru 768/2008/KE]
 Kontestazzjoni
 tal-kompetenza ta’ korpi notifikati
 (1)
 Il-Kummissjoni għandha tinvestiga
 l-każijiet kollha fejn ikollha dubju jew issir taf b’dubju dwar
 il-kompetenza ta’ korp notifikat jew jekk korp notifikat għadux jissodisfa
 r-rekwiżiti u r-responsabbiltajiet li jkollu.
 (2)
 L-Istat Membru notifikanti għandu jipprovdi
 lill-Kummissjoni, wara talba, bl-informazzjoni kollha relatata mal-bażi
 għan-notifika jew il-manutenzjoni tal-kompetenza tal-korp notifikat
 ikkonċernat.
 (3)
 Il-Kummissjoni għandha tiżgura li l-informazzjoni
 kollha sensittiva miksuba matul l-investigazzjonijiet tagħha tinżamm
 kunfidenzjali.
 (4)
 Meta l-Kummissjoni taċċerta ruħha li
 korp notifikat ma jissodisfax, jew ma jkunx għadu jissodisfa
 r-rekwiżiti għan-notifika tiegħu, din għandha tadotta att ta’
 implimentazzjoni li jitlob lill-Istat Membru tan-notifika sabiex jieħu
 l-miżuri korrettivi meħtieġa, inkluż l-irtirar tan-notifika
 jekk dan ikun meħtieġ.
 L-att ta’ implimentazzjoni msemmi fl-ewwel subparagrafu għandu
 jiġi adottat skont il-proċedura konsultattiva msemmija fl-Artikolu 36(2).
 Artikolu 31 [Artikolu R27 tad-Deċiżjoni
 Nru 768/2008/KE]
 Obbligi
 operattivi tal-korpi notifikati
 (1)
 Il-korpi notifikati għandhom jagħmlu
 l-valutazzjonijiet tal-konformità skont il-proċedura ta’ valutazzjoni
 tal-konformità stabbilita fl-Anness III.
 (2)
 Il-valutazzjonijiet tal-konformità għandhom
 isiru b’mod proporzjonat, billi jiġu evitati piżijiet bla bżonn
 għall-operaturi ekonomiċi.
 Il-korpi ta’ valutazzjoni tal-konformità
 għandhom iwettqu l-attivitajiet tagħhom billi jieħdu kont debitu
 tad-daqs tal-impriża, is-settur li fiha hija topera, l-istruttura
 tagħha, il-livell ta’ kumplessità tat-teknoloġija tal-apparat jew
 tal-fitting ikkonċernat u tan-natura massiva jew serjali tal-proċess
 ta’ produzzjoni.
 Meta jagħmel dan, xorta waħda
 għandu jirrispetta l-grad ta’ rigorożità u l-livell ta’ protezzjoni
 metieġa għall-konformità tal-apparat jew il-fitting
 mad-dispożizzjonijiet ta’ dan ir-Regolament.
 (3)
 Fejn korp notifikat isib li rekwiżiti
 stabbiliti fl-Anness I jew standards armonizzati korrispondenti jew
 speċifikazzjonijiet tekniċi oħra ma ġewx sodisfatti
 mill-manifattur, huwa għandu jeżiġi mingħand il-manifattur
 li dan jieħu miżuri korrettivi adegwati u ma għandux joħroġ
 ċertifikat ta’ konformità.
 (4)
 Fejn, waqt li jkun qiegħed isir monitoraġġ
 tal-konformità wara l-ħruġ ta’ ċertifikat, korp notifikat isib
 li l-apparat jew il-fitting ma jkunx għadu konformi, il-korp notifikat
 għandu jeżiġi mingħand il-manifattur li dan jieħu
 miżuri korrettivi xierqa u għandu jissospendi jew jirtira
 ċ-ċertifikat tiegħu jekk ikun meħtieġ.
 (5)
 Fejn ma jittieħdux miżuri korrettivi jew
 fejn dawn ma jkollhomx l-effett meħtieġ, il-korp notifikat
 għandu jillimita, jissospendi jew jirtira kull ċertifikat, kif
 xieraq.
 Artikolu 32
 Appell
 kontra deċiżjonijiet tal-korpi notifikati
 L-Istati Membri għandhom jiżguraw li
 jkun hemm disponibbli proċedura ta’ appell kontra
 d-deċiżjonijiet tal-korpi notifikati
 Artikolu 33 [Artikolu R28 tad-Deċiżjoni
 Nru 768/2008/KE]
 Obbligi
 operattivi tal-korpi notifikati
 (1)
 Il-korpi notifikati għandhom jinformaw
 lill-awtorità tan-notifika dwar dan li ġej:
 (a)
 kull rifjut, restrizzjoni, sospensjoni jew irtirar
 ta’ ċertifikat;
 (b)
 kull ċirkustanza li jkollha effett fuq
 l-ambitu u l-kundizzjonijiet għan-notifika;
 (c)
 kull talba għal
 informazzjoni li huma jkunu rċevew minn awtoritajiet tas-sorveljanza
 tas-suq rigward attivitajiet tal-valutazzjoni tal-konformità;
 (d)
 wara talba, l-attivitajiet
 tal-valutazzjoni tal-konformità li jsiru fl-ambitu tan-notifika tagħhom u
 kwalunkwe attività oħra li twettqet, inklużi attivitajiet transkonfinali
 u subkuntrattar.
 (2)
 Il-korpi notifikati għandhom jipprovdu
 lill-korpi l-oħrajn notifikati skont dan ir-Regolament li jwettqu
 attivitajiet simili ta’ valutazzjoni tal-konformità u jkopru l-istess apparat
 jew fittings bl-informazzjoni rilevanti dwar kwistjonijiet marbuta
 mar-riżultati negattivi u, wara talba, mar-riżultati pożittivi
 tal-valutazzjoni tal-konformità.
 Artikolu 34 [Artikolu R29 tad-Deċiżjoni
 Nru 768/2008/KE]
 Skambju
 ta’ esperjenza
 Il-Kummissjoni għandha tipprovdi
 għall-organizzazzjoni ta’ skambji ta’ esperjenza bejn l-awtoritajiet
 nazzjonali tal-Istati Membri responsabbli mill-politika tan-notifiki.
 Artikolu 35 [Artikolu R30 tad-Deċiżjoni
 Nru 768/2008/KE]
 Koordinazzjoni
 ta’ korpi notifikati
 Il-Kummissjoni għandha tiżgura li
 jkun hemm koordinazzjoni u kooperazzjoni xierqa bejn korpi notifikati skont dan
 ir-Regolament u li dawn isiru kif xieraq f’forma ta’ grupp jew gruppi
 settorjali ta’ korpi notifikati .
 L-Istati Membri
 għandhom jiżguraw li l-korpi notifikati minnhom jieħdu sehem
 fix-xogħol ta’ dak il-grupp jew ta’ dawk il-gruppi, b’mod dirett jew
 permezz ta’ rappreżentanti nominati.
 KAPITOLU V
 IL-PROĊEDURA
 TAL-KUMITAT
 Artikolu 36
 Il-proċedura
 tal-kumitat
 (1)
 Il-Kummissjoni għandha tkun assistia
 mill-Kumitat dwar l-apparati li jaħarqu fjuwils gassużi. Dak
 il-kumitat għandu jkun kumitat skont it-tifsira tar-Regolament (UE) Nru 182/2011.
 (2)
 Fejn issir referenza għal dan il-paragrafu,
 għandu japplika l-Artikolu 4 tar-Regolament (UE) Nru 182/2011.
 Artikolu 37
 Emenda
 tal-Annessi
 Il-Kummissjoni għandha tingħata
 s-setgħa li tadotta atti ddelegati skont l-Artikolu 38 dwar modifiki
 fil-kontenut u l-forma tal-komunikazzjonijiet tal-Istati Membri dwar
 il-kundizzjonijiet tal-provvista tal-gass użati fit-territorju
 tagħhom, stipulati fl-Anness II, sabiex tieħu f’kunsiderazzjoni
 l-iżviluppi tekniċi fir-rigward tal-kundizzjonijiet tal-provvista
 tal-gass.
 Artikolu 38
 Tħaddim
 tad-delega
 (1)
 Is-setgħa li jiġu adottati atti ddelegati
 tingħata lill-Kummissjoni soġġett għall-kondizzjonijiet
 stabbiliti f’dan l-Artikolu.
 (2)
 Id-delega tas-setgħa msemmija fl-Artikolu 37
 għandha tingħata għal perjodu ta’ żmien indeterminat.
 (3)
 Id-delega tas-setgħat imsemmija fl-Artikolu 37
 tista’ tiġi revokata fi kwalunkwe ħin mill-Parlament Ewropew jew
 mill-Kunsill. Deċiżjoni ta’ revoka għandha ttemm id-delega
 tas-setgħa speċifikata f’dik id-deċiżjoni. Għandha
 tidħol fis-seħħ fil-jum ta’ wara l-pubblikazzjoni
 tad-deċiżjoni f’Il-Ġurnal Uffiċjali tal-Unjoni Ewropea
 jew f’data aktar tard speċifikata hemmhekk. Hija ma għandha taffettwa
 l-validità tal-ebda att iddelegat li diġà jkun fis-seħħ.
 (4)
 Hekk kif tadotta att delegat, il-Kummissjoni
 għandha tinnotifikah simultanjament lill-Parlament Ewropew u l-Kunsill.
 (5)
 Att iddelegat li ġie adottat skont l-Artikolu 37
 għandu jidħol fis-seħħ biss jekk la l-Parlament Ewropew u
 lanqas il-Kunsill ma jkunu esprimew xi oġġezzjoni f’perjodu ta’
 xahrejn min-notifika ta’ dak l-att lill-Parlament Ewropew u lill-Kunsill jew
 jekk, qabel ma jiskadi dak il-perjodu, il-Parlament Ewropew u l-Kunsill ikunu t-tnejn li huma informaw lill-Kummissjoni
 li ma għandhomx oġġezzjonijiet. Dak il-perjodu
 jiġġedded b’xahrejn fuq inizjattiva tal-Parlament Ewropew jew
 tal-Kunsill.
 KAPITOLU VI
 DISPOŻIZZJONIJIET
 TRANSITORJI U FINALI
 Artikolu 39
 Penali
 L-Istati Membri għandhom jistabbilixxu
 r-regoli dwar il-penali applikabbli għall-ksur minn operaturi
 ekonomiċi ta’ dan ir-Regolament u għandhom jieħdu l-miżuri
 meħtieġa kollha sabiex jiżguraw li dawn jiġu infurzati. Tali regoli jistgħu jinkludu penali kriminali
 għal ksur serju.
 Il-penali previsti għandhom
 ikunu effettivi, proporzjonati u disswasivi.
 L-Istati Membri għandhom jinnotifiikaw
 lill-Kumissjoni dawk id-disposizzjonijet sa [3 xhur qabel id-data
 tad-dħul fis-seħħ ta’ dan ir-Regolament] u għandhom
 jinnotifikawha mingħajr dewmien b’ kull emenda sussegwenti li taffettwahom.
 Artikolu 40
 Dispożizzjonijiet
 transitorji
 (1)
 L-Istati Membri ma għandhomx jimpedixxu
 t-tqegħid għad-dispożizzjoni fis-suq jew it-tħaddim ta’
 apparati koperti mid-Direttiva 2009/142/KE li jkunu konformi ma' dik
 id-Direttiva u li tqiegħdu fis-suq qabel[id-data msemmija fl-Artikolu 42(2)].
 (2)
 L-Istati Membri ma għandhomx jimpedixxu
 t-tqegħid għad-dispożizzjoni fis-suq ta’ fittings koperti mid-Direttiva 2009/142/KE
 li jkunu konformi ma' dik id-Direttiva u li tqiegħdu fis-suq qabel[id-data
 msemmija fl-Artikolu 42(2)].
 Artikolu 41
 Revoka
 Id-Direttiva 2009/142/KE hija revokata
 minn [id-data msemmija fl-Artikolu 42(2)].
 Ir-referenzi għad-Direttiva revokata
 għandhom jinftiehmu bħala referenzi għal dan ir-Regolament u
 għandhom jinqraw skont it-tabella ta’ korrelazzjoni stabbilita fl-Anness
 VII.
 Artikolu 42
 Dħul
 fis-seħħ u data tal-applikazzjoni
 (3)
 Dan ir-Regolament għandu jidħol
 fis-seħħ fl-għoxrin jum ta’ wara l-pubblikazzjoni tiegħu f’Il-Ġurnal
 Uffiċjali tal-Unjoni Ewropea.
 (4)
 Għandu japplika minn [sentejn wara d-dħul
 fis-seħħ].
 (5)
 Permezz ta’ deroga mill-paragrafu 2, l-Artikoli 19
 sa 35 għandhom japplikaw minn [sitt xhur wara d-dħul
 fis-seħħ].
 Dan ir-Regolament għandu jorbot
 fl-intier tiegħu u japplika direttament fl-Istati Membri kollha.
 Magħmul fi Brussell,
 Għall-Parlament Ewropew Għall-Kunsill
 Il-President Il-President
 [1] ĠU UE L 330, 16.12.2009, p.10.
 [2] ĠU UE L 196, 26.7.1990, p.15.
 [3] ĠU UE L 285, 31.10.2009, p.10.
 [4] ĠU L 167, 22.6.1992, p.17.
 [5] ĠU L 239, 6.9.2013, p.136.
 [6] ĠU L 239, 6.9.2013, p.162.
 [7] ĠU L 278, 12.10.2012, p.1.
 [8] ĠU L 140, 5.6.2009, p.16.
 [9] ĠU L 153, 18.6.2010, p. 13.
 [10] ĠU L 315, 14.11.2012, p.1.
 [11] Ir-Regolament (UE) Nru 1025/2012 tal-Parlament
 Ewropew u tal-Kunsill tal-25 ta’ Ottubru 2012 dwar l-Istandardizzazzjoni
 Ewropea, li jemenda d-Direttivi tal-Kunsill 89/686/KEE u 93/15/KEE u
 d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE,
 2009/23/KE u 2009/105/KE tal-Parlament Ewropew u tal-Kunsill u li jħassar
 id-Deċiżjoni tal-Kunsill 87/95/KEE u d-Deċiżjoni Nru 1673/2006/KE
 tal-Parlament Ewropew u tal-Kunsill (ĠU L 316, 14.11.2012).
 [12] Proposta għal Regolament tal-Parlament Ewropew u
 tal-Kunsill dwar is-sorveljanza tal-prodotti u li jemenda d-Direttivi
 tal-Kunsill 89/686/KEE u 93/15/KEE, u d-Direttivi 94/9/KE, 94/25/KE, 95/16/KE,
 97/23/KE, 1999/5/KE, 2000/9/KE, 2000/14/KE, 2001/95/KE, 2004/108/KE, 2006/42/KE,
 2006/95/KE, 2007/23/KE, 2008/57/KE, 2009/48/KE, 2009/105/KE, 2009/142/KE, 2011/65/UE,
 ir-Regolament (UE) Nru 302/2011, ir-Regolament (KE) Nru 764/2008 u r-Regolament
 (KE) Nru 765/2008 tal-Parlament Ewropew u tal-Kunsill (COM(2013) 75
 finali).
 [13] ĠU L 11, 15.1.2002, p.4.
 [14] ĠU L 218, 13.8.2008, p.30.
 [15] Komunikazzjoni mill-Kummissjoni lill-Parlament Ewropew,
 lill-Kunsill, lill-Kumitat Ekonomiku u Soċjali u lill-Kumitat
 tar-Reġjuni, COM(2011) 206 finali.
 [16] Evalwazzjoni ex-post tad-Direttiva 2009/142/KE
 rigward tagħmir li juża l-gass (GAD), ir-Rapport Finali, Risk &
 Policy Analysts Limited, Marzu 2011,
 http://ec.europa.eu/enterprise/dg/files/evaluation/03_2011_finalreport_gas_en.pdf.
 [17] Pakkett ta’ Allinjament tal-Qafas Leġiżlattiv
 il-Ġdid (NLF) (Pakkett tal-Prodotti ta’ Implimentazzjoni), Dokument ta’
 Ħidma tal-Persunal tal-Kummissjoni – Valutazzjoni tal-Impatt li
 takkumpanja d-dokument għall-10 Proposti biex id-Direttivi ta’
 Armonizzazzjoni tal-Prodotti jiġu Allinjati mad-Deċiżjoni Nru 768/2008/KE,
 SEC(2011) 1376 finali.
 [18] http://eur-lex.europa.eu/LexUriServ/LexUriServ.do?uri=OJ:C:2004:296:0002:0007:EN:PDF
 [19] Pereżempju, fjuwil gassuż prodott minn bijomassa
 fejn ‘bijomassa’ tfisser il-frazzjoni bijodegradabbli ta’ prodotti, skart u
 residwi ta’ orġini bijoloġika mill-agrikoltura (inklużi sustanzi
 veġetali u ta’ oriġini minn annimali), forestrija u industriji
 relatati inklużi s-sajd u l-akkwakultura, kif ukoll il-frazzjoni
 bijodegradabbli ta’ skart industrijali u muniċipali.
 [20] Mandat M400 - Fażi I: Standardizzazzjoni fil-qasam
 tal-kwalitajiet tal-gass, Rapport finali, CEN/BT/WG 197 (2012) li jevalwa
 l-impatt tal-varjazzjonijiet fil-kwalità tal-gass H fuq l-imġiba
 tal-apparati konformi mal-GAD.
 Mandat M475: Il-mandat mogħti
 lis-CEN għall-istandards għall-bijometan għall-użu
 fit-trasport u injezzjoni f’pajpijiet tal-gass naturali.
 [21] ĠU C [...], [...], p.[...].
 [22] Id-Direttiva 2009/142/KE tal-Parlament Ewropew u
 tal-Kunsill of 30 November 2009 rigward tagħmir li juża l-gass
 (ĠU L 330, 16.12.2009, p.10).
 [23] ĠU C 136, 4.6.1985, p.1.
 [24] Ir-Regolament (UE) Nru 1025/2012 tal-Parlament Ewropew
 u tal-Kunsill tal-25 ta’ Ottubru 2012 dwar l-Istandardizzazzjoni Ewropea, li
 jemenda d-Direttivi tal-Kunsill 89/686/KEE u 93/15/KEE u d-Direttivi 94/9/KE, 94/25/KE,
 95/16/KE, 97/23/KE, 98/34/KE, 2004/22/KE, 2007/23/KE, 2009/23/KE u 2009/105/KE
 tal-Parlament Ewropew u tal-Kunsill u li jħassar id-Deċiżjoni
 tal-Kunsill 87/95/KEE u d-Deċiżjoni Nru 1673/2006/KE tal-Parlament
 Ewropew u tal-Kunsill (ĠU L 316, 14.11.2012, p.12).
 [25] Id-Deċiżjoni Nru 768/2008/KE tal-Parlament
 Ewropew u tal-Kunsill tad-9 ta’ Lulju 2008 dwar qafas komuni
 għall-kummerċjalizzazzjoni ta’ prodotti u li tħassar
 id-Deċiżjoni 93/465/KEE (ĠU L 218, 13.8.2008, p.82).
 [26] Ir-Regolament (KE) Nru 765/2008 tal-Parlament Ewropew
 u tal-Kunsill tad-9 ta’ Lulju 2008 li jistabbilixxi r-rekwiżiti
 għall-akkreditament u għas-sorveljanza tas-suq relatati
 mal-kummerċjalizzazzjoni ta’ prodotti, u li jħassar ir-Regolament
 tal-Kunsill (KEE) Nru 339/93 (ĠU L 218, 13.8.2008, p.30).
 [27] ĠU L [...], [...], p. [...].
 [28] Id-Direttiva 2009/125/KE tal-Parlament Ewropew u
 tal-Kunsill tal-21 ta’ Ottubru 2009 li tistabbilixxi qafas għall-iffissar
 ta’ rekwiżiti għall-ekodisinn għal prodotti relatati
 mal-enerġija (ĠU L 285, 31.10.2009, p.10).
 [29] Id-Direttiva 2009/28/KE tal-Parlament Ewropew u
 tal-Kunsill tat-23 ta’ April 2009 dwar il-promozzjoni tal-użu
 tal-enerġija minn sorsi rinnovabbli u li temenda u sussegwentement
 tħassar id-Direttivi 2001/77/KE u 2003/30/KE (ĠU L 140, 5.6.2009, p.16).
 [30] Id-Direttiva 2010/31/EU tal-Parlament Ewropew u
 tal-Kunsill tad-19 ta’ Mejju 2010 dwar ir-rendiment tal-bini fl-użu
 tal-enerġija (ĠU L 153, 18.6.2010, p.13).
 [31] Id-Direttiva 2012/27/UE
 tal-Parlament Ewropew u tal-Kunsill tal-25 ta’
 Ottubru 2012 dwar l-effiċjenza fl-enerġija, li temenda d-Direttivi 2009/125/KE
 u 2010/30/UE u li tħassar id-Direttivi 2004/8/KE u 2006/32/KE (ĠU L 315,
 14.11.2012, p.1).
 [32] Id-Direttiva 2009/73/KE tal-Parlament Ewropew u
 tal-Kunsill tat-13 ta’ Lulju 2009 dwar ir-regoli komuni għas-suq intern
 tal-gass naturali u li tħassar id-Direttiva 2003/55/KE (ĠU L 211,14.8.2009,
 p.94).
 [33] Ir-Regolament (UE) Nru 1025/2012 tal-Parlament
 Ewropew u tal-Kunsill tal-25 ta’ Ottubru 2012 dwar l-Istandardizzazzjoni
 Ewropea, li jemenda d-Direttivi tal-Kunsill 89/686/KEE u 93/15/KEE u
 d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE,
 2009/23/KE u 2009/105/KE tal-Parlament Ewropew u tal-Kunsill u li jħassar
 id-Deċiżjoni tal-Kunsill 87/95/KEE u d-Deċiżjoni Nru 1673/2006/KE
 tal-Parlament Ewropew u tal-Kunsill (ĠU L 316, 14.11.2012, p.12).
 [34] Ir-Regolament (UE) Nru 182/2011 tal-Parlament Ewropew u
 tal-Kunsill tas-16 ta’ Frar 2011 li jistabbilixxi r-regoli u l-prinċipji
 ġenerali dwar il-modalitajiet ta’ kontroll mill-Istati Membri
 tal-eżerċizzju mill-Kummissjoni tas-setgħat ta’ implimentazzjoni
 (ĠU L 55, 28.2.2011, p.13).
 ANNESS I
 REKWIŻITI
 ESSENZJALI
 OSSERVAZZJONIJIET PRELIMINARI:
 1. Ir-rekwiżiti essenzjali stabbiliti f’dan
 ir-Regolament huma obbligatorji.
 2. Ir-rekwiżiti essenzjali għandhom
 jiġu interpretati u applikati b’tali mod li jieħdu f’kunsiderazzjoni
 l-qagħda attwali u l-prattika kurrenti fi żmien id-disinn u
 l-manifattura kif ukoll kunsiderazzjonijiet tekniċi u ekonomiċi li
 huma konsistenti ma’ grad għoli ta’ effiċjenza enerġetika, ta’
 protezzjoni tas-saħħa u s-sikurezza.
 1. REKWIŻITI ĠENERALI
 1.1. L-apparati għandhom
 jiġu ddisinjati u jinbnew b’tali mod li joperaw b’mod sikur u ma
 jippreżentaw ebda periklu lil persuni, annimali domesetiċi jew
 proprjetà meta jintużaw b’mod normali bil-livell ta’ prestazzjoni mixtieq.
 Il-fittings għandhom
 jiġu ddisinjati u jinbnew b’tali mod li jissodisfaw kif suppost l-iskop
 intiż tagħhom meta jkunu inkorporati f’apparat jew jiġu mmuntati
 sabiex jikkostitwixxu t-tali apparat.
 1.2. Il-manifattur huwa obbligat janalizza
 r-riskji sabiex jidentifika dawk li japplikaw għall-apparat domesetiku jew
 il-fitting tiegħu. Imbagħad għandu jiddisinja u jibnih wara li
 jqis l-analiżi tiegħu.
 1.3. Meta jagħżel l-iktar
 soluzzjonijiet xierqa, il-manifattur ta’ apparat jew fitting għandu
 japplika l-prinċipji stipulati hawn taħt, fl-ordni li ġejja:
 (a)
 jeliminta jew inaqqas ir-riskji kemm jista’ jkun
 (disinn u binja sikuri b’mod inerenti);
 (b)
 jieħu l-miżuri ta’ protezzjoni
 neċessarji fir-rigward tar-riskji li ma jistgħux jiġu eliminati;
 (c)
 jgħarraf lill-utenti bir-riskji residwi dovuti
 għal xi nuqqasijiet fil-miżuri ta’ protezzjoni adottati u jindik jekk
 hemmx bżonn ta’ xi prekawzjoni partikolari.
 1.4. Meta jiddisinja u jibni l-apparat, u meta
 jabbozza l-istruzzjonijiet, il-manifattur għandu jipprevedi mhux biss
 l-użu maħsub tal-apparat, iżda anki l-użi raġonevolment
 prevedibbli.
 1.5. Meta jitqiegħdu fis-suq, l-apparati
 kollha għandhom:
 (a)
 ikunu akkumpanjati minn struzzjonijiet tekniċi
 maħsubin għall-installatur;
 (b)
 ikunu akkumpanjati minn struzzjonijiet
 għall-użu u s-servizzjar, maħsubin għall-utent;
 (c)
 ikollhom l-avviżi ta’ twissija xierqa, li
 għandhom jidhru wkoll fuq l-imballaġġ.
 L-istruzzjonijiet u avviżi ta’ twissija
 għandhom jiġu pprovduti b’lingwa li tkun tista’ tinftiehem
 mill-konsumaturi u minn utenti finali oħra, kif stabbilit mill-Istat
 Membru konċernat.
 1.6.1. L-istruzzjonijiet
 tekniċi maħsubin għall-installatur għandu jkun fihom
 l-istruzzjonijiet kollha għall-installazzjoni, l-aġġustament u
 s-servizzjar meħtieġa biex ikun żgurat li dawk l-operazzjonijiet
 jitwettqu kif suppost u li l-apparat jista’ jintuża b’mod sikur.
 L-istruzzjonijiet
 għall-installazzjoni għandhom jinkludu anki tagħrif dwar
 l-ispeċifikazzjonijiet tekniċi tal-interfaċċja bejn
 l-apparat u l-ambjent ta’ installazzjoni tiegħu biex ikun jista’ jsir
 il-kollegament xieraq tiegħu man-netwerk tal-provvista tal-gass,
 il-provvista ta’ enerġija awżiljari, il-provvista ta’ arja ta’
 kombustjoni u s-sistema ta’ evakwazzjoni tal-gass mit-tromba
 taċ-ċumnija.
 1.6.2. L-istruzzjonijiet għall-użu u
 s-servizzjar maħsubin għall-utent għandu jkun fihom
 it-tagħrif kollu meħtieġ għall-użu sikur u b’mod
 partikolari għandhom jiġbdu l-attenzjoni tal-utent lejn kwalunkwe
 restrizzjoni fuq l-użu.
 Il-manifattur tal-apparat għandu jinkludi
 fl-istruzzjonijiet li jakkumpanjaw l-apparat, kwalunkwe tagħrif
 neċessarju għall-aġġustament, it-tħaddim u
 l-manutenzjoni tal-fitings bħala parti mill-apparat lest, kif xieraq.
 1.6.3. L-avviżi ta’ twissija fuq
 l-apparat u l-imballaġġ tiegħu għandhom jiddikjaraw
 biċ-ċar it-tip ta’ gass użat, il-pressjoni tal-provvista
 tal-gass, il-kategorija tal-apparat u kwalunkwe restrizzjoni fuq l-użu, b’mod
 partikolari r-resrizzjoni li tistipula li l-apparat għandu jkun installat
 biss f’żoni fejn hemm biżżejjed ventilazzjoni biex ikun
 żgurat li r-riskji ppreżentati minnu jiġu minimizzati kemm jista’
 jkun.
 1.7. L-istruzzjonijiet
 għall-inkorporazzjoni jew l-assemblaġġ, l-aġġustament,
 it-tħaddim u l-manutenzjoni għandhom ikunu pprovduti mal-fittings
 ikkonċernati bħala parti miċ-Ċertifikat ta’ konformità
 tal-fitting.
 2. MATERJALI
 2.1. Il-materjali
 għall-apparati jew il-fittings għandhom ikunu xierqa għall-iskop
 maħsub tagħhom u għandhom ikunu jifilħu
 għall-kundizzjonijiet mekkaniċi, kimiċi u termali li
 għalihom jistgħu jkunu previsti li ser ikunu soġġetti.
 2.2. Il-proprjetajiet
 tal-materjali li huma importanti għas-sikurezza għandhom ikunu
 ggarantiti mill-manifattur jew mill-fornitur tal-materjal.
 3. DISINN
 U BINJA
 L-obbligi imposti fuq
 l-apparati mir-rekwiżiti essenzjali stipulati f’dan il-punt japplikaw
 għall-fittings ukoll, safejn ikunu relevanti.
 3.1. Ġenerali
 3.1.1. L-apparati
 għandhom ikunu ddisinjati u mibnijin b’tali mod li, meta jintużaw b’mod
 normali, ma jkunu jistgħu jseħħu ebda instabbiltà, tfixkil, ksur
 jew tkagħbir li aktarx li jxekklu s-sikurezza tagħhom.
 3.1.2. Kondensazzjoni
 prodotta fil-fażi meta jinxtegħlu u/jew matul l-użu ma
 għandhiex taffettwa s-sikurezza tal-apparati.
 3.1.3. L-apparati
 għandhom jiġu ddisinjati u jinbnew b’tali mod li jimminimizzaw
 ir-riskju ta’ splużjoni f’każ ta’ nirien ta’ oriġini esterna.
 3.1.4. L-apparati
 għandhom jiġu ddisinjati u jinbnew b’tali mod li ma jkunx hemm ilma u
 penetrazzjoni ta’ arja li mhux suppost isseħħ fiċ-ċirkwit
 tal-gass.
 3.1.5. F’każ ta’
 bidliet temporanji normali fl-enerġija awżiljari, l-apparati
 għandhom jibqgħu jaħdmu b’mod sikur.
 3.1.6. Bidliet
 anormali jew ħsara fl-enerġija awżiljari jew ir-restawrar
 tagħha ma għandhomx iwasslu għal sitwazzjoni mhux sikura.
 3.1.7. L-apparati
 għandhom jiġu ddisinjati u jinbnew b’tali mod li jneħħu
 kwalunkwe gass relatat ma’ riskji dovuti għal perikli ta’ oriġini
 elettrika. Safejn huwa relevanti, ir-riżultati tal-valutazzjoni
 tal-konformità fir-rigward tar-rekwiżiti tas-sikurezza tad-Direttiva 1999/5/KE
 tal-Parlament Ewropew u tal-Kunsill[1]
 dwar it-tagħmir tar-radju jew l-objettivi tas-sikurezza tad-Direttiva 2006/95/KE
 tal-Parlament Ewropew u tal-Kunsill relatati mat-tagħmir elettriku
 ddisinjat sabiex jintuża fi ħdan ċerti limiti ta’
 vultaġġ[2]
 għandhom jiġu kkunsidrati.
 3.1.8. L-apparati jridu jiġu ddisinjati u
 jinbnew b’tali mod li jneħħu kwalunkwe riskju relatat mal-gass dovut
 għal perikli li ġejjin minn fenomeni elettromanjetiċi. Safejn
 huma relevanti, ir-riżultati tal-valutazzjoni tal-konformità relatata
 mar-rekwiżiti ta’ kompatibilità elettromanjetika tad-Direttiva 1999/5/KE
 jew id-Direttiva 2004/108/KE tal-Parlament Ewropew u tal-Kunsill relatati
 mal-kompatibilità elettromanjetika[3]
 għandhom jiġu kkunsidrati.
 3.1.9. Il-partijiet kollha bil-pressa ta’
 apparat għandhom ikunu jifilħu għall-istress mekkaniku u termiku
 li jkunu soġġetti għalih mingħajr ebda mingħajr ebda
 deformità li taffettwa s-sikurezza.
 3.1.10. L-apparati għandhom jiġu
 ddisinjati u jinbnew b’tali mod li ħsara fi strument ta’ sikurezza,
 kontroll jew regolamentazzjoni ma tistax twassal għal sitwazzjoni mhux
 sikura.
 3.1.11. Jekk apparat jkun mgħammar bi
 strumenti ta’ sikurezza u kontroll, it-tħaddim tal-istrumenti ta’
 sikurezza ma għandux jieħu t-tieni prijorità taħt
 it-tħaddim tal-istrumenti ta’ kontroll.
 3.1.12. Il-partijiet kollha tal-apparati li
 huma ssettjati jew aġġustati fl-istadju tal-manifattura u li ma
 għandux ibagħbas fihom la l-utent u lanqas l-installatur
 għandhom ikunu protetti kif suppost.
 3.1.13. Il-livers u strumenti oħrajn ta’
 kontroll u ssettjar għandhom ikunu mmarkati biċ-ċar u
 jagħtu struzzjonijiet xierqa sabiex jevitaw kwalunkwe żball
 fit-tħaddim/l-użu. Id-disinn tagħhom għandu jkun tali li
 jipprekludi operazzjoni aċċidentali.
 3.2. Ħlus
 ta’ gass mhux maħruq
 3.2.1. L-apparati għandhom jiġu
 ddisinjati u jinbnew b’tali mod li r-rata ta’ tnixxija ta’ gass ma tkunx
 perikoluża
 3.2.2. L-apparati għandhom jiġu
 ddisinjati u jinbnew b’tali mod li l-ħlus ta’ gass fi kwalunkwe stadju
 tat-tħaddim ikun limitat sabiex tiġi evitata akkumulazzjoni
 perikoluża ta’ gass mhux maħruq fl-apparat.
 3.2.3. L-apparati maħsubin li
 għandhom jintużaw fi spazji u kmamar fuq ġewwa għandhom
 jiġu ddisinjati u jinbnew b’tali mod li jevitaw il-ħlus ta’ gass mhux
 maħruq fis-sitwazzjonijiet kollha li jistgħu jwasslu għal
 ġmigħ perikoluż ta’ gass mhux maħruq fit-tali spazji u
 kmamar.
 3.2.4. L-apparati ddisinjati u mibnijin biex
 jaħarqu gass li fih komponenti tossiċi ma għandhomx
 jippreżentaw periklu għal saħħet in-nies u l-annimali
 domestiċi esposti.
 3.3. . Tqabbid
 L-apparati
 għandhom jiġu ddisinjati u jinbnew b’tali mod li, meta jintużaw
 b’mod normali, it-tqabbid u t-tqabbid mill-ġdid tagħhom ikunu bla
 intoppi u cross-lighting ikun żgurat.
 3.4. Kombustjoni
 3.4.1. L-apparati għandhom jiġu
 ddisinjati u jinbnew b’tali mod li, meta jintużaw b’mod normali,
 il-proċess ta’ kombustjoni jkun stabbli u l-prodotti ta’ kombusjoni ma
 jkunx fihom konċentrazzjonijiet inaċċettabbli ta’ sustanzi li
 jagħmlu ħsara lis-saħħa.
 3.4.2. L-apparati għandhom jiġu
 ddisinjati u jinbnew b’tali mod li, meta jintużaw b’mod normali ma jkun
 hemm ebda ħlus aċċidentali ta’ prodotti ta’ kombustjoni.
 3.4.3. L-apparati kollegati ma’ ċumnija
 għad-dispersjoni ta’ prodotti ta’ kombustjoni għandhom jiġu
 ddisinjati u jinbnew b’tali mod li f’kundizzjonijiet anormali ta’ nixfa ma jkun
 hemm ebda ħlus ta’ prodotti ta’ kombustjoni fi kwantità perikoluża
 fl-ispazji jew il-kmamar fuq ġewwa kkonċernati.
 3.4.4. L-apparati
 għandhom jiġu ddisinjati u jinbnew b’tali mod li, meta jintużaw
 b’mod normali, ma jikkaġunawx konċentrazzjoni ta’ sustanzi li
 jagħmlu ħsara lis-saħħa, b’tali mod li aktarx
 jippreżentaw periklu għal saħħet in-nies u l-annimali
 domestiċi esposti.
 3.5. L-użu
 razzjonali tal-enerġija
 L-apparati jridu jiġu
 ddisinjati u jinbnew b’tali mod li jiżguraw l-użu razzjonali tal-enerġija,
 li jirriflettu l-aħħar żviluppi u jieħdu f’kunsiderazzjoni
 aspetti tas-sikurezza.
 3.6. Temperatura
 3.6.1. Partijiet
 mill-apparati li huma maħsubin li jkunu installati jew imqiegħdin
 qrib uċuħ ma għandhomx jilħqu temperaturi li
 jippreżentaw periklu.
 3.6.2. It-temperatura
 tal-wiċċ tal-partijiet tal-apparati maħsubin li ser jitqandlu
 matul użu normali ma għandhomx jippreżentaw periklu
 għall-utent.
 3.6.3. . F’kundizzjonijiet
 operattivi, it-temperaturi tal-wiċċ ta’ partijiet testerni
 tal-apparati, ħlief uċuħ jew partijiet li huma assoċjati
 mat-trażmissjoni ta’ sħana ma għandhomx jippreżentaw
 periklu għall-persuni esposti u b’mod partikolari għal tfal u
 anzjani, li għalihom għandu jittieħed f’kunsiderazzjoni ħin
 ta’ reazzjoni xieraq.
 3.7. Kuntatt ma’
 ikel u ilma maħsubin għal konsum mill-bniedem
 Mingħajr ħsara
 għar-Regolament (KE) Nru 1935/2004 tal-Parlament Ewropew u
 tal-Kunsill[4] dwar materjali u oġġetti maħsuba biex jiġu f’kuntatt
 ma’ l-ikel u r-Regolament (UE) Nru 305/2011 tal-Parlament Ewropew u
 tal-Kunsill[5]
 dwar prodotti, materjali u partijiet għall-bini użati fil-bini ta’
 apparat, li jistgħu jidħlu f’kuntatt ma’ ikel jew ilma maħsubin
 għal konsum mill-bniedem kif definiti fl-Artikolu 2 tad-Direttiva tal-Kunsill
 98/83/KE dwar il-kwalità ta’ l-ilma maħsub għall-konsum mill-bniedem[6], ma għandhomx
 jaffettwaw il-kwalità tal-ikel jew l-ilma.
 ANNESS II
 KONTENUT TAL-KOMUNIKAZZJONIJIET TAL-ISTATI
 MEMBRI DWAR IL-KUNDIZZJONIJIET TAL-PROVVISTA TAL-GASS
 (1)
 Il-komunikazzjonijiet tal-Istati Membri
 lill-Kummissjoni u l-Istati Membri l-oħrajn stipulati fl-Artikolu 4
 għandu jkollhom il-kontenut li ġej:
 (a)
 (i) Valur Kalorifiku Gross (GCV) f’MJ/m3 Minimu/Massimu;
 (ii) Numru Wobbe f’MJ/m3 Minimu/Massimu.
 (b)
 Kompożizzjoni tal-gass skont il-volum f’%
 tal-kontenut totali:
 –
 Kontenut C1 sa C5 f’% (somma) Minimu Massimu;;
 –
 Kontenut ta’ N2 + CO2 f’% Minimu Massimu;
 –
 Kontenut ta’ CO f’% Minimu Massimu;
 –
 HC mhux saturat Minimu Massimu;
 –
 Kontenut ta’ idrokarbur f’% Minimu Massimu.
 (c)
 Informazzjoni dwar il-komponenti tossiċi li
 jinsabu fil-fjuwil gassuż.
 Dik il-komunikazzjoni għandha tinkludi wkoll
 waħda minn dawn li ġejjin:
 (a)
 Pressjoni tal-Provvista fil-fetħa tal-apparati
 f’mbar: Nominali/Minima/Massima;
 (b)
 (i) Pressjoni tal-Provvista fil-punt ta’ kunsinna f’mbar: Nominali/Minima/Massima;
 ii) Pressjoni tal-Provvista fil-punt ta’ kunsinna
 f’mbar: Nominali/Minima/Massima.
 (2)
 Il-kundizzjonijiet ta’ referenza għall-Indiċi
 ta’ Wobbe u l-Valur Kalorifiku Gross għandhom ikunu dawn li ġejjin:
 (a)
 Temperatura ta’ referenza tal-kombustjoni: 15°C;;
 (b)
 Temperatura ta’ referenza għall-kejl
 tal-volum: 15°C;
 (c)
 Pressjoni ta’ referenza għall-kejl tal-volum: 1013,25
 mbar.
 ANNESS III
 IL-PROĊEDURI TA’ VALUTAZZJONI
 TAL-KONFORMITÀ GĦAL APPARAT U FITTINGS
 1. IL-MODULU B: EŻAMI TAT-TIP TAL-UE - TIP TA’ PRODUZZJONI
 1.1. Eżami tat-tip tal-UE huwa l-parti ta’
 proċedura ta’ valutazzjoni tal-konformità li fiha korp notifikat
 jeżamina d-disinn tekniku ta’ apparat jew fitting u jivverifka u
 jikkonferma jekk id-disinn tekniku tal-apparat jew il-fitting jissodisfax
 ir-rekwiżiti ta’ dan ir-Regolament.
 1.2. . L-eżami
 tat-tip tal-UE jitwettaq permezz ta’ valutazzjoni tal-adegwatezza tad-disinn
 tekniku tal-apparat jew il-fitting permezz ta’ analiżi tad-dokumentazzjoni
 teknika u l-evidenza ta’ sostenn imsemmija fil-punt 1.3, flimkien ma’
 eżami ta’ kampjun li jirrappreżenta l-produzzjoni prevista,
 tal-apparat jew il-fitting sħaħ (tip ta’ produzzjoni).
 1.3. Il-manifattur
 għandu jippreżenta applikazzjoni għal eżami tat-tip tal-UE
 lil korp notifikat wieħed tal-għażla tiegħu.
 1.3.1. L-applikazzjoni għandha tinkludi
 dan li ġej:
 (a)
 l-isem u l-indirizz tal-manifattur u, jekk
 l-appikazzjoni tkun ippreżentata mir-rappreżentant awtorizzat, ismu u
 l-indirizz tiegħu wkoll,
 (b)
 dikjarazzjoni bil-miktub li l-istess applikazzjoni
 ma ġiet ippreżentata lil ebda korp notifikat ieħor;
 (c)
 id-dokumentazzjoni teknika. Id-dokumentazzjoni
 teknika għandha tagħmilha possibbli li ssir il-valutazzjoni tal-konformità
 tal-apparat jew tal-fitting mar-rekwiżiti applikabbli ta’ dan
 ir-Regolament u għandha tinkludi analiżi xierqa u valutazzjoni
 tar-riskju(i). Id-dokumentazzjoni teknika għandha tispeċifika
 r-rekwiżiti applikabbli u tkopri, safejn ikun rilevanti għall-valutazzjoni,
 id-disinn, il-manifattura u t-tħaddim tal-apparat jew tal-fitting.
 Id-dokumentazzjoni teknika għandu jkun fiha, fejn applikabbli, tal-inqas
 dawn l-elementi:
 (1)
 deskrizzjoni ġenerali tal-apparat jew
 tal-fitting;
 (2)
 id-disinn kunċettwali u t-tpinġijiet u
 l-iskemi tal-manifattura tal-komponenti, is-subassemblaġġi,
 iċ-ċirkuwiti, eċċ.;
 (3)
 deskrizzjonijiet u spjegazzjonijiet neċessarji
 biex wieħed jifhem dawk id-disinji u l-iskemi u kif jaħdem l-apparat
 jew il-fitting;
 (4)
 lista tal-istandards armonizzati u/jew
 speċifikazzjonijiet tekniċi relevanti oħrajn li r-referenzi
 tagħhom ġew ippubblikati f’Il-Ġurnal Uffiċjali tal-Unjoni
 Ewropea, applikati bis-sħiħ jew b’mod parzjali, u deskrizzjonijiet
 tas-soluzzjonijiet adottati biex jissodisfaw ir-rekwiżiti essenzjali
 tas-sikurezza ta’ dan ir-Regolament meta ma jiġux applikati dawk
 l-istandards armonizzati. F’każ ta’ standards armonizzati li jkunu
 ġew applikati parzjalment, id-dokumentazzjoni teknika għandha
 tispeċifika f’liema partijiet ġew applikati;
 (5)
 ir-riżultati tal-kalkoli tad-disinn
 magħmula, l-eżamijiet li saru, eċċ.;
 (6)
 rapporti tat-testijiet;
 (7)
 il-kampjuni rappreżentattivi tal-produzzjoni
 mbassra. Il-korp notifikat jista’ jitlob aktar kampjuni fejn dawn ikunu
 meħtieġa biex isir il-programm tat-testijiet;
 (8)
 l-evidenza ta’ appoġġ tal-adegwatezza
 tas-soluzzjoni tad-disinn tekniku. Din l-evidenza ta’ appoġġ
 għandha ssemmi kwalunkwe dokument li jkun intuża, b’mod partikolari
 fejn l-istandards armonizzati u/jew speċifikazzjonijiet tekniċi ma
 jkunux ġew applikati għal kollox. L-evidenza ta’ appoġġ
 għandha tinkludi, fejn ikun hemm bżonn, ir-riżultati
 tat-testijiet imwettqa mil-laboratorju xieraq tal-manifattur jew minn
 laboratorju tal-ittestjar ieħor f’ismu u taħt ir-responsabbiltà
 tiegħu.
 (9)
 struzzjonijiet għall-installazzjoni u
 l-użu tal-apparat.
 (10)
 iċ-Ċertifikat ta’ konformità tal-fitting
 li fih l-istruzzjonijiet dwar kif il-fitting għandu jkun inkorporat f’apparat
 jew immuntat sabiex jikkostitwixxi t-tali apparat.
 1.3.2. Fejn tkun xierqa, id-dokumentazzjoni
 dwar id-disinn għandu jkun fiha l-elementi li ġejjin:
 (a)
 iċ-ċertifikat ta’ eżami tat-tip
 tal-UE u ċ-Ċertifikat ta’ konformità tal-fitting relatati
 mal-fittings inkorporati fl-apparat;
 (b)
 attestazzjonijiet u ċertifikati relatati
 mal-metodi ta’ manifattura u/jew spezzjoni u/jew monitoraġġ
 tal-apparat jew il-fitting;
 (c)
 kwalunkwe dokument ieħor li jagħmilha
 possibbli sabiex korp notifikat itejjeb il-valutazzjoni tiegħu.
 1.4. Il-korp notifikat għandu:
 Għall-apparat jew il-fitting:
 1.4.1. jeżamina d-dokumentazzjoni teknika
 u l-evidenza ta’ appoġġ biex tkun eżaminata l-adegwatezza
 tad-disinn tekniku tal-apparat jew il-fitting.
 Għall-kampjun(i):
 1.4.2. jivverifika li dak il-kampjun(i)
 ġie manifatturat skont id-dokumentazzjoni teknika, u jidentifika
 l-elementi li ġew iddisinjati skont id-dispożizzjonijiet applikabbli
 tal-istandards armonizzati u/jew speċifikazzjonijiet tekniċi
 relevanti, kif ukoll l-elementi li ġew iddisinjati bla ma ġew
 applikati d-dispożizzjonijiet relevanti ta’ dawk l-istandards;
 1.4.3. iwettaq eżamijiet u testijiet
 xierqa, jew jara li jitwettqu, sabiex jiġi verifikat jekk, meta
 l-manifattur għażel li japplika s-soluzzjonijiet fl-istandards
 armonizzati u/jew speċifikazzjonijiet tekniċi relevanti, dawn
 ġewx applikati kif suppost;
 1.4.4. iwettaq eżamijiet u testijiet
 xierqa, jew jara li jitwettqu, sabiex jiġi verifikat jekk, meta ma
 ġewx applikati l-istandards armonizzati u/jew speċifikazzjonijiet
 tekniċi relevanti, is-soluzzjonijiet adottati mill-manifattur jissodisfawx
 ir-rekwiżiti essenzjali korrispondenti ta’ dan ir-Regolament;
 1.4.5. jiftiehem
 mal-manifattur dwar fejn isiru l-eżamijiet u t-testijiet.
 1.5. Il-korp
 notifikat għandu jħejji rapport ta’ valutazzjoni li jirreġistra
 l-attivitajiet li jkunu saru taħt il-punt 1.4 u r-riżultati
 tagħhom. Bla ħsara għall-obbligazzjonijiet tiegħu lejn
 l-awtoritajiet tan-notifika, il-korp notifikat għandu joħroġ
 il-kontenut ta’ dak ir-rapport, kollu jew parti minnu, biss bi ftehim
 mal-manifattur.
 1.6. Meta t-tip ta’
 apparat jew fitting jissodisfa r-rekwiżiti ta’ dan ir-Regolament, il-korp
 notifikat għandu joħroġ ċertifikat ta’ eżami tat-tip
 tal-UE lill-manifattur. Iċ-ċertifikat għandu jkun fih l-isem u
 l-indirizz tal-manifattur, il-konklużjonijiet tal-eżami,
 il-kundizzjonijiet (jekk jeżistu) għall-validità tiegħu,
 id-dejta neċessarja għall-identifikazzjoni tat-tip approvat u, jekk
 relevanti, deskrizzjonijiet tal-funzjonament tiegħu.
 Iċ-ċertifikat jista’ jkollu anness wieħed jew iktar mehmuża
 miegħu.
 Iċ-ċertifikat u
 l-annessi tiegħu għandu jkollhom l-informazzjoni rilevanti kollha
 biex il-konformità tal-apparat u l-fittings manifatturati mat-tip eżaminat
 tkun tista’ tiġi evalwata u biex ikun hemm lok għal kontroll intern.
 Iċ-ċertifikat
 għandu jkollu perjodu ta’ validità massimu ta’ għaxar snin mid-data
 tal-ħruġ tiegħu. Fejn
 it-tip ma jissodisfax ir-rekwiżiti applikabbli ta’ dan ir-Regolament,
 il-korp notifikat għandu jirrifjuta li joħroġ ċertifikat ta’
 eżami tat-tip tal-UE u għandu jinforma b’dan lill-applikant kif inhu
 xieraq, fejn jagħti raġunijiet dettaljati għar-rifjut
 tiegħu.
 1.7. Il-korp notifikat
 għandu jibqa’ aġġornat dwar kwalunkwe bidla fil-qagħda
 ġeneralment rikonoxxuta li tindika li t-tip approvat jaf ma jibqax
 jikkonforma mar-rekwiżiti applikabbli ta’ dan ir-Regolament, u għandu
 jiddetermina jekk it-tali bidliet jeħtiġux iktar investigazzjoni.
 Jekk ikun il-każ, il-korp notifikat għandu jinforma lill-manifattur b’dan.
 Il-manifattur għandu
 jinforma lill-korp notifikat li jkollu d- dokumentazzjoni relatata
 maċ-ċertifikat tal-eżami tat-tip tal-UE bil-modifiki kollha
 għat-tip approvat li jistgħu jolqtu l-konformità tal-apparat jew
 il-fitting mar-rekwiżiti essenzjali ta’ dan ir-Regolament jew
 mal-kundizzjonijiet għall-validità taċ-ċertifikat. Tali modifiki
 għandhom jeħtieġu approvazzjoni addizzjonali fil-forma ta’
 żieda għaċ-ċertifikat oriġinali tal-eżami tat-tip
 tal-UE.
 1.8. Kull korp
 notifikat għandu jinforma lill-awtoritajiet ta’ notifika u lill-korpi
 notifikati l-oħrajn dwar iċ-ċertifikati tal-eżami tat-tip
 tal-UE u/jew żidiet għalihom li jkun ħareġ.
 Il-korp notifikat li
 jirrifjuta milli joħroġ jew milli jirtira, jissospendi jew inkella
 jillimita b’xi mod ieħor ċertifikat tal-eżami tat-tip tal-UE
 għandu jgħarraf lill-awtoritajiet notifikaturi tiegħu u l-korpi
 notifikati l-oħrajn kif xieraq, billi jagħti r-raġunijiet
 għad-deċiżjoni tiegħu.
 Il-Kummissjoni, l-Istati
 Membri u l-korpi notifikati l-oħra jistgħu, wara talba, jiksbu kopja
 taċ-ċertifikati tal-eżami tat-tip tal-UE u/jew
 iż-żidiet tagħhom. Wara talba, il-Kummissjoni u l-Istati Membri
 jistgħu jiksbu kopja tad-dokumentazzjoni teknika u r-riżultati
 tal-eżamijiet li jkun wettaq il-korp notifikat. Il-korp notifikat
 għandu jżomm kopja taċ-ċertifikat tal-eżami tat-tip
 tal-KE, tal-annessi u taż-żidiet tiegħu, kif ukoll tal-fajl
 tekniku, inkluża d-dokumentazzjoni mressqa mill-manifattur, sal-iskadenza
 tal-validità taċ-ċertifikat.
 1.9. . Il-manifattur
 għandu jżomm kopja taċ-ċertifikat tal-eżami tat-tip
 tal-UE, tal-annessi u taż-żidiet tiegħu, flimkien
 mad-dokumentazzjoni teknika għad-dispożizzjoni tal-awtoritajiet
 nazzjonali għal perjodu ta’ 10 snin wara li l-apparat jew il-fitting ikun
 tqiegħed fis-suq.
 1.10. .
 Ir-rappreżentant awtorizzat tal-manifattur jista’ jippreżenta
 l-applikazzjoni msemmija fil-punt 1.3 u jissodisfa l-obbligi stipulati
 fil-punti 1.7 u 1.9, diment li huma speċifikati fil-mandat.
 2. IL-MODULU C2: IL-KONFORMITÀ MAT-TIP FUQ IL-BAŻI TA’ KONTROLL INTERN
 TAL-PRODUZZJONI FLIMKIEN MAL-KONTROLLI B’SUPERVIŻJONI TAL-APPARAT JEW
 FITTING F’INTERVALLI MHUX REGOLARI
 2.1. Il-konformità
 mat-tip fuq il-bażi ta’ kontroll intern tal-produzzjoni flimkien
 mal-kontrolli b’superviżjoni tal-apparat jew il-fitting f’intervalli mhux
 regolari hija l-parti ta’ proċedura ta’ valutazzjoni tal-konformità li
 fiha l-manifattur jissodisfa l-obbligi stipulati fil-punti 2.2 u 2.3 u l-punt
 2.4 jew 2.5, u jiżgura u jiddikjara bir-responsabilità tiegħu biss li
 l-apparati jew il-fittings ikkonċernati huma konformi mat-tip deskritt
 fiċ-ċertifikat tal-eżami tat-tip tal-UE u jissodisfaw
 ir-rekwiżiti ta’ dan ir-Regolament.
 2.2. . Il-manifatturar
 Il-manifattur
 għandu jieħu l-miżuri kollha meħtieġa sabiex
 il-proċess ta’ manifattura u l-monitoraġġ tiegħu
 jiżguraw il-konformità tal-apparat jew fittings manifatturati mat-tip kif
 deskritt fiċ-ċertifikat tal-eżami tat-tip UE u
 mar-rekwiżiti ta’ dan ir-Regolament.
 2.3. Kontroll tal-apparati jew tal-fittings
 Korp notifikat, magħżul
 mill-manifattur, għandu jwettaq kontrolli tal-apparati jew tal-fittings
 jew jara li jsiru f’intervelli ta’ sena jew inqas, sabiex tiġi verifikata
 l-kwalità tal-kontrolli interni fuq l-apparat, filwaqt li tittieħed f’kunsiderazzjoni,
 inter alia, il-kumplessità teknoloġika tal-apparati jew il-fittings
 u l-kwantità tal-produzzjoni. Kampjun adegwat
 tal-apparati jew il-fittings finali meħud fis-sit mill-korp notifikat
 qabel ma jitqiegħdu fis-suq, għandu jkun eżaminat u
 għandhom isiru testijiet xierqa kif identifikati mill-partijiet relevanti
 tal-istandards u/jew l-ispeċifikazzjonijiet tekniċi armonizzati, jew
 testijiet ekwivalenti, biex tiġi verifikata l-konformità tal-apparat jew
 il-fitting mar-rekwiżiti relevanti ta’ dan ir-Regolament. Meta kampjun ma
 jikkonformax mal-livell aċċettabbli tal-kwalità, il-korp notifikat
 għandu jieħu miżuri xierqa biex jipprevjeni t-tqegħid
 fis-suq tal-apparati jew fittings ikkonċernati.
 Il-proċedura
 tal-kampjunar ta’ aċċettazzjoni li għandha tkun applikata hija
 maħsuba biex tiddetermina jekk il-proċess ta’ manifattura tal-apparat
 jew il-fitting jaħdimx fi ħdan limiti aċċettabbli,
 bil-għan li tkun żgurata l-konformità tal-apparat jew il-fitting.
 Il-manifattur
 għandu, bir-responsabbiltà tal-korp notifikat, iwaħħal in-numru
 tal-identifikazzjoni tal-korp notifikat matul il-proċess ta’ manifattura.
 2.4. . Il-marka CE
 u d-dikjarazzjoni tal-konformità tal-UE
 2.4.1. Il-manifattur
 għandu jwaħħal il-marka CE u l-iskrizzjonijiet ipprovduti fl-Anness
 IV ma’ kull apparat individwali li huwa konformi mat-tip deskritt
 fiċ-ċertifikat tal-eżami tat-tip tal-UE u jissodisfa
 r-rekwiżiti applikabbli ta’ dan ir-Regolament.
 2.4.2. Il-manifattur għandu jagħmel dikjarazzjoni
 tal-konformità tal-UE bil-miktub għal mudell ta' apparat u jżommha
 għad-dispożizzjoni tal-awtoritajiet nazzjonali għal 10 snin wara
 li l-apparat ikun tqiegħed fis-suq. Id-dikjarazzjoni tal-konformità tal-UE
 għandha tidentifika l-mudell tal-apparat li għalih tkun tfasslet.
 Meta ssir talba
 għaliha, għandha tiġi pprovduta kopja tad-dikjarazzjoni
 tal-konformità tal-UE lill-awtoritajiet rilevanti.
 2.5. Ċertifikat
 tal-konformità tal-fitting
 2.5.1. Il-manifattur
 għandu jwaħħal l-iskrizzjonijiet ipprovduti fil-punt 3
 tal-Anness IV ma’ kull fitting individwali li huwa konformi mat-tip deskritt
 fiċ-ċertifikat tal-eżami tat-tip tal-UE u jissodisfa
 r-rekwiżiti applikabbli ta’ dan ir-Regolament.
 2.5.2. Il-manifattur
 għandu jfassal Ċertifikat miktub ta’ konformità tal-fitting għal
 mudell tal-fitting u jħallih għad-dispożizzjoni tal-awtoritajiet
 nazzjonali għal 10 snin wara li l-fitting jitqiegħed fis-suq.
 Iċ-Ċertifikat ta’ konformità tal-fitting għandu jidentifika
 l-mudell tal-fitting li għalih tfassal u għandu jakkumpanja
 l-fitting.
 2.6. Rappreżentant
 awtorizzat
 L-obbligi
 tal-manifattur stipulati fil-punt 2.4 jew 2.5 jistgħu jkunu ssodisfati
 mir-rappreżentant awtorizzat tiegħu, f’ismu jew taħt
 ir-responsabilità tiegħu, diment li huma speċifikati fil-mandat.
 3. IL-MODULU D: IL-KONFORMITÀ MAT-TIP FUQ IL-BAŻI
 TAL-ASSIGURAZZJONI TAL-KWALITÀ TAL-PROĊESS TA’ PRODUZZJONI
 3.1. Il-konformità
 mat-tip fuq il-bażi tal-assigurazzjoni tal-kwalità tal-proċess ta’
 produzzjoni hija l-parti minn proċedura ta’ valutazzjoni ta’ konformità li
 permezz tagħha l-manifattur jissodisfa l-obbligi stabbiliti
 fil-punt 3.2 u fil-punti 3.5 jew 3.6, u jiżgura, u jiddikjara fuq
 ir-responsabbiltà unika tiegħu, li l-apparat jew fittings
 ikkonċernati jkunu f’konformità mat-tip kif deskritt
 fiċ-ċertifikat tal-eżami tat-tip tal-UE u li jissodisfaw
 ir-rekwiżiti ta’ dan ir-Regolament li huma applikabbli għalihom.
 3.2. Il-manifatturar
 Il-manifattur
 għandu jopera sistema approvata tal-kwalità għall-produzzjoni,
 spezzjoni tal-istrument finali u ttestjar tal-apparati jew il-fittings
 ikkonċernati kif speċifikat fil-punt 3.3, u għandu jkun
 soġġett għas-sorveljanza kif speċifikat fil-punt 3.4.
 3.3. Is-sistema ta’ kwalità
 3.3.1. Il-manifattur għandu jiddepożita applikazzjoni
 għall-valutazzjoni tas-sistema tal-kwalità tiegħu mal-korp notifikat
 tal-għażla tiegħu għall-apparat jew fittings konċernati.
 L-applikazzjoni
 għandha tinkludi:
 (a)
 l-isem u l-indirizz tal-manifattur u, jekk
 l-applikazzjoni hija ppreżentata mir-rappreżentant awtorizzat, l-isem
 u l-indirizz tiegħu wkoll,
 (b)
 dikjarazzjoni bil-miktub li l-istess applikazzjoni
 ma ġiet ippreżentata lil ebda korp notifikat ieħor;
 (c)
 it-tagħrif kollu relevanti għall-apparat
 jew il-fitting approvat skont il-modulu B,
 (d)
 id-dokumentazzjoni tas-sistema ta’ kwalità;
 (e)
 id-dokumentazzjoni teknika tat-tip approvat u kopja
 taċ-ċertifikat tal-eżami tat-tip tal-UE.
 3.3.2. Is-sistema ta’ kwalità għandha
 tiżgura li l-apparat jew fittings huma f’konformità mat-tip deskritt
 fiċ-ċertifikat tal-eżami tat-tip tal-UE u jikkonformaw
 mar-rekwiżiti ta’ dan ir-Regolament li japplikaw għalihom.
 L-elementi kollha, ir-rekwiżiti u
 d-dispożizzjonijiet adottati mill-manifattur għandhom jiġu
 ddokumentati b’mod sistematiku u ordinat fil-forma ta’ dikjarazzjonijiet ta’
 politika, proċeduri u struzzjonijiet bil-miktub. Id-dokumentazzjoni
 tas-sistema ta’ kwalità għandha tippermetti interpretazzjoni konsistenti
 tal-programmi, tal-pjanijiet, tal-manwali u tar-rekords.
 Din għandha, b’mod partikolari, ikun
 fiha, deskrizzjoni adegwata ta’:
 (a)
 l-għanijiet tal-kwalità u l-istruttura
 organizzattiva, ir-responsabbiltajiet u l-poteri tad-diretturi fir-rigward
 tal-kwalità tal-apparat;
 (b)
 il-manifattura korrispondenti, it-tekniki ta’
 kontroll tal-kwalità u tal-assigurazzjoni tal-kwalità, il-proċessi u
 l-azzjonijiet sistematiċi li se jintużaw;
 (c)
 l-eżamijiet u t-testijiet li għandhom jittieħdu
 qabel, matul u wara l-manifattura, u l-frekwenza li biha saru;
 (d)
 ir-rekords tal-kwalità, bħar-rapporti ta’
 ispezzjonijiet u dejta tat-testijiet, dejta tal-kalibrazzjoni, ir-rapporti dwar
 il-kwalifiki tal-persunal konċernat, eċċ. u
 (e)
 il-mezzi ta’ monitoraġġ tal-ksib
 tal-kwalità meħtieġa tal-apparat u tal-funzjonament effettiv
 tas-sistema ta’ kwalità.
 3.3.3. Il-korp notifikat għandu jevalwa
 s-sistema ta’ kwalità sabiex jiddetermina jekk din tissodisfax
 il-ħtiġijiet imsemmija fil-punt 3.2.
 Huwa għandu jippreżumi l-konformità
 ma’ dawk ir-rekwiżiti fir-rigward tal-elementi tas-sistema ta’ kwalità li
 jikkonformaw mal-ispeċifikazzjonijiet korrispondenti tal-istandard
 nazzjonali li jimplimenta l-istandard armonizzat rilevanti u/jew
 l-ispeċifikazzjonijiet tekniċi.
 Minbarra l-esperjenza f’sistemi
 ta’ ġestjoni tal-kwalità, it-tim tal-awditjar għandu jkollu tal-inqas
 membru wieħed b’esperjenza ta’ evalwazzjoni fil-qasam ikkonċernat
 tat-tagħmir domestiku jew il-fitting u t-teknoloġija tal-apparat jew
 il-fitting ikkonċernat, u għarfien tar-rekwiżiti applikabbli ta’
 dan ir-Regolament. Il-verifika għandha tinkludi żjara ta’
 valutazzjoni fil-fond tal-manifattur. It-tim ta’ verifika għandu
 jeżamina d-dokumentazzjoni teknika msemmija fil-punt 3.3.1(e) biex
 jivverifika l-abbiltà tal-manifattur li jidentifika r-rekwiżiti rilevanti
 ta’ dan ir-Regolament u biex jagħmel l-eżamijiet neċessarji
 sabiex jiżgura l-konformità tal-apparat jew tal-fitting ma’ dawk
 ir-rekwiżiti.
 Id-deċiżjoni
 għandha tiġi notifikata lill-manifattur. In-notifika għandu jkun
 fiha l-konklużjonijiet tal-verifika u d-deċiżjoni motivata
 tal-valutazzjoni.
 3.3.4. Il-manifattur
 għandu jimpenja ruħu li jwettaq l-obbligi tas-sistema ta’ kwalità kif
 approvata u li jżommha sabiex tibqa’ adegwata u effiċjenti.
 3.3.5. Il-manifattur għandu jżomm
 informat lill-korp notifikat li approva s-sistema ta’ kwalità b’kull bidla
 intiża fis-sistema ta’ kwalità.
 Il-korp notifikat
 għandu jevalwa kwalunkwe bidla proposta u għandu jiddeċiedi jekk
 is-sistema ta’ kwalità modifikata hix se tkompli tissodisfa r-rekwiżiti
 msemmija fil-punt 3.3.2 jew jekk hemmx bżonn ta’ valutazzjoni ġdida.
 Dan għandu
 jinnotifika lill-manifattur bid-deċiżjoni tiegħu. In-notifika
 għandu jkun fiha l-konklużjonijiet tal-eżami u
 d-deċiżjoni motivata tal-valutazzjoni.
 3.4. Sorveljanza
 taħt ir-responsabbiltà tal-korp notifikat
 3.4.1. L-iskop
 tas-sorveljanza huwa li jiġi żgurat li l-manifattur debitament jaqdi
 l-obbligi li joħorġu mis-sistema approvata ta’ kwalità.
 3.4.2. Il-manifattur
 għandu, għal skopijiet ta’ valutazzjoni, jippermetti
 l-aċċess lill-korp notifikat fis-siti tal-manifattura,
 tal-ispezzjoni, tal-ittestjar u tal-ħażna u għandu jagħti
 l-informazzjoni kollha rilevanti meħtieġa, b’mod partikolari:
 (a)
 id-dokumentazzjoni tas-sistema ta’ kwalità u
 (b)
 ir-rekords tal-kwalità, bħar-rapporti ta’
 spezzjonijiet u dejta tat-testijiet, dejta tal-kalibrazzjoni, ir-rapporti
 tal-kwalifikazzjoni dwar il-persunal ikkonċernat, eċċ.
 3.4.3. Il-korp notifikat għandu
 jagħmel il-verifiki perjodiċi ta’ mill-inqas darba kull sentejn sabiex
 ikun żgur li l-manifattur iżomm u japplika s-sistema ta’ kwalità u
 għandu jipprovdi rapport ta’ verifika.
 3.4.4. Barra minn
 hekk, il-korp notifikat jista’ jagħmel żjarat mhux mistennija
 lill-manifattur. Waqt tali żjarat, il-korp notifikat, jekk ikun
 neċessarju, jista’ jagħmel testijiet fuq l-apparat jew fitting, jew
 iqabbad lil min jagħmilhom, biex jivverifika li s-sistema ta’ kwalità tkun
 qed taħdem sewwa. Il-korp notifikat għandu jipprovdi lill-manifattur
 b’rapport taż-żjara u, jekk saru xi testijiet, b’rapport
 tat-testijiet.
 3.5. Il-marka CE u
 d-dikjarazzjoni tal-konformità tal-UE
 3.5.1. Il-manifattur
 għandu jwaħħal il-marka CE u
 l-iskrizzjonijiet ipprovduti fl-Anness IV, u,
 taħt ir-responsabilità tal-korp notifikat imsemmi fil-punt 3.3.1, in-numru
 ta’ identifikazzjoni ta’ dan tal-aħħar għal kull apparat
 individwali li huwa konformi mat-tip deskritt fiċ-ċertifikat ta’
 eżami tat-tip tal-UE u jissodisfa r-rekwiżiti applikabbli ta’ dan
 ir-Regolament.
 3.5.2. Il-manifattur
 għandu jagħmel dikjarazzjoni tal-konformità tal-UE bil-miktub
 għal kull apparat u jżommha għad-dispożizzjoni
 tal-awtoritajiet nazzjonali, għal perjodu ta’ 10 snin wara li l-apparat
 jew il-fitting ikun tqiegħed fis-suq. Id-dikjarazzjoni tal-konformità
 tal-UE għandha tidentifika l-mudell tal-apparat li għalih tkun
 tfasslet.
 Meta ssir talba
 għaliha, għandha tiġi pprovduta kopja tad-dikjarazzjoni
 tal-konformità tal-UE lill-awtoritajiet rilevanti.
 3.6. Ċertifikat
 ta’ konformità tal-fitting
 3.6.1. Il-manifattur
 għandu jwaħħal l-iskrizzjonijiet ipprovduti fil-punt 3
 tal-Anness IV u, taħt ir-responsabilità tal-korp notifikat imsemmi
 fil-punt 3.3.1, in-numru ta’ identifikazzjoni ta’ dan tal-aħħar
 għal kull fitting individwali li huwa konformi mat-tip deskritt
 fiċ-ċertifikat ta’ eżami tat-tip tal-UE u jissodisfa
 r-rekwiżiti applikabbli ta’ dan ir-Regolament.
 3.6.2. Il-manifattur
 għandu jfassal Ċertifikat miktub ta’ konformità tal-fitting għal
 fitting u jħallih għad-dispożizzjoni tal-awtoritajiet nazzjonali
 għal 10 snin wara li l-fitting jitqiegħed fis-suq.
 Iċ-Ċertifikat ta’ konformità tal-fitting għandu jidentifika
 l-mudell tal-fitting li għalih tfassal u għandu jakkumpanja
 l-fitting.
 3.7. Il-manifattur
 għandu, għal perjodu li jintemm għallinqas 10 snin wara li
 l-apparat jew il-fitting jitqiegħed fis-suq, iżomm
 għad-dispożizzjoni tal-awtoritajiet nazzjonali:
 (c)
 id-dokumentazzjoni msemmija fil-punt 3.3.1,
 (d)
 il-bidla msemmija fil-punt 3.3.5, kif approvata,
 (e)
 id-deċiżjonijiet u r-rapporti mill-korp
 notifikat li jissemmew fil-punti 3.3.5, 3.4.3 u 3.4.4.
 3.8. Kull korp notifikat għandu
 jgħarraf lill-awtoritajiet tan-notifika tiegħu dwar approvazzjonijiet
 ta’ sistemi ta’ kwalità rtirati u, b’mod perjodiku jew fuq talba, għandu
 jqiegħed għad-dispożizzjoni tal-awtoritajiet tiegħu
 tagħrif relatat ma’ valutazzjonijiet tas-sistema ta’ kwalità.
 Kull korp notifikat għandu jgħarraf
 lill-korpi notifikati l-oħrajn dwar l-approvazzjonijiet tas-sistemi ta’
 kwalità li rrifjuta, issospenda, irtira jew irrestrinġa b’xi mod
 ieħor, filwaqt li jagħti r-raġunijiet
 għad-deċiżjoni tiegħu.
 3.9. Rappreżentant awtorizzat
 L-obbligi tal-manifattur stipulati fil-punti
 3.3.1, 3.3.5 u l-punt 3.5 jew 3.6 u l-punt 3.7 jistgħu jkunu ssodisfati
 mir-rappreżentant awtorizzat tiegħu, f’ismu u taħt
 ir-responsabilità tiegħu, diment li huma speċifikati fil-mandat.
 4. IL-MODULU E: IL-KONFORMITÀ MAT-TIP IBBAŻATA FUQ
 L-ASSIGURAZZJONI TAL-KWALITÀ TAL-APPARAT JEW FITTING
 4.1. Konformità
 mat-tip fuq il-bażi ta’ garanzija tal-kwalità ta’ apparat jew fitting hija
 parti minn proċedura ta’ valutazzjoni tal-konformità li fiha l-manifattur
 jissodisfa l-obbligi stipulati fil-punti 4.2 u 4.5 jew 4.6, u jiżgura u
 jiddikjara bir-responsabilità tiegħu biss li l-apparati jew il-fittings
 ikkonċernati huma konformi mat-tip deskritt fiċ-ċertifikat ta’
 eżami tat-tip tal-UE u jissodisfaw ir-rekwiżiti ta’ dan ir-Regolament
 li japplikaw għalihom.
 4.2. Il-manifatturar
 Il-manifattur
 għandu jopera sistema ta’ kwalità approvata għall-ispezzjoni
 tal-apparat jew il-fitting finali u l-ittestjar tal-apparati jew il-fittings
 ikkonċernati kif speċifikati fil-punt 4.3 u għandu jkun
 soġġett għal sorvejanza kif speċifikat fil-punt 4.4.
 4.3. Is-sistema ta’ kwalità
 4.3.1. Il-manifattur għandu jiddepożita applikazzjoni
 għall-valutazzjoni tas-sistema tiegħu ta’ kwalità mal-korp notifikat
 tal-għażla tiegħu għall-apparat jew fittings
 konċernati.
 L-applikazzjoni
 għandha tinkludi:
 (a)
 l-isem u l-indirizz tal-manifattur u, jekk
 l-applikazzjoni tiġi ppreżentata mir-rappreżentant awtorizzat,
 l-isem u l-indirizz tiegħu wkoll,
 (b)
 dikjarazzjoni bil-miktub li l-istess applikazzjoni
 ma ġiet ippreżentata lil ebda korp notifikat ieħor;
 (c)
 l-informazzjoni kollha rilevanti
 għall-kategorija tal-apparat jew fitting ikkunsidrata;
 (d)
 id-dokumentazzjoni dwar is-sistema ta’ kwalità, u
 (e)
 id-dokumentazzjoni teknika tat-tip approvat u kopja
 taċ-ċertifikat tal-eżami tat-tip tal-UE.
 4.3.2. Is-sistema ta’ kwalità għandha
 tiżgura l-konformità tal-apparat jew fitting mat-tip deskritt
 fiċ-ċertifikat tal-eżami tat-tip UE u mar-rekwiżiti
 applikabbli ta’ dan ir-Regolament.
 L-elementi kollha,
 ir-rekwiżiti u d-dispożizzjonijiet adottati mill-manifattur
 għandhom jiġu ddokumentati b’mod sistematiku u ordinat fil-forma ta’
 dikjarazzjonijiet ta’ politika, proċeduri u struzzjonijiet bil-miktub.
 Id-dokumentazzjoni tas-sistema ta’ kwalità għandha tippermetti
 interpretazzjoni konsistenti tal-programmi, tal-pjanijiet, tal-manwali u
 tar-rekords.
 Din għandha, b’mod
 partikolari, ikun fiha, deskrizzjoni adegwata ta’:
 (a)
 l-għanijiet tal-kwalità u l-istruttura
 organizzattiva, ir-responsabbiltajiet u l-poteri tad-diretturi fir-rigward
 tal-kwalità tal-prodott;
 (b)
 l-eżamijiet u t-testijiet li jridu jsiru wara
 l-fabbrikazzjoni;
 (c)
 ir-rekords tal-kwalità, bħar-rapporti ta’
 ispezzjonijiet u dejta tat-testijiet, dejta tal-kalibrazzjoni, ir-rapporti dwar
 il-kwalifiki tal-persunal konċernat, eċċ.
 (d)
 il-mezzi biex ikun immonitorjat it-tħaddim
 effettiv tas-sistema ta’ kwalità.
 4.3.3. Il-korp notifikat għandu jevalwa
 s-sistema ta’ kwalità sabiex jiddetermina jekk tissodisfax il-ħtiġiet
 imsemmija fil-punt 4.3.2.
 Huwa għandu jippreżumi l-konformità
 ma’ dawk ir-rekwiżiti fir-rigward tal-elementi tas-sistema ta’ kwalità li
 jikkonformaw mal-ispeċifikazzjonijiet korrispondenti tal-istandard
 nazzjonali li jimplimenta l-istandard armonizzat rilevanti u/jew l-ispeċifikazzjoni
 teknika.
 Minbarra esperjenza fis-sistemi ta’
 ġestjoni tal-kwalità, il-grupp tal-verifika għandu jkollu mill-inqas
 membru wieħed b’esperjenza tal-evalwazzjoni fil-qasam tal-apparat jew
 fitting rilevanti u t-teknoloġija rilevanti tal-apparat jew fitting
 konċernat, u l-għarfien tar-rekwiżiti applikabbli ta’ dan
 ir-Regolament. Il-verifika għandha tinkludi
 żjara ta’ valutazzjoni fil-fond tal-manifattur. It-tim tal-verifika
 għandu jeżamina d-dokumentazzjoni teknika msemmija fil-punt 4.3.1(e),
 biex jivverifika l-abbiltà tal-manifattur li jidentifika r-rekwiżiti
 rilevanti ta’ din id-Direttiva u biex jagħmel l-eżamijiet
 neċessarji sabiex jiżgura l-konformità tal-apparat jew fitting ma’
 dawk ir-rekwiżiti.
 Id-deċiżjoni
 għandha tiġi notifikata lill-manifattur. In-notifika għandu jkun
 fiha l-konklużjonijiet tal-verifika u d-deċiżjoni motivata
 tal-valutazzjoni.
 4.3.4. Il-manifattur
 għandu jimpenja ruħu li jwettaq l-obbligi tas-sistema ta’ kwalità kif
 approvata u li jżommha sabiex tibqa’ adegwata u effiċjenti.
 4.3.5. .
 Il-manifattur għandu jżomm il-korp notifikat li approva s-sistema ta’
 kwalità informat b’kull bidla intiża fis-sistema ta’ kwalità.
 Il-korp notifikat
 għandu jevalwa kwalunkwe bidla proposta u għandu jiddeċiedi jekk
 is-sistema ta’ kwalità modifikata hix se tkompli tissodisfa r-rekwiżiti
 msemmija fil-punt 4.3.2 jew jekk hemmx bżonn ta’ valutazzjoni ġdida.
 Dan għandu
 jinnotifika lill-manifattur bid-deċiżjoni tiegħu. In-notifika
 għandu jkun fiha l-konklużjonijiet tal-eżami u
 d-deċiżjoni motivata tal-valutazzjoni.
 4.4. Sorveljanza
 taħt ir-responsabbiltà tal-korp notifikat
 4.4.1. L-iskop
 tas-sorveljanza huwa li jiġi żgurat li l-manifattur debitament jaqdi
 l-obbligi li joħorġu mis-sistema approvata ta’ kwalità.
 4.4.2. Il-manifattur
 għandu, għal skopijiet ta’ valutazzjoni, jippermetti
 l-aċċess lill-korp notifikat fis-siti tal-manifattura,
 tal-ispezzjoni, tal-ittestjar u tal-ħażna u għandu jagħti
 l-informazzjoni kollha rilevanti meħtieġa, b’mod partikolari:
 (a)
 id-dokumentazzjoni tas-sistema ta’ kwalità;
 (b)
 ir-rekords tal-kwalità, bħar-rapporti ta’
 spezzjonijiet u dejta tat-testijiet, dejta tal-kalibrazzjoni, ir-rapporti dwar
 il-kwalifiki tal-persunal konċernat, eċċ.
 4.4.3. Il-korp notifikat għandu
 jagħmel il-verifiki perjodiċi ta’ mill-inqas darba kull sentejn sabiex
 ikun żgur li l-manifattur iżomm u japplika s-sistema ta’ kwalità u
 għandu jipprovdi lill-manifattur b’rapport ta’ verifika.
 4.4.4. Barra minn
 hekk, il-korp notifikat jista’ jagħmel żjarat mhux mistennija
 lill-manifattur. Waqt tali żjarat, il-korp notifikat, jekk ikun
 neċessarju, jista’ jagħmel testijiet fuq l-apparat jew fitting, jew
 iqabbad lil min jagħmilhom, biex jivverifika li s-sistema ta’ kwalità tkun
 qed taħdem sewwa. Il-korp notifikat għandu
 jipprovdi lill-manifattur b’rapport taż-żjara u, jekk saru xi
 testijiet, b’rapport tat-testijiet..
 4.5. Il-marka CE u d-dikjarazzjoni tal-konformità tal-UE
 4.5.1. Il-manifattur għandu jwaħħal il-marka CE u l-iskrizzjonijiet ipprovduti fl-Anness IV u, taħt ir-responsabilità tal-korp notifikat imsemmi
 fil-punt 4.3.1, in-numru ta’ identifikazzjoni ta’ dan tal-aħħar
 għal kull apparat individwali li huwa konformi mat-tip deskritt
 fiċ-ċertifikat tal-eżami tat-tip tal-UE u jissodisfa
 r-rekwiżiti applikabbli ta’ dan ir-Regolament.
 4.5.2. Il-manifattur għandu jagħmel dikjarazzjoni
 tal-konformità tal-UE bil-miktub għal kull mudell ta’ prodott u
 jżommha għad-dispożizzjoni tal-awtoritajiet nazzjonali,
 għal perjodu ta’ 10 snin wara li l-apparat jew il-fitting ikun
 tqiegħed fis-suq. Id-dikjarazzjoni tal-konformità tal-UE għandha
 tidentifika l-mudell tal-apparat li għalih tkun tfasslet.
 Meta
 ssir talba għaliha, għandha tiġi pprovduta kopja
 tad-dikjarazzjoni tal-konformità tal-UE lill-awtoritajiet rilevanti.
 4.6.
 Ċertifikat ta’ konformità
 tal-fitting
 4.6.1. Il-manifattur għandu jwaħħal
 l-iskrizzjonijiet ipprovduti fil-punt 3 tal-Anness IV u, taħt
 ir-responsabilità tal-korp notifikat imsemmi fil-punt 4.3.1, in-numru ta’
 identifikazzjoni ta’ dan tal-aħħar għal kull fitting individwali
 li huwa konformi mat-tip deskritt fiċ-ċertifikat tal-eżami
 tat-tip tal-UE u jissodisfa r-rekwiżiti applikabbli ta’ dan ir-Regolament.
 4.6.2. Il-manifattur għandu jfassal Ċertifikat miktub ta’
 konformità tal-fitting għal kampjun tal-fitting u jħallih
 għad-dispożizzjoni tal-awtoritajiet nazzjonali għal 10 snin wara
 li l-fitting jitqiegħed fis-suq. Iċ-Ċertifikat ta’ konformità
 tal-fitting għandu jidentifika l-mudell tal-fitting li għalih tfassal
 u għandu jakkumpanja l-fitting.
 4.7. Il-manifattur, għal perjodu li
 jintemm tal-inqas 10 snin wara li l-apparat jew il-fitting ikun tqiegħed
 fis-suq, għandu jżomm għad-dispożizzjoni tal-awtoritajiet
 nazzjonali dawn kollha li ġejjin:
 (a)
 id-dokumentazzjoni msemmija fil-punt 4.3.1;
 (b)
 il-bidla msemmija fil-punt 4.3.5, kif approvata;
 (c)
 id-deċiżjonijiet u r-rapporti mill-korp
 notifikat li jissemmew fil-punti 4.3.5, 4.4.3 u 4.4.4.
 4.8. Kull korp notifikat għandu jinforma
 lill-awtoritajiet tan-notifika tiegħu bl-approvazzjonijiet, tas-sistemi ta’
 kwalità, maħruġa jew irtirati u għandu, perjodikament jew wara
 talba, jagħmel disponibbli lill-awtoritajiet tan-notifika l-lista
 tal-approvazzjonijiet tas-sistema ta’ kwalità rifjutati, sospiżi jew
 inkella ristretti.
 Kull korp notifikat għandu jinforma
 lill-korpi notifikati l-oħra bl-approvazzjonijiet tas-sistemi ta’ kwalità
 li jkun ħareġ. Kull korp notifikat għandu jgħarraf
 lill-korpi notifikati l-oħrajn bl-approvazzjonijiet ta’ sistemi ta’
 kwalità li rrifjuta, issospenda jew irtira, billi jipprovdi r-raġunijiet
 għad-deċiżjoni tiegħu.
 4.9. Rappreżentant awtorizzat
 L-obbligi tal-manifattur stipulati fil-punti
 4.3.1, 4.3.5 u 4.5 jew 4.6 u l-punt 4.7 jistgħu jkunu ssodisfati
 mir-rappreżentant awtorizzat tiegħu, f’ismu jew taħt
 ir-responsabbiltà tiegħu, diment li huma speċifikat fil-mandat.
 5. MODULU F: KONFORMITÀ MAT-TIP FUQ IL-BAŻI TA’
 VERIFIKA TAL-APPARAT JEW IL-FITTING
 5.1. Il-konformità
 mat-tip fuq il-bażi tal-verifika tal-apparat jew il-fitting hija parti
 minn proċedura ta’ valutazzjoni tal-konformità li fiha l-manifattur
 jissodisfa l-obbligi stipulati fil-punti 5.2, 5.5.1 u l-punt 5.6 jew 5.7, u
 jiżgura u jiddikjara bir-responsabilità tiegħu biss li l-apparati jew
 il-fittings ikkonċernati, li kienu soġġetti
 għad-dispożizzjonijiet tal-punt 5.3, huma konformi mat-tip deskritt
 fiċ-ċertifikat ta’ eżami tat-tip tal-UE u jissodisfaw
 ir-rekwiżiti ta’ dan ir-Regolament li japplikaw għalihom.
 5.2. Il-manifatturar
 Il-manifattur
 għandu jieħu l-miżuri kollha neċessarji sabiex
 il-proċess ta’ manifattura u l-monitoraġġ tiegħu
 jiżguraw il-konformità tal-apparat jew fittings manifatturati mat-tip
 approvat kif deskritt fiċ-ċertifikat tal-eżami tat-tip UE u
 mar-rekwiżiti ta’ dan ir-Regolament applikabbli għalihom.
 5.3. Verifika
 Korp
 notifikat mill-manifattur għandu jwettaq l-eżamijiet u t-testijiet
 xierqa, jew jara li jitwettqu, sabiex tiġi verifikata l-konformità
 tal-apparati jew il-fittings mat-tip approvat deskritt fiċ-ċertifikat
 ta’ eżami tat-tip tal-UE u mar-rekwiżiti xierqa ta’ dan ir-Regolament.
 L-eżamijiet
 u t-testijiet biex tiġi verifikata l-konformità tal-apparati jew
 il-fittings mar-rekwiżiti xierqa għandhom jitwettqu,
 bl-għażla tal-manifattur jew permezz ta’ eżami u test ta’ kull
 apparat jew fitting kif speċifikat fil-punt 5.4 jew permezz ta’ eżami
 u test tal-apparati jew il-fittings fuq bażi statistika kif
 speċifikat fil-punt 5.5.
 5.4. Verifika tal-konformità permezz ta’ eżami u test ta’
 kull apparat u fitting
 5.4.1. L-apparati jew il-fittings kollha għandhom ikunu
 eżaminati b’mod dirett u għandhom isiru t-testijiet xierqa stipulati
 fl-istandard(s) armonizzat u/jew speċifikazzjonijiet tekniċi relevanti,
 jew testijiet ekwivalenti, sabiex tiġi verifikata l-konformità mat-tip
 approvat deskritt fiċ-ċertifikat ta’ eżami tat-tip tal-UE u
 mar-rekwiżiti xierqa ta’ dan ir-Regolament.
 Fin-nuqqas
 ta’ tali standard armonizzat, il-korp notifikat konċernat għandu jiddeċiedi
 dwar it-testijiet adegwati li għandhom isiru.
 5.4.2. Il-korp notifikat għandu joħroġ
 ċertifikat tal-konformità fir-rigward tal-eżamijiet u tat-testijiet
 li jkunu saru u għandu jwaħħal in-numru ta’ identifikazzjoni
 tiegħu mal-apparat jew mal-fitting approvat, jew iqabbad lil min
 iwaħħlu, taħt ir-responsabbiltà tiegħu.
 Il-manifattur
 għandu jżomm iċ-ċertifikati tal-konformità disponibbli
 għal spezzjoni mill-awtoritajiet nazzjonali, għal perjodu ta’ 10 snin
 wara li l-apparat jew il-fitting ikun tqiegħed fis-suq.
 5.5. Verifika statistika tal-konformità
 5.5.1. Il-manifattur għandu jieħu l-miżuri
 neċessarji kollha sabiex il-proċess ta’ manifattura u
 l-monitoraġġ tiegħu jiżguraw l-omoġenità ta’ kull lott
 prodotta, u għandu jippreżenta l-apparati jew il-fittings tiegħu
 għal verifika fil-forma ta’ lottijiet omoġeni.
 5.5.2. Għandu jittieħed kampjun aleatorju minn kull lott
 skont ir-rekwiżiti ta’ dan
 ir-Regolament. L-apparati jew il-fittings
 kollha f’kampjun għandhom jiġu eżaminati b’mod individwali u
 t-testijiet xierqa stabbiliti fl-istandard(s) armonizzat u/jew
 speċifikazzjonijiet tekniċi relevanti, jew testijiet ekwivalenti,
 għandhom jitwettqu bix tiġi żgurata l-konformità tagħhom
 mar-rekwiżiti applikabbli ta’ dan ir-Regolament u jiġi determinat
 jekk lott hijiex aċċettata jew rifjutata. Fin-nuqqas ta’ tali
 standard armonizzat, il-korp notifikat konċernat għandu
 jiddeċiedi dwar it-testijiet adegwati li għandhom isiru.
 5.5.3. Jekk lott hija aċċettata, l-apparati jew
 il-fittings kollha tal-lott għandhom jitqiesu approvati, ħlief dawk
 l-apparati jew il-fittings mill-kampjun li nstabu li ma jissodisfawx
 it-testijiet.
 Il-korp
 notifikat għandu joħroġ ċertifikat tal-konformità
 fir-rigward tal-eżamijiet u tat-testijiet li jkunu saru u għandu
 jwaħħal in-numru ta’ identifikazzjoni tiegħu mal-apparat jew
 mal-fitting approvat, jew iqabbad lil min iwaħħlu, taħt
 ir-responsabbiltà tiegħu.
 Il-manifattur
 għandu jżomm iċ-ċertifikati tal-konformità
 għad-dispożizzjoni tal-awtoritajiet nazzjonali, għal perjodu ta’
 10 snin wara li l-apparat jew il-fitting ikun tqiegħed fis-suq.
 5.5.4. Jekk lott hija rrifjutata, il-korp notifikat jew l-awtorità
 kompetenti għandhom jieħdu l-miżuri xierqa biex jevitaw milli
 dik il-lott titqiegħed fis-suq. F’każ ta’ rifjut spiss ta’ lottijiet,
 il-korp notifikat jista’ jissospendi l-verifika statistika u jieħu
 l-miżuri xierqa.
 5.6. Il-marka CE u d-dikjarazzjoni tal-konformità tal-UE
 5.6.1. Il-manifattur għandu jwaħħal il-marka CE u l-iskrizzjonijiet ipprovduti fl-Annex IV u, taħt ir-responsabilità tal-korp notifikat imsemmi
 fil-punt 5.3, in-numru ta’ identifikazzjoni ta’ dan tal-aħħar ma’
 kull apparat individwali li huwa konformi mat-tip approvat deskritt
 fiċ-ċertifikat ta’ eżami tat-tip tal-UE u jissodisfa
 r-rekwiżiti applikabbli ta’ dan ir-Regolament.
 5.6.2. Il-manifattur għandu jagħmel dikjarazzjoni
 tal-konformità tal-UE bil-miktub għal kull mudell ta’ prodott u
 jżommha għad-dispożizzjoni tal-awtoritajiet nazzjonali,
 għal perjodu ta’ 10 snin wara li l-apparat jew il-fitting ikun
 tqiegħed fis-suq. Id-dikjarazzjoni tal-konformità tal-UE għandha
 tidentifika l-mudell tal-apparat li għalih tkun tfasslet.
 Meta
 ssir talba għaliha, għandha tiġi pprovduta kopja
 tad-dikjarazzjoni tal-konformità tal-UE lill-awtoritajiet rilevanti.
 Jekk
 il-korp notifikat imsemmi fil-punt 5.3 jaqbel u taħt ir-responsabilità
 tiegħu, il-manifattur jista’ jwaħħal ukoll in-numru ta’
 identifikazzjoni tal-korp notifikat mal-apparati.
 5.7.
 Ċertifikat ta’ konformità
 tal-fitting
 5.7.1. Il-manifattur għandu jwaħħal
 l-iskrizzjonijiet ipprovduti fil-punt 3 tal-Anness IV u, taħt
 ir-responsabilità tal-korp notifikat imsemmi fil-punt 5.3, in-numru ta’
 identifikazzjoni ta’ dan tal-aħħar għal kull fitting individwali
 li huwa konformi mat-tip approvat deskritt fiċ-ċertifikat ta’
 eżami tat-tip tal-UE u jissodisfa r-rekwiżiti applikabbli ta’ dan
 ir-Regolament.
 5.7.2. Il-manifattur għandu jfassal Ċertifikat miktub ta’
 konformità tal-fitting għal kampjun tal-fitting u jħallih
 għad-dispożizzjoni tal-awtoritajiet nazzjonali għal 10 snin wara
 li l-fitting jitqiegħed fis-suq. Iċ-Ċertifikat ta’ konformità
 tal-fitting għandu jidentifika l-mudell tal-fitting li għalih tfassal
 u għandu jakkumpanja l-fitting.
 Jekk
 il-korp notifikat imsemmi fil-punt 5.3 jaqbel u taħt ir-responsabilità
 tiegħu, il-manifattur jista’ jwaħħal ukoll in-numru ta’
 identifikazzjoni tal-korp notifikat mal-fittings.
 5.8. Jekk il-korp notifikat jaqbel u taħt ir-responsabilità
 tiegħu, il-manifattur jista’ jwaħħal in-numru ta’
 identifikazzjoni tal-korp notifikat mal-apparati jew il-fittings matul
 il-proċess ta’ manifattura.
 5.9. Rappreżentant awtorizzat
 L-obbligi
 tal-manifattur jistgħu jkunu ssodisfati mir-rappreżentant awtorizzat
 tiegħu, f’ismu jew taħt ir-responsabbiltà tiegħu, diment li huma
 speċifikat fil-mandat. Rappreżentant awtorizzat jista’ ma jissodisfax
 l-obbligi tal-manifattur stipulati fil-punti 5.2 u 5.5.1.
 6. IL-MODULU G: IL-KONFORMITÀ BBAŻATA FUQ
 IL-VERIFIKA TA’ UNITÀ
 6.1. Il-konformità bbażata fuq
 il-verifika ta’ unità hija l-proċedura ta’ valutazzjoni ta’ konformità, li
 permezz tagħha l-manifattur jissodisfa l-obbligi stabbiliti fil-punti 6.2,
 6.3 u 6.5, u jiżgura u jiddikjara fuq responsabbiltà unika tiegħu, li
 l-apparat konċernat, li ġie soġġett
 għad-dispożizzjonijiet tal-punt 6.4, huwa konformi mar-rekwiżiti
 ta’ dan ir-Regolament applikabbli għalihom.
 6.2. Dokumentazzjoni teknika
 Il-manifattur għandu jistabbilixxi
 d-dokumentazzjoni teknika u għandu jagħmilha disponibbli
 għall-korp notifikat imsemmi fil-punt 6.4. Id-dokumentazzjoni għandha
 tagħmel possibbli l-valutazzjoni tal-apparat rigward il-konformità
 tiegħu mar-rekwiżiti rilevanti, u għandha tinkludi analiżi
 u stima xierqa tar-riskju jew ir-riskji. Id-dokumentazzjoni teknika
 għandha tispeċifika r-rekwiżiti applikabbli u tkopri, safejn
 ikun rilevanti għall-valutazzjoni, id-disinn, il-manifattura tal-apparat u
 kif jaħdem.
 6.2.1. Id-dokumentazzjoni teknika għandu
 jkun fiha, fejn applikabbli, mill-anqas dawn l-elementi:
 (a)
 deskrizzjoni ġenerali tal-apparat;
 (b)
 id-disinn kunċettwali u t-tpinġijiet u
 l-iskemi tal-manifattura tal-komponenti, is-subassemblaġġi,
 iċ-ċirkuwiti, eċċ.;
 (c)
 deskrizzjonijiet u spjegazzjonijiet neċessarji
 biex wieħed jifhem id-disinji u l-iskemi msemmija u kif jaħdem
 l-apparat;
 (d)
 lista tal-istandards armonizzati u/jew
 speċifikazzjonijiet tekniċi relevanti oħrajn li r-referenzi
 tagħhom ġew ippubblikati f’Il-Ġurnal Uffiċjali
 tal-Unjoni Ewropea, applikati bis-sħiħ jew b’mod parzjali, u
 deskrizzjonijiet tas-soluzzjonijiet adottati biex jiġu ssodisfati
 r-rekwiżiti essenzjali ta’ dan ir-Regolament fejn dawk l-istandards
 armonizzati ma ġewx applikati. F’każ ta’
 standards armonizzati li jkunu ġew applikati parzjalment,
 id-dokumentazzjoni teknika għandha tispeċifika f’liema partijiet
 ġew applikati;
 (e)
 ir-riżultati tal-kalkoli
 tad-disinn magħmula, l-eżamijiet li saru, eċċ.;
 (f)
 rapporti tat-testijiet;
 (g)
 manwali
 għall-installazzjoni u l-użu.
 6.2.2. Fejn xieraq, id-dokumentazzjoni
 tad-disinn għandu jkun fiha l-elementi li ġejjin:
 (a)
 iċ-ċertifikat ta’ konformità relatat
 mal-fittings inkorporati fl-apparat;
 (b)
 attestazzjonijiet u ċertifikati relatati
 mal-metodi ta’ manifattura u spezzjoni u monitoraġġ tal-apparat;
 (c)
 kwalunkwe dokument ieħor li jagħmilha
 possibbli għall-korp notifikat sabiex itejjeb il-valutazzjoni tiegħu.
 Il-manifattur għandu jżomm
 id-dokumentazzjoni teknika għad-dispożizzjoni tal-awtoritajiet nazzjonali
 rilevanti għal perjodu ta’ 10 snin wara li l-apparat ikun tqiegħed
 fis-suq.
 6.3. Il-manifatturar
 Il-manifattur għandu jieħu
 l-miżuri kollha neċessarji biex il-proċess ta’ manifattura u
 l-monitoraġġ tiegħu jiżguraw il-konformità tal-apparat
 manifatturat mar-rekwiżiti applikabbli ta’ dan ir-Regolament.
 6.4. Verifika
 Korp notifikat magħżul
 mill-manifattur għandu jagħmel l-eżamijiet u testijiet adegwati,
 kif stabbilit fl-istandards armonizzati u/jew f’testijiet ekwivalenti
 stabbiliti fi speċifikazzjonijiet tekniċi rilevanti oħra, biex
 tiġi kkontrollata l-konformità tal-apparat mar-rekwiżiti applikabbli
 ta’ dan ir-Regolament jew iqabbad lil min jagħmilhom. Fin-nuqqas ta’ tali
 standard armonizzat u/jew speċifikazzjoni teknika, il-korp notifikat
 konċernat għandu jiddeċiedi dwar it-testijiet adegwati li
 għandhom isiru.
 Jekk il-korp notifikat iqis li dan huwa
 neċessarju, l-eżamijiet u t-testijiet jistgħu jsiru wara
 l-installazzjoni tal-apparat.
 Il-korp notifikat għandu joħroġ
 ċertifikat tal-konformità fir-rigward tal-eżamijiet u tat-testijiet
 li jkunu saru u għandu jwaħħal in-numru ta’ identifikazzjoni
 tiegħu mal-apparat approvat, jew iqabbad lil min iwaħħlu,
 taħt ir-responsabbiltà tiegħu.
 Il-manifattur għandu
 jżomm iċ-ċertifikati tal-konformità għad-dispożizzjoni
 tal-awtoritajiet nazzjonali, għal perjodu ta’ 10 snin wara li l-apparat
 ikun tqiegħed fis-suq.
 6.5. Il-marka CE u
 d-dikjarazzjoni tal-konformità tal-UE
 6.5.1. Il-manifattur
 għandu jwaħħal il-marka CE u l-iskrizzjonijiet ipprovduti
 fl-Anness IV u, taħt ir-responsabilità tal-korp notifikat imsemmi
 fil-punt 6.4, in-numru ta’ identifikazzjoni ta’ dan tal-aħħar ma’
 kull apparat li jissodisfa r-rekwiżiti applikabbli ta’ dan ir-Regolament.
 6.5.2. Il-manifattur
 għandu jagħmel dikjarazzjoni tal-konformità tal-UE bil-miktub u
 jżommha għad-dispożizzjoni tal-awtoritajiet nazzjonali għal
 10 snin wara li l-apparat ikun tqiegħed fis-suq. Id-dikjarazzjoni
 tal-konformità tal-UE għandha tidentifika l-apparat li għalih tkun
 tfasslet.
 Meta ssir talba
 għaliha, għandha tiġi pprovduta kopja tad-dikjarazzjoni
 tal-konformità tal-UE lill-awtoritajiet rilevanti.
 6.6. Rappreżentant
 awtorizzat
 L-obbligi tal-manifattur
 stipulati fil-punti 6.2 u 6.5 jistgħu jkunu ssodisfati
 mir-rappreżentant awtorizzat tiegħu, f’ismu jew taħt
 ir-responsabbiltà tiegħu, diment li huma speċifikat fil-mandat.
 ANNESS IV
 IL-MARKA CE U SKRIZZJONIJIET
 (1)
 L-apparat jew il-pjanċa tad-dejta tiegħu
 għandu jkollhom fuqhom il-marka CE stipulata fl-Anness II
 għar-Regolament (KE) Nru 765/2008 segwita minn numru ta’ identifikazzjoni
 tal-korp notifikat involut fil-fażi ta’ kontroll tal-produzzjoni u
 l-aħħar żewġ figuri tas-sena li fihom twaħħlet
 il-marka CE.
 (2)
 L-apparat jew il-pjanċa tad-dejta tiegħu
 għandu jkollhom fuqhom it-tagħrif li ġej:
 (a)
 L-isem tal-manifattur, l-isem kummerċjali
 rreġistrat, il-marka kummerċjali rreġistrata jew is-simbolu ta’
 identifikazzjoni.
 (b)
 It-tip, il-lott jew in-numru tas-serje tal-apparat
 jew xi element ieħor li jista’ jiġi identifikat bih.
 (c)
 It-tip ta’ provvista elettrika użata, fejn
 applikabbli.
 (d)
 Il-marka tal-kategorija tal-apparat.
 (e)
 Il-pressjoni tal-provvista tal-gass.
 (f)
 It-tagħrif meħtieġ biex tkun
 żgurata installazzjoni korretta u sikura, skont l-għamla tal-apparat.
 (3)
 Il-fitting jew il-pjanċa tad-dejta tagħha
 għandu jkollhom fuqhom, fejn relevanti, it-tagħrif ipprovdut
 fil-paragrafu (2).
 ANNESS V
 DIKJARAZZJONI
 TA’ KONFORMITÀ TAL-UE
 Id-dikjarazzjoni ta’ konformità tal-UE
 għandu jkun fiha l-elementi li ġejjin:
 (a)
 Apparat/mudell tal-apparat (prodott, lott, tip jew
 numru tas-serje).
 (b)
 L-isem u l-indirizz tal-manifattur u, fejn
 applikabbli, ir-rappreżentant awtorizzat tiegħu.
 (c)
 Din id-dikjarazzjoni tal-konformità
 tinħareġ taħt ir-responsabbiltà unika tal-manifattur.
 (d)
 L-għan tad-dikjarazzjoni (l-identifikazzjoni
 tal-apparat li tippermetti t-traċċabbiltà): Fejn ikun hemm bżonn
 għall-identifikazzjoni tat-tagħmir domestiku, tista’ tinkludi
 stampa):
 (1)
 deskrizzjoni tal-apparat;
 (2)
 il-proċedura ta’ valutazzjoni tal-konformità
 segwita;
 (3)
 l-isem u l-indirizz tal-korp notifikat li
 għamel il-valutazzjoni tal-konformità;
 (4)
 referenza għaċ-ċertifikat ta’
 eżami tat-tip tal-UE.
 (e)
 L-oġġett tad-dikjarazzjoni deskritt hawn
 fuq huwa konformi mal-leġiżlazzjoni ta’ armonizzazzjoni relevanti
 tal-Unjoni: ................ (referenza għall-atti l-oħrajn tal-Unjoni
 applikati):
 (f)
 Ir-referenzi għall-istandards armonizzati rilevanti
 li ntużaw, jew ir-referenzi għall-ispeċifikazzjonijiet
 fir-rigward ta’ liema qed tiġi ddikjarata l-konformità:
 (g)
 Il-korp jew korpi notifikati ... (isem, indirizz,
 numru) ... wettqu ... (deskrizzjoni tal-intervent) ... u ħarġu
 ċ-ċertifikat(i): ...
 (h)
 Informazzjoni addizzjonali:
 Iffirmat għal u f’isem: .........................
 (post u data tal-ħruġ):
 (isem, funzjoni) (firma):
 ANNESS VI
 ĊERTIFIKAT
 TA’ KONFORMITÀ TAL-FITTING
 Iċ-Ċertifikat
 ta’ konformità tal-fitting għandu jkun fih l-elementi li ġejjin:
 (a)
 Fitting/mudell tal-fitting (prodott, lott, tip jew
 numru tas-serje).
 (b)
 L-isem u l-indirizz tal-manifattur u, fejn
 applikabbli, ir-rappreżentant awtorizzat tiegħu.
 (c)
 Dan iċ-Ċertifikat ta’ konformità
 tal-fitting huwa maħruġ taħt ir-responsabilità tal-manifattur
 tal-fitting biss.
 (d)
 Oġġett tad-dikjarazzjoni
 (identifikazzjoni tal-fitting li tippermetti traċċabilità. Fejn ikun
 hemm bżonn għall-identifikazzjoni tal-fitting, tista’ tinkludi
 stampa):
 (1)
 deskrizzjoni u karatteristiċi tal-fitting;
 (2)
 il-proċedura ta’ valutazzjoni tal-konformità
 segwita;
 (3)
 l-isem u l-indirizz tal-korp notifikat li
 għamel il-valutazzjoni tal-konformità;
 (4)
 referenza għaċ-ċertifikat ta’
 eżami tat-tip tal-UE.
 (e)
 L-oġġett taċ-Ċertifikat ta’
 konformità tal-fitting deskritt hawn fuq huwa konformi mar-Regolament ................
 Fuq apparati li jaħarqu fjuwils gassużi (referenza għal dan
 ir-Regolament):
 (f)
 Referenzi għall-istandards armonizzati
 relevanti użati jew referenzi għall-ispeċifikazzjonijiet li
 fir-rigward tagħhom hija ddikjarata konformità.
 (g)
 Il-korp jew korpi notifikati ... (isem, indirizz,
 numru) ... wettqu ... (deskrizzjoni tal-intervent) ... u ħarġu
 ċ-ċertifikat(i): ...
 (h)
 Struzzjonijiet dwar kif il-fitting għandu jkun
 inkorporat f’apparat jew immuntat biex jikkostitwixxi t-tali apparat sabiex
 jassistu l-konformità mar-rekwiżiti essenzjali applikabbli għall-apparati
 domesetiċi lesti.
 (i)
 Informazzjoni addizzjonali:
 Iffirmat għal u f’isem: .........................
 (post u data tal-ħruġ);
 (isem, kariga) u firma.
 ANNESS VII
 TABELLA TA’ KORRELAZZJONI
 Direttiva 2009/142/KE || Dan ir-Regolament
 ||
 Artikolu 1(1) l-ewwel subparagrafu || Artikolu 1(1)
 Artikolu 1(1) it-tieni subparagrafu || Artikolu 1(3)(a)
 Artikolu 1(2) || Artikolu 2(1), (2) u (5)
 Artikolu 1(3) || Artikolu 1(2)
 ___ || Artikolu 2(3), (4), (6) sa (31)
 Artikolu 2(1) || Artikolu 3(1)
 ___ || Artikolu 3(2)
 Artikolu 2(2) || Artikolu 4(1)
 ___ || Artikolu 4(2)
 Artikolu 3 || Artikolu 5
 Artikolu 4 || Artikolu 6
 ___ || Artikolu 7
 ___ || Artikolu 8
 ___ || Artikolu 9
 ___ || Artikolu 10
 ___ || Artikolu 11
 ___ || Artikolu 12
 ___ || Artikolu 13
 Artikolu 5(1)(a) || ___
 Artikolu 5(1)(b) || ___
 Artikolu 5(2) || ___
 Artikolu 6 || ___
 Artikolu 7 || ___
 Artikolu 8(1) sa (4) || Artikolu 14(1) sa (5)
 Artikolu 8(5) || ___
 ___ || Artikolu 14(6)
 Artikolu 8(6) || Artikolu 14(7)
 ___ || Artikolu 15
 ___ || Artikolu 16
 ___ || Artikolu 17
 Artikolu 9 || ___
 Artikolu 10(1) || Artikolu 18(1)
 Artikolu 10(2) || ___
 Artikolu 11 || ___
 Artikolu 12 || ___
 ___ || Artikolu 18(2) sa (5)
 ___ || Artikolu 19
 ___ || Artikolu 20
 ___ || Artikolu 21
 ___ || Artikolu 22
 ___ || Artikolu 23
 ___ || Artikolu 24
 ___ || Artikolu 25
 ___ || Artikolu 26
 ___ || Artikolu 27
 ___ || Artikolu 28
 ___ || Artikolu 29
 ___ || Artikolu 30
 ___ || Artikolu 31
 ___ || Artikolu 32
 ___ || Artikolu 33
 ___ || Artikolu 34
 ___ || Artikolu 35
 ___ || Artikolu 36
 ___ || Artikolu 37
 ___ || Artikolu 38
 ___ || Artikolu 39
 ___ || Artikolu 40
 Artikolu 13 || __
 Artikolu 14 || __
 Artikolu 15 || __
 Artikolu 16 || __
 ___ || Artikolu 41
 Anness I || Anness I
 ___ || Anness II
 Anness II || Anness III
 Anness III || Anness IV
 Anness IV || __
 Anness V || __
 Anness VI || __
 ___ || Anness V
 ___ || Anness VI
 ___ || Anness VII
 [1] Id-Direttiva 1999/5/KE tal-Parlament Ewropew u
 tal-Kunsill tad-9 ta’ Marzu 1999 dwar it-tagħmir tar-radju
 u tagħmir terminali ta’ telekomunikazzjonijiet u r-rikonoxximent
 reċiproku tal-konformità tagħhom (ĠU L 91, 7.4.1999, p.10)
 [2] Id-Direttiva 2006/95/KE tal-Parlament Ewropew u
 tal-Kunsill tat-12 ta’ Diċembru 2006 dwar l-armonizzazzjoni
 tal-liġijiet ta’ l-Istati Membri li għandhom x’jaqsmu
 mat-tagħmir elettriku ddisinjat għall-użu fi ħdan
 ċerti limiti tal-voltaġġ (ĠU L 374, 27.12.2006, p.10).
 [3] Id-Direttiva 2004/108/KE tal-Parlament Ewropew u
 tal-Kunsill tal-15 ta’ Diċembru 2004 dwar l-approssimazzjoni
 tal-liġijiet ta’ l-Istati Membri li għandhom x’jaqsmu
 mal-kompatibilità elettromanjetika u li tħassar
 id-Direttiva 89/336/KEE (ĠU L 390, 31.12.2004, p.24).
 [4] Ir-Regolament (KE) Nru 1935/2004 tal-Parlament
 Ewropew u tal-Kunsill tas-27 ta’ Ottubru 2004 dwar materjali u
 oġġetti maħsuba biex jiġu f’kuntatt ma’ l-ikel u li
 jħassar id-Direttivi 80/590/KEE u 89/109/KEE (ĠU L 338,
 13.11.2004, p.4).
 [5] Ir-Regolament (UE) Nru 305/2011 tal-Parlament
 Ewropew u tal-Kunsill tad-9 ta’ Marzu 2011 li jistabbilixxi
 kondizzjonijiet armonizzati għall-kumerċjalizzazzjoni tal-prodotti
 għall-bini u li jħassar id-Direttiva tal-Kunsill 89/106/KEE
 (ĠU L 88, 4.4.2011, p.5).
 [6] Id-Direttiva tal-Kunsill
 98/83/KE tat-3 ta’ Novembru 1998 dwar il-kwalità ta’ l-ilma
 maħsub għall-konsum mill-bniedem (ĠU L 330, 5.12.98, p.32).